BREAKING: America Gai Badin Hamalaadhee Gina Bayaku Maraalaifi - Vaguthu\nއެމެރިކާގައި ބަޑިން ހަމަލާދީ ގިނަ ބަޔަކު މަރާލައިފި\nއެމެރިކާގައި ބަޑިން ހަމަލާދީ ގިނަ ބަޔަކު މަރާލައިފިއެވެ.\nރިޕޯޓްތަށް ބުނާގޮތުގައި ހަމަލާ ދީފައިވަނީ ބަޑި ހިފައިގެން ތިބި ބަޔަކު އެމެރިކާގެ ޓެކްސަސް ސްޓޭޓްގެ އެލް ޕަސޯ ސިޓީގެ ޝޮޕިން މޯލަކަށް ވަދެއެވެ.\nމި ބަޑީގެ ހަމަލާގައި މަރުވެފައިވާ މީހުންގެ އަދަދު އަދި ސާފެއް ނުވެއެވެ. މިހަމަލާގައި އެތައް ބަޔަކު ޒަހަމްވެސް ވިއެވެ.\nމި ހަމަލާ އާއި ގުޅިގެން ތުހުމަތު ކުރެވޭ ތިން މީހަކު މިހާރު ވަނީ ފުލުހުންގެ ބެލުމުގެ ދަށަށް ގެންގޮސްފައެވެ. ނަމަވެސް ބައެއް ނޫސްތަކުން ބުނާ ގޮތުގައި ހަމަލާދިން މީހުން ހައްޔަރު ނުވެ އަދިވެސް ތިބީ ދޫވެފައެވެ.\nމިކަމާއި ގުޅިގެން ފުލުހުން ދަނީ ބަޑީގެ ހަމަލާދިން ސަރަހައްދާއި ކައިރިނުވުމަށް އާމުންގެ ކިބައިން އެދެމުންނެވެ.\nމި ހަމަލާއާއި ގުޅިގެން ފުލުހުން މިހާރު ދަނީ ބަލާ ފާސް ކުރުމުގެ އޮޕަރޭޝަނެއް ހިންގަމުންނެވެ.\nމިއީ މިދިޔަ ދެ ހަފްތާ ތެރޭ އެމެރިކާ ގައި ދިން މިފަދަ ތިން ވަނަ ހަމަލާއެވެ.\nމިދިޔައާދިއްތަ ދުވަހު އެމެރިކާގެ ނިއުޔޯކު ސިޓީގައި މީހުން އެއްވެ ތިބި ޕާޓީއަކަށް އަމާޒު ކޮށް ދިން ބަޑީގެ ހަމަލާއެއްގައި އެކަކު މަރުވެ އެތަށް ބަޔަކު ޒަހަމުވިއެވެ. އަދި އޭގެ ފަހުން ކެލިފޯނިއާގައި ވެސް ވަނީ މީހުން އެއްވެފައި ހުރި ސަރަހައްދަކަށް ބަޑީގެ ހަމަލާތަކެއް ދީފައެވެ.\nއެމެރިކާގައި ފަހަކަށް އައިސް ދެވޭ ބަޑީގެ ހަމަލާތަށް ދަނީ އިތުރުވަމުންނެވެ. އެމެރިކާގައި މިހާރުގެ ގާނޫނު އޮންނަ ގޮތުން އެމެރިކާގެ ހަމަ ކޮންމެ މީހަކަށްވެސް ބަޑި ރަޖިސްޓްރީ ކޮށްގެން ގެންގުޅެވިދާނެ އެވެ.\nއެމެރިކާގައި އާންމުންނަށް ހަތިޔާރު ވިއްކުން އެއްކޮށް ހުއްޓާލުމަށް އެތައް ބަޔަކު އަންނަނީ ގޮވަމުންނެވެ. ނަމަވެސް އެމެރިކާ ސަރުކާރުން ހަތިޔާރު ވިއްކުން ހުއްޓުވުމަށް ތާއީދު ނުކުރާކަން ފާހަގަކޮށްލެވެއެވެ.\nމަންމަ ޑްރަގް އޮވަރޑޮޒްވެގެން މަރުވުމުން ދަރިފުޅަށް ކާން ނުލިބި މަރުވެއްޖެ\nއޮގަސްޓް 4, 2019 01:18\nއެެެމެރިކާ، އިންޑިއާ، އިނގިރޭސިވިލާތް މިތަންތާ ހިނގާ ތިކަހަލަ ކަންތައް ބްރޭކިން އަށް ވާން ޖެހޭ ސަބަބެެއް ނެތް. އެއީ ކޮންމެ ދުވަހަކު ހިނގާ އާންމު ކަންތައް.\nއޮގަސްޓް 4, 2019 02:19\nގޫގްލްބަލާފާހެއް، އޭގެ މާނައަކީ ގޫގްލް ސާޗެއް. އޭލިއަން ސާޗް އެއީ އޭލިއަންބަލާފާސް.\nއޮގަސްޓް 4, 2019 06:08\nއެއި މުސްލިމެއް ނަމަ ޓެރަރިސްޓެއް. ޔަހޫދީއެއްނަމަ ބޯ ގޯސް މީހެއް\nއޮގަސްޓް 4, 2019 08:21\nއިސްރާއީލުން ފަލްސްޠީނުގައި ހިންގާ ލޭއޮހޮރުވުންތަށް ބްރޭކިންގް ނުކޮށް ތި ޚަބަރު ބްރޭކިންގް ކުރީމަ ވަރަށް ދެރް\nއޮގަސްޓް 4, 2019 12:46\nފިލި މައިބަދަ ޖެޒުއިޓް ކަލޭގެ އެ ބުނާ ދޮން މީހުން އުޅޭ ގޮތް\nއޮގަސްޓް 4, 2019 15:44\nއޭ.ކޭ.އެމް އަކުން9ކިލް ދޯ!\nއޮގަސްޓް 4, 2019 19:14\nތީ އެމެރިކާ ރައްޔިތުން އަތުން ބަޑި އަތުލަން އެލީޓުން ޖައްސައިގެން އުޅޭ ގޭމް އެއް.


SunOnline: Maaungoodhoo bandharu tharahgee kuran MTCC aa havaalu koffi\nމާއުނގޫދޫ ބަނދަރު ތަރައްގީ ކުރަން އެމްޓީސީސީއާ ހަވާލުކޮށްފި\nފާޠިމަތު ނަޒީފާ އަޙްމަދު 13 May 2022, 18:11\nށ. މާއުނގޫދޫ ބަނދަރު ތަރައްގީ ކުރުމުގެ މަޝްރޫއު ސަރުކާރުން އެމްޓީސީސީއާއި ހަވާލުކޮށްފިއެވެ.\nމި މަޝްރޫއު ހަވާލު ކުރުމަށް މިއަދު ޕްލޭނިން މިނިސްޓްރީގައި ބޭއްވި ރަސްމިއްޔާތުގައި، އެމްޓީސީސީގެ ފަރާތުން ސޮއިކުރެއްވީ ޗީފް އެގްޒެކެޓިވް އޮފިސަރު އާދަމް އާޒިމްއެވެ. އަދި މިނިސްޓްރީގެ ފަރާތުން ސޮއިކުރެއްވީ ޕާމަނަންޓް ސެކްރެޓަރީ ޒީނިޔާ އަޙުމަދު ޙަމީދެވެ.\nށ. މާއުނގޫދޫއަކީ 1،155 މީހުންގެ އާބާދީއެއް އޮތް މަސްވެރި ރަށެކެވެ.\nއެމްޓީސީސީން ބުނީ، މަސްދޯނިފަހަރުތަކަށް ފަސޭހަ އަމާން ބަނދަރެއް އޮތުމަކީ ރަށުގެ ރައްޔިތުންނަށް އެންމެ ބޮޑަށް ބޭނުންވެފައިވާ އެއްކަންތައް ކަމަށެވެ.\nމާއުނގޫދޫގައި ސިމެންތި ބަސްތާއިން ހަދާފައިވާ ތޮށީގެ ބައެއް ހަލާކުވެފައި ހުރުމާއެކު، މިހާރު އޮތް ބަނދަރުވަނީ ފުރިހަމައަށް ބޭނުން ނުކުރެވި ވަރަށް ބޮޑަށް މަރާމާތު ކުރަން ޖެހިފައި ކަމަށް އެމްޓީސީސީން ބުންޏެވެ. އަދި މާއުނގޫދު ރައްޔިތުންގެ ކަނޑު އުޅަނދުފަހަރު ބޭނުން ކުރެވޭ ވަރަށްވުރެ އެ ބަނދަރު ކުޑަކަން ވެސް އެ ކުންފުނިން ފާހަގަކުރިއެވެ.\nމި ބަނދަރު ނިމިގެންދިޔުމާއެކު ތަނަވަސް އަދި ޒަމާނީ ބަނދަރެއް ބޭނުންކުރުމުގެ ފަހި ފުރުޞަތު މާއުނގޫދޫގެ ރައްޔިތުންނަށް ލިބިގެންދާނެ ކަމަށް އެމްޓީސީސީން ބުންޏެވެ.\nމި މަޝްރޫއުގެ ތެރޭގައި، 59،013 ކިއުބިކް މީޓަރުގެ ބަނދަރު ފުންކުރުމާއި، 3،245 މީޓަރުގެ ނެރު ފުންކުރުމާއި، 312\nމީޓަރު އެއްގަމު ތޮށި އަދި 362 މީޓަރުގެ ބޭރުތޮށި ލުން ހިމެނެއެވެ.\nމީގެ އިތުރުން 105 މީޓަރުގެ ސަރަހައްދެއްގައި ރިވެޓްމެންޓް ޖަހައި، 1،509 އަކަ މީޓަރުގެ ސަރަޙައްދެއްގައި ޕޭވްމަންޓް ހަދައި، މޫރިން ބޮއެ ހަރުކުރުމުގެ އިތުރުން ނެރުބައްތި އާއި މަގުބައްތި ހަރުކުރުމުގެ މަސައްކަތް ވެސް މި މަޝްރޫއުގައި ހިމެނެއެވެ.\nމި މަސައްކަތް ނިމުމާއެކު، މާއުނގޫދޫގެ ބަނދަރުގެ ޖާގަ ދެގުނައަށް ބޮޑުވެގެން ދާނެއެވެ. އަދި ކޮންކްރީޓް ޖެޓީއެއް ހެދުމާއި، ރޭމްޕެއް ހެދުމުގެ މަސައްކަތްވެސް ކުރާނެއެވެ.\nކޮންކްރީޓް ޖެޓީގެ ސަބަބުން ޑިންގީތަކާއި ކުދި ލޯންޗްފަހަރު އެޅުމުގައި އިތުރު ޖާގައިގެ ތަނަވަސްކަން ލިބި އަދި ރޭމްޕަށް މުދާ ހިފައިގެން އަންނަ ކޮޅުވެއްޓި ފަދަ އުޅަނދުތަކަށް ކައިރިކޮށް މުދާ ބޭލުމަށް ފަސޭހަވެގެންދާނެއެވެ.\nމިއީ 59،713،156 މިލިޔަން ރުފިޔާގެ މަޝްރޫއެކެވެ. މި މަޝްރޫއު ނިންމުމަށް ހަމަޖެހިފައިވަނީ 475 ދުވަސް ތެރޭގައެވެ.


Loabin bunaahihveyey - 31 - One Online\nލޯބިން ބުނާހިތްވެޔޭ - 31\nދެފައިން ވާގި ދޫވެގެން ދިޔަ ވަގުތު ހަށިގަނޑު އަރިއަޅައިލިއެވެ. އެވަގުތު ފަހަތުން މީހަކު ގައިގައި ހިފަހައްޓައިލިކަން އިނގުނެވެ.\n"އެއްވެސް ކަމެއް އަދި ގޯހެއްނުވޭ. ލަހެއްވެސް ނުވޭ. އަހަރެންގެ މާމަ ދަރިފުޅު ނިޔާވި ހަބަރު އަދި ޑޮކްޓަރުން ނުދެއްވާ. ކޮންމެ ކަމެއްވިޔަސް އެކަމެއް ވެގެންދާނީ އެންމެ ރަނގަޅަށް. ނޭވާ ހޮޅިއަށް އެޅިއްޖޭ ބުންޏަސް އަހަރެމެން އިންސާނުން އުންމީދު ކަނޑާލައިގެން ނުވާނެ. ހިތުގެ ވިންދު ކެނޑިއްޖޭ ބުނަންދެން ހިތްވަރު ކުރަންވާނެ. ކުރިންވެސް ބުނީމެއްނު ދެއްވަވާނީވެސް އެކަލާނގެ އަދި ގެންދަވާނީވެސް އެކަލާނގެ" އަހަރެން ގޮވައިގެން ގޮސް މަންމަ ކައިރީގައި ހުރި ގޮނޑީގައި ބައިންދަމުން މާމަ ވާހަކަދެއްކިއެވެ.\nއެ ހުރިހާ ވާހަކަތަކެއް އަހަރެންނަށް އަޑުއިވެއެވެ. އެކަމަކު އެއިން އެއްވެސް ބަހަކަށް އަހަރެންނަށް ޖަވާބެއް ނުދެވުނެވެ. އަހަރެންގެ ދުލުގައި ތަޅެއް ލެވިފައިވި ކަހަލައެވެ.\n"ދުނިޔެގައި ކަންތައްތައް ދިމާވާނެ. މިތަނަކީ އަހަރެމެންގެ ތެރެއިން ކޮންމެ މީހަކަށް ޓެސްޓް ހޯލެއް ކަހަލަ ތަނެއް. އަހަރެމެންނަށް އޮތީ އެކަލާނގެ މެދުވެރި ކުރައްވާ އިމްތިހާނު ތަކުން ފާސްވޭތީ ގަދައަޅާ މަސައްކަތްކުރުން. ކީރިތި ޤުރުއާނުގައިވެސް އެތައް ފަހަރަކު އެކަލާނގެ ވަނީ ކެތްތެރިވުމަށް އަންގަވާފައި. އެހެންވީމަ މުސީބާތެއް ކުރިމަތިވީމަ ތެޅިފޮޅިގަންނަނީ ކީއްކުރަން" މާމަ ވާހަކަދެއްކިއެވެ.\n"އާލިމް، ފަހުން ޑަކްޓަރުން ދެއްވި ހަބަރަކީ ކޮބާ؟" ގޮނޑި ކައިރީގައި ހުރި އާލިމް ކައިރީގައި މާމަ އެހިއެވެ. އާލިމްގެ މޭގައި ބޯއަޅާލައިގެން ހުރި ރީޝަމްއަށް ވެސް ހުރީ ރޮވިފައެވެ.\n"ބުނީ ހަމަ ކޮންމެ ވަގުތެއްގައިވެސް ވިއާން....." އާލިމަށް ޖުމްލަ ފުރިހަމަ ނުކުރެވުނެވެ. އޭނާގެ އަޑު ކެނޑިއްޖެއެވެ.\n"ބުނި އާއިލާ ކޮންމެ މެންބަރަކުވެސް ވަދެ ވިއާން ދެކިލާށޭ" ހިތްވަރުކޮށްލާފައި އާލިމް ބުނެލިއެވެ. އެހިނދު ތަނަށް ވެރިވެގެން ދިޔައީ މަރު ފަދަ ހިމޭން ކަމެކެވެ. މީހަކު ނޭވައެއްލާ އަޑުވެސް ނީވެއެވެ. ކުއްލިއަކަށް މާމަގެ އަޑުވެސް ބެދިއްޖެއެވެ.\n"މަލް،" އާލިމް އަހަރެންނަށް ގޮވައިލިއެވެ. އާލިމް އެ ގޮވާލި ސަބަބު އަހަރެންނަށް ވިސްނުނެވެ. ވިއާނާ ވަދާއީ ސަލާންކުރަން އަހަރެން އެތެރެއަށް ވަންނަންވީ ވަގުތު ޖެހުނީކަން އިނގުނެވެ. އެކަމަކު އަހަރެންގެ ހަށިގަނޑަށް ކުޑަވެސް ލޮޅުމެއް ނައެވެ. ވިއާން ދެކިލަން އަހަރެން އިންތިހާއަށް ބޭނުމެވެ. އެކަމަކު ފަހު ފަހަރަކަށް ނޫނެވެ. އަހަރެން ބޭނުންވަނީ ވިއާން ދެލޯ ހުޅުވައިގެން އޮންނަތަން ދެކިލާށެވެ. އެކަމަކު އެހެނެއް ނުވާނެއެވެ. އެތެރޭގައި އޮތީ ހިތުގެ ވިންދު ހިންގިޔަސް މަރުވެފައިވާ ފުރާނައެކެވެ. އަމިއްލަ ބާރުގައި ނޭވައެއް ބޭރުކޮށްލާނެހާ ހިތްވަރެއްވެސް އަހަރެންގެ ވިއާންގެ ނެތެވެ. އޭނާގެ ހަށިގަނޑާ ގުޅާފައިވާ ހޮޅިތަކަށް ބަރޯސާވެގެން އޮތުން ނޫންގޮތެއް މިވަގުތު ނެތެވެ. މާމަ ބުނި ފަދައިން ހެއްދެވިފަރާތާ ވަކީލުކޮށްލައިގެން ހުރުން ނޫން ގޮތެއް ނެތެވެ.\n"މަލް، ދާންވީނުން އާލިމް އާ އެކީގަ" އަހަރެންގެ ކޮނޑުގައި ހިފާލާފައި ރީޝަމް ބުނެލިއެވެ. އަހަރެން ދެފަރާތަށް ބޯހޫރާލިއެވެ. އިރުކޮޅަކުން ވިއާން އައިސް ހިފީ ގަބުވެފައި އިން މަންމަ ދެއަތުގައެވެ. މަންމަގެ ކޮނޑުގައި ހިފާލައިގެން އައިސީޔޫ ދޮރާ ދިމާލަށް މަޑުމަޑުން ހިނގައިގަތެވެ.\n"އިހަށް މަޑުކުރޭ. އެންމެ ކުރިން އަހަރެން ވިއާނާ ބައްދަލުކުރަން ބޭނުން. އަހަރެން ބޭނުން އަހަރެންގެ މާމަ ދަރިފުޅު ކަންފަތް ދަށުގައި ޝަހާދަތް ކިޔަން" މާމަ ބުނެލިއެވެ. ވިއާން މަންމަ ގޮވައިގެން އެއްފަރާތަކަށް ޖެހުނެވެ. އެހިނދު މާމަ އެތެރެއަށް ވަދެގެން ދިޔައެވެ. މާމައަކީ ހިތްވަރުގަދަ މީހެއްކަން އާލިމަށް އިނގެއެވެ. އެހެންކަމުން އޭނާ އެވަގުތު ހުރީ މަންމަގެ ހިތްވަރަކަށް ވެގެނެވެ.\nފަނަރަ ވަރަކަށް މިނިޓް ފާއިތުވެގެން ދިޔަފަހުން ދޮރުން މާމަ ނިކުތްތަން ފެނުނެވެ. މާމަގެ މޫނު މައްޗަށް ވަކި ބަދަލެއް އައިސްފައިވާތަނެއް ނުފެނެއެވެ. ނިކުތްގޮތަށް މީހަކާ ބަހެއް ކިޔުމެއްނެތި އެންމެންނާ ދުރަށް ހިނގައިގަތެވެ. މާމަ ދިޔަ ދިމާލަށް ބަލަން ހުރެފައި އާލިމް މަންމަ ގޮވައިގެން އެތެރެއަށް ވަދެއްޖެއެވެ. ތަނުގައި ބާކީ ތިބި މީހުން މާމަ އާ ގުޅުވައިގެން ބަސްތަކެއް އުކަން ފަށައިފިއެވެ.\n"އަމިއްލަ ދަރިއެއް އެހާ ހާލުގައި އޮތްއިރު އޭނާ ހިއެއްނުވާ މާ ކަންބޮޑުވާހެނެއް" ގޮނޑި ބަރީގައި އިން މެދު އުމުރުފުރާގެ އަންހެނެއް ބުނެލި އަޑު އިވުނެވެ. އެމީހާގެ ޖުމްލައަށް ބާރު ދިނުމުގެ ގޮތުން ދެން ތިބި މީހުންވެސް އަނގަ ގަދަ ކުރަން ފެށިއެވެ. އެހެންނަމަވެސް އެމީހުން ދައްކަމުންދިޔަ ވާހަކަތަކަށް ރައްދު ދޭނެ އެއްވެސް މީހަކު ނެތުމުން އެވާހަކަތައް ހުއްޓިއްޖެއެވެ.\n"ކޮންތާކަށް މާމަ އެދިޔައީ" އަހަރެން ކައިރީގައި އިން ރީޝަމް އެހިއެވެ. ނޭނގެއޭ ބުނުމުގެ ގޮތުން އަހަރެންނަށް ދެކޮނޑު އަރުވައިލެވުނެވެ.\nސިކުންތަކަށްފަހު ސިކުންތެއް ފާއިތުވަމުން ދިޔައެވެ. ބަދަލުވަމުންދާ ކޮންމެ ހިނދުކޮޅަކާއެކު އަހަރެންގެ ހިތް ނެގިނެގިފައި ޖެހެމުން ދިޔައެވެ. އައިސީޔޫގެ ދޮރު ހުޅުވިގެންދާ ކޮންމެ ފަހަރަކު އަހަރެންނަށް ހީވަނީ ވިއާން ހީގަނެގެން ހުރެ ނިކުމެދާނެ ހެންނެވެ. ތަނަށް ވެރިވެފައިވާ ހިމޭންކަމާއެކު އައިސީޔޫގެ ދޮރުން އަހަރެންގެ ނަޒަރު ވަކިވެ އަތުކުރީގައި އޮތް ގަޑިއަށް ބަލައިލެވުނެވެ. އިރުއޮށްސެން ހުރީ ކުޑަ ވަގުތުކޮޅެކެވެ.\nއެތެރެއިން ވިއާންގެ ނަން ގޮވައިލުމާއެކު އަހަރެންގެ މުޅި ނަފްސަށް ގުޑުން އަރައިގެން ދިޔައެވެ. ހިތް އަވަސްވެގެން ދިޔަ ގޮތުން މެއަށް ތޫނު ތަދެއް އަރައިގެން ދިޔައެވެ. އާލިމް ގޮސް ދޮރުމަތީގައި ހުއްޓުމާއެކު އަހަރެންނަށް ފުންމައިގެން ތެދުވެވިއްޖެއެވެ. ޔަގީނެވެ. އެމީހުން އެ އުޅެނީ އަހަރެން ވިއާން މިފަނާކުރުވަނިވި ދުނިޔެ އާ އަބަދުގެ އަބަދަށް އަލްވަދާއު ކިއި ހަބަރު ދޭށެވެ. ބޭރަށް ނިކުތް ފިރިހެން ނަރުހެއް އާލިމަށް ބަލައިލުމާއެކު އަހަރެންނަށް ހީވީ މުޅިން އެހެން ދުނިޔެއަކަށް ދެވުނު ހެންނެވެ.\n"ނޫން...ނޫން...." އަހަރެންގެ ދެ ތުންފަތް ދޭތެރެއިން ބޭރުވެގެން ދިޔައެވެ. ދެފަރާތަށް ބޯހޫރަމުން ދެވުނީ އެ ހަގީގަތް ގަބޫލުކުރަަން ބޭނުންނުވާތީއެވެ. އަހަރެންގެ ރުއިމުގެ އަޑުގެ ތެރެއަށް މަންމަގެ ރުއިމުގެ އަޑު އެކުވެގެން ދިޔައެވެ. އަހަރެން ކައިރީގައި ހުރި ރީޝަމް ދުވެފައި ގޮސް މަންމަގެ ގައިގައި ބައްދާލައިފިއެވެ.\n"މަލް، އޭތް... " އަހަރެންގެ ދެކޮނޑުގައި ހިފާފައި އާލިމް ތަޅުވައިގަތެވެ. އަހަރެންނަށް ހޭވެރިކަމެއް ވިއިރު އަހަރެންނާ ދާދި ކައިރީގައި އާލިމް ހުއްޓެވެ. ތަނުގައި ތިބި މީހުންގެ ނަޒަރު އަހަރެންނަށް އަމާޒުވެފައި ވިއެވެ.\n"އެއްވެސް ކަމެއް އަދި ގޯހެއްނުވޭ. ނަރުހެއް ނިކުތީ. ބޭސް ސިޓީއެއް ހަވާލުކޮށްފައި އެދިޔައީ" އާލިމް ބުންޏެވެ. އަދި އަހަރެން ގޮވައިގެން ގޮސް މަންމަ ކައިރީގައި ބޭންދިއެވެ. އަހަރެން އިށީނުމާއެކު މަންމަ އަހަރެންގެ ގައިގައި އޮޅުލައިގަތެވެ. މީހުންގެ ނަޒަރުން ސަލާމަތްވުމަށްޓަކައި އަހަރެންނަށް ދެލޯ މަރައިލެވުނެވެ. ނުބައި ޝައްކުތަކާ ވަހުމްތަކުން އަހަރެން ހިތް ގެނބެމުން ދަނިކޮށް ކުއްލިއަކަށް ވިއާންގެ ބެލެނިވެރިޔަކަށް ގޮވުމުން އަހަރެންނަށް ހީކުރެވުނީ މުޅިން ގޯސްކޮށެވެ. ރަނގަޅު އެއްވެސް އެއްޗެއް އަހަރެންގެ ހިތަކަށް ނާރައެވެ.\nދެލޯ ކައިރި ފޮހެލާފައި އަނެއްކާވެސް އަހަރެން ހަމަޖެހިލެވޭތޯ މަސައްކަތް ކުރަމުން ދިޔައިމެވެ. މަންމަގެ އަތްތިލަ އާ އަހަރެންގެ އަތްތިލަވީ ގުޅިލާ މެހިފައެވެ. މާމަ ވީ ތަނެއްވެސް ނޭނގެއެވެ. ލައިގެން ހުރި ހައުސްކޯޓުގެ ޖީބުން ފޯނު ނަގާފައި ބަލައިލާފައި އަނެއްކާވެސް ފޯނު ޖީބަށް ލި ތަން އަހަރެންނަށް ފެނުނެވެ. ގުޅަނީ ކޮން ނަންބަރަކުން ކަމެއް ސާފެއް ނުވިއެވެ. މަންމައާ އިތުރު ސުވާލެއްނުކޮށް އިންދާ އެކަން ދެތިން ފަހަރަށް ތަކުރާރު ވެލިއެވެ. އަހަރެން މަންމައާ ސުވާލުކުރީ ދެނެވެ.\n"މަންމާ، ކާކު އެގުޅަނީ؟" އަހަރެން އެހީމެވެ.\n"އަހަރެެންގެ މިދުނިޔޭގައި ތިބީ ތިން މީހުން. އެކަކު އެއީ އަހަރެން އެންމެ ފުރަތަމަ އިން މީހާގެ މަންމަ. ދެން ތިބޭނީ އަހަރެންގެ އަންހެން ދަރިފުޅާ ފިރިހެން ދަރިފުޅު" އަސަރާއެކު މަންމަ ބުނެލިއެވެ.\n"ކީކޭ ތިކިޔަނީ މަންމާ؟" ގޮނޑީގައި ހަށިގަނޑު ސީދާކޮށްލާފައި އަހަރެން އެހީމެވެ.\n"އަހަރެން ހުރިތަނެއް ހޯދަން ޒިޔާނަކަށް ނުޖެހޭނެ. އަހަރެން ޒިޔާން ކިޔައި ދަރިއެއް ވިހެއިން. އެކަމަކު މިހާރު ދުނިޔޭގައި ނެތް" މަންމަ ވާހަކަދެއްކިއެވެ.\n"ތިހެން ނުބުނޭ މަންމާ. ޒިޔާން ގޯސް. ވަރަށް ގޯސް. އެކަމަކު ވިއާނަށް އެ ދިން ހަމަލާގައި ޒިޔާންގެ އަތެއްވާ ކަމަށް އަޅުގަނޑަކަށް ހިއެއްނުވޭ. މިހެން މިބުނީ ރޭގައި ފުލުހުން ބުންޏެއްނު އެމައްސަލައިގައި ހައްޔަރު ކުރި މީހުންގެ ތެރޭގައި ޒިޔާނެއް ނެތޭ. އެހެންވީމަ މިބުނީ" އަހަރެން ވާހަކަދެއްކީމެވެ.\n"މަލް ތިއީ ކޮންކަހަލަ އިންސާނެއް؟ ނުލާހިކު ރީތިކޮށް ވާހަކަދައްކައި ހަދާފައި ފުރަގަސް ދިނުމާއެކު ބުރަކައްޓަށް ވަޅި ހެރިޔަސް މަލްއަށް އެމީހަކު ގޯހެއް ނުވާނެ. ތި ވިސްނުން ބަދަލުކުރަންވެއްޖެ. މީހުންނާ މެދު އެހާ ރަނގަޅަށް ވިސްނާކަށް ނުވާނެ. މިޒަމާނަކީ އާއިލާ މީހުންނަށްވެސް އިތުބާރު ނުކުރެވޭ ޒަމާން. ޒިޔާނަކީ މަންމަގެ ދަރިއެއް. ވިއާނަށް ވުރެ ގިނަ ވަގުތު މަންމަ ހޭދަކުރީވެސް ޒިޔާނާ އެކު. ބަސްއަހާ ކިޔަމަންތެރި ދަރިއެއްގެ ގޮތުގައި ހުރެފައި ކުއްލިއަކަށް އެސޮރު ބަދަލުވެގެން އައި ގޮތް ވެސް އެންމެ ގާތުން ފެނުނު މީހަކީ މަންމަ. ވިއާނަށް އެދިން ހަމަލާގެ އަޑީގައި ހުރި މީހަކީ ޒިޔާންކަން އެއީ މަންމަގެ ހަލާލު ދަރިންކަން ޔަގީންވާ ފަދައިން މަންމައަށް ޔަގީން. މަންމައަށް ގަބޫލުކުރެވޭ ޒިޔާން ކޮންމެފަދަ ކަމެއްވެސް ކޮށްފާނެކަން" މަންމަ ވާހަކަދެއްކިއެވެ. އަހަރެންގެ ތުނބުގައި ތަޅެއް ލެވިއްޖެއެވެ. އެއީ ޒިޔާންގެ ކަމެއް ކަން އެތައް ފަހަރަކު އަހަރެންގެ ސިކުނޑި ބުނެދިނެވެ. އެހެންނަމަވެސް އެ މައްސަލައިގައި ފުލުހުންގެ ބަންދުގައި ޒިޔާން ކިޔާ މީހަކު ނެތްކަމަށް ފުލުހުން ވަނީ ބުނެފައެވެ. އެހެންކަމުން ގަބޫލުކުރަން ދަތި ވަނީއެވެ.\n"މާޖިދާއްތަ އެބުނީ ތެދެއް. އަސްލު އެކަމުގައި މަލްވެސް ގޯހީއެއް ނޫން. އަސްލު ފުލުހުންގެ އިހުމާލު އެއީ. ކިތަންމެ ބޮޮޑު ކުށެއްގަ ހައްޔަރުކޮށްފައިވެސް އެއްވެސް ހެއްކެއްނެތޭ ކިޔާފައި ދޫކޮށްފާނެ. އެމީހުންނަށްނަކަށް ނޭނގޭ މުޖްތަމައު ތެރެއަށް ދޫކޮށްމިލެވެނީ އެހެން މީހުންނަށް ހުރި ބޮޑު ނުރައްކަލެއް ކަމެއް. އަނެއްކާވެސް އެމީހާ އަތުން އިތުރު ގޯހެއް ނުހިނގާހާ ހިނދެއްގައި އެމީހާއަށް މިނިވަންކަން އޮންނާނެ" ރީޝަމް ވާހަކަދެއްކިއެވެ.\n"ދެން ނޭނގެ. އެއީ ޒިޔާންގެ ކަމަކަށް ވިޔަސް އަދި އެހެން މީހެއްގެ ކަމަކަށް ވިޔަސް އެމީހަކަށް ހައްގު އަދަބު ލިބެންޖެހޭނެ. އެމައްސަލައިގައި ދައުވާ ކުރެވެންޖެހޭނެ" އަހަރެން ބުނީމެވެ.\n"ދެން ހިނގާ އެއްޗެއް ކާން ދަމާ. ހެނދުނުން ފެށިގެން މިތަނުގަ އެންމެ ތި ތިބެނީ. ފެންފޮދެއް ބުއި ތަނެއްވެސް ނުފެނޭ. ހިނގާ ކުޑަކޮށް ބޭރަށް ނިކުމެލަމާ" ރީޝަމް ވާހަކަދެއްކިއެވެ.\nރީޝަމް އެބުނީ ތެދެކެވެ. އާލިމް ދިން ކޮފީ ތަށި ނޫނީ އިތުރު އެއްވެސް އެއްޗެއް އަހަރެންގެ ގޮހޮރަށް ނުލަމެވެ. ބަނޑުހައިހޫނު ކަމުގެ އިހުސާސް ކުޑަކޮށްވެސް ނުވަނީއެވެ. ފާހާނާއަށް ދާންޖެހޭ ކަހަލަ އިހުސާސެއްވެސް ނުވެއެވެ. ދުވަސް ދިޔަ ގޮތެއްވެސް ނޭނގެއެވެ.\n"އަހަރެން ކާހިތެއް ނެތް" މަންމަ ބުނެލިއެވެ. އަހަރެންނަށް މަންމައަށް ބަލައި ލެވުނެވެ. މަންމަގެ ދެލޮލަށް ކަރުނަ ޖަމާވެފައި ހުރިތަން ފެނުނެވެ. އެތެރެއަށް ނޭފަތް ދަމައިލާފައި ފައިބަން ތައްޔާރުވެފައި ހުރި ކަރުނަތައް މަންމަ ހިންދާލިއެވެ.\n"ތިހެން ނުބުނޭ. ކީކޭ މާމަ ބުނީ. އަބަދުވެސް ވިސްނަންވާނީ ރަނގަޅަށޭ. އެއްވެސް ކަމެއް އަދި ގޯހެއް ނުވެއޭ. ޑޮކްޓަރު އެހެން ބުނި ފަހުންވެސް ކިހާ ވަގުތެއް މި ދިޔައީ. އަސްލު އަހަރެމެންގެ އީމާންތެރިކަންވެސް ކުޑައީ. ކަމެއް ވާއިރަށް މާބޮޑަށް ހެއްދެވިފަރާތަށް އޮންނަ އިތުބާރު ކުޑަކޮށްލެވެނީ" ރީޝަމް ވާހަކަދެއްކިއެވެ.\n"ރަނގަޅު ވާހަކައެއް ތިބުނީ. މީހަކާ އަނގައިން ނުބުނެ ހިމޭނުން އިނީމަ އަޅުގަނޑުގެ ސިކުނޑީގެ މައްޗަށް ޝައިތާނާ ވެރިވެގަންނަނީ. ނުބައި ވެގެންވާ ހުރިހާ ވަހުމްތަކާ ޝައްކުތަކެއް އެސޮރު އަޅުގަނޑުގެ ސިކުނޑިއަށް ވައްދަނީ. އަޅުގަނޑަށް ދައްކަނީ ހަގީގީ މަންޒަރެއްނޫން. ދެންމެގަވެސް އަސްލު އެހެންވީ. މީހުން ބަލާ ވަރުން ލަދުވެސްގަތް" އަހަރެން ބުނީމެވެ. ހަގީގަތުގައިވެސް އަނގަ ހުޅުވައިގެން ވާހަކަދައްކަން ފެށުމުން ހިތަށް ތަސައްލީއެއް ލިބިއްޖެއެވެ.\n"ހިނގާ ނަމާދުކޮށްލަން ދާން. އަހަރެމެންނަށް ރަނގަޅު ގޮތް މެދުވެރިކުރައްވާނީ އެކަލާނގެ އެންގެވި ގޮތަށް އަހަރެމެންވެސް އުޅެގެން. މިކަމަކާ ހެދި އަސުރު ނަމާދުވެސް އަތުން ވީއްލިގެން ހިނގައްޖެ" އަހަރެން ބުނީމެވެ. އަދި ގޮނޑިން ތެދުވެފައި މަންމަ ގޮނޑިން ނަގަން އެހީވީމެވެ. ރީޝަމް އާލިމް ކައިރިއަށް ހުއްޓިފައި އަހަރެމެން ކުޑައިރުކޮޅަކު ބޭރަށް ނިކުމެލާ ވާހަކަ ބުންޏެވެ.\n"މަންމާ، އަސްލު މާމަ މިއީ ހާދަ ތަފާތު މީހެކޭ. އަޅުގަނޑު ދުވަހަކުވެސް މާމަ ރުއި ތަނެއް ނުދެކެން. މާމަގެ ހިތަށް އަސަރު ނުކުރަނީތަ؟ ނޫނީ މާމަ ކެތްގަދައީތަ؟" ތިން މީހުން އެއް ހަމައެއްގައި ހުރެ ހިނގާފައި ދަމުން އަހަރެން އެހީމެވެ.\n"މަންމައަކީ ވަރަށް ކެތްގަދަ އަންހެނެއް. މަންމަ ހުންނާނީ އަބަދުވެސް މަރަށް ތައްޔާރުވެގެން. އަލަމާރީގައި އަބަދުވެސް ގެންގުޅޭނެ ކަފުނާ އެއްޗެހި. އެއްދުވަހަކު ވިއާންގެ ބައްޕަ ކަނޑުމަތީގައި ބޮޑު އަނިޔާއެއްވެގެން ކުއްލި ހާލަތުގަ މާލެ ގެންނަން ޖެހުނީ. ހުރިހާ ޑޮކްޓަރުން އުންމީދު ކަނޑާލި. އެދުވަހުވެސް މަންމަ ވަރަށް ރުއިން. ރޯނެއްނު. އޭގެ ދެ ދުވަހެއް ކުރިން މަންމަ ވިއާނަށް ބަލިވެ އިންކަން އިނގުނީ. އެދުވަހުވެސް މަންމަ ދެލޮލުން އެންމެ ކަރުނައެއް ވައްޓައިލިތަނެއް މަންމަ ނުދެކެން. ރުއި ތަން އެއް ދުވަހު ދެކުނިން. ވިއާންގެ ބައްޕަ މަންމައަށް ބާރަށް އެއްޗެއް ބުނި ދުވަހު" މަންމަ ވާހަކަދެއްކިއެވެ.\n"ހަގީގަތުގަ މާމަވެސް ދެރަވާނެ. ހިތެއް އޮންނާނެ ދޯ މާމަ އަތުގައިވެސް. ވިސްނަބަލަ. ތި ދެމީހުން ރޮއެރޮއެ ބަލިވާ މަންޒަރު ބަލަން ވަކި މާމައަށް ހުރެވޭނެތަ؟ އެންމެން ބަލިކަށިވާ ވަގުތު ކޮންމެސް އެކަކު ހިތްވަރާއެކު ކޮޅަށް ތެދުވެގެން ދޯ ކުރިއަށް ދާންވީ މަގު ފެންނާނީ" ރީޝަމް ވާހަކަދެއްކިއެވެ.\nވާހަކައިގައި ތިބެފައި އަހަރެމެންނަށް ފާހާނާ ބަރިތަކާ ހަމައަށް ދެވިއްޖެއެވެ. ވުޟޫ ކޮށްލައިގެން ނިކުމެ ހުރިހާ މީހުން މިސްރާބު ޖެހީ މިސްކިތާ ދިމާލަށެވެ. އޭރު އިޝާ ނަމާދުން ފަސްވިތާ ކިތަންމެ އިރެކެވެ. އަންހެނުން ތިބި ބަޔަށް ވަތްތަނާ ފެނުނު މަންޒަރަކުން އަހަރެމެންނަށް ހުއްޓެވުނެވެ. ދިމާ މެދުގައި ދެއަތް ނަގައިގެން އޭނީ މާމައެވެ. އަހަރެންނަށް މޭގައި އަތް އެޅުނެވެ. ހޮސްޕިޓަލުން މާމަ ގެއްލުނު ފަހުން ދިހަ ގަޑިއިރަށް ވުރެ ގިނައިރު ވެއްޖެއެވެ. އެހުރިހާ އިރު މާމަ އިންނަނީ މިތަނުގަ ހެއްޔެވެ؟ މާމަ ބަނޑުހައިވެސް ނުވަނީ ހެއްޔެވެ؟ ކައިރީގައި ބަހައްޓާފައި ހުރިި އެކެއް ޕޮއިންޓް ފަސް ލީޓަރު ފެންފުޅި ފެނުނީ ފަހުންނެވެ. އަހަރެން މަންމައަށް ބަލައިލީމެވެ. މަންމަ އާ ރީޝާމްގެ މޫނުމަތިންވެސް ފެންނަމުން ދިޔައީ ހައިރާންކަމެވެ.\nއެތެރެއަށް ވަދެ އަހަރެމެން ނަމާާދު ކުރީ މާމަގެ ފަހަތުގައި ތިބެއެވެ. ދުއާކޮށް ނިންމާލާފައި މާމަ ފަހަތަށް އެނބުރުނު ވަގުތު އަހަރެމެން ފެނުމުން ހީލިއެވެ. މާމަގެ މޫނުމަތީގައި ވަނީ ތާޒާ ކަމެވެ. ކަންބޮޑުވުމެއް ހާސްކަމެއް ނެތެވެ. ކައިރީގައި އޮތް މާމަގެ ދަބަހުން ނެގި ކުޑަ މުސްހަފް ހުޅުވާލާފައި މާމަގެ ނަންބަރު އައިނު ލޮލަށް ހެޔޮވަރު ކޮށްލިއެވެ. އެއަށްފަހު ދެފައި ކުރިއަށް ދަމައިލާފައި އެއްފައި މައްޗަށް އަނެއް ފައި އެއްލާފައި ހަމަޖެހިލިއެވެ.\n"މުޅި ގުރުއާނަކީވެސް ދުއާއެއް. އެހެންވީމަ އަހަރެމެން ދެމިތިބެންވާނީ ގުރުއާން ކިޔެވުމުގައި" މާމަ ބުނެލިއެވެ. މާމަގެ އެ ޖުމްލަ ރައްދުވާ ބަޔަކީ އަހަރެމެންކަން އިނގުނެވެ. އެހެންކަމުން އަހަރެމެންވެސް ފޯނުތަކުން ގުރުއާން އަޅުވައިގެން ކިޔެވުމުގައި ބާކީ ވަގުތުތައް ގުނަމުން ދިޔައިމެވެ.\nރޭގަނޑު އެގާރަ ޖަހަން އުޅެނިކޮށް މިސްކިތުން ނިކުމެގެން މަގުމައްޗަށް ނިކުމެ މަގުމަތީގައި މަޑުކޮށްލައިގެން ތިބީ އޯޑަރު ކުރި ތަނުން ކާއެއްޗެހި ގެންނަންދެކަށެވެ. އެކަމުގައިވެސް މާގިނަ ވަގުތު ހޭދަކުރާކަށް ނުޖެހުނެވެ. ކޮތަޅު ހިފައިގެން އައިސީޔޫ ކައިރިއަށް ދިޔައިރު އާލިމް ފެންނަން ނެތެވެ. ރީޝަމް އާލިމްގެ ފޯނަށް ގުޅިއެވެ. ޖަވާބެއް ނުދިނެވެ.\nއިރުކޮޅަކުން ފެނުނީ ހުޅުވުނު ދޮރުން ބޭރަށް އާލިމް ނިކުތް ތަނެވެ.\n"ކިހިނެއްވީ؟ އަހަރެން އެހީމެވެ. ހަމަޖެހެން މަސައްކަތް ކުރި ނަމަވެސް ހިތް ތެޅިލިއެވެ. ނުބައި ހަބަރަކަށް ނުވުމަށް އެދި ހިތާހިތުން ދުއާއެއް ކޮށްލެވުނެވެ.\n"ގޮވައިލީމަ ވަނީ. އައިތަނުން ބުނެފި އެތެރެއަށް ވަންނާށޭ. ވާހަކަދެއްކުނީ ވިއާންގެ އަސްލު ޑޮކްޓަރާ. ބުނި ލޯ ހަރަކާތްކުރާ ވާހަކަ. އެއީ ވަރަށް ރަނގަޅު އިމްޕްރޫވްމަންޓެކޭ ބުނީ. އެކަމަކު ފަހުން ފާއިތުވެގެން ދިޔަ ވިއްސަކަށް މިނިޓް ވަރަށް ރަނގަޅަށް މޮނިޓާ ކުރެވުނޭ. ފަހުން އެއްވެސް މޫވްމަންޓެއް ނުފެންނަ ކަމަށް ބުނީ" އާލިމް ވާހަކަތައް ކިޔައިދިނެވެ. ވަގުތުން އަހަރެންނަށް ހެއްދެވި ފަރާތަށް ހަމްދު ކުރެވުނެވެ.\nދަންވަރު އެކެއް ޖަހަން އުޅެނިކޮށް ގެއަށް ވަދެވިއްޖެއެވެ. ކޮޓަރިއަށް ވަންގޮތަށް އަހަރެންނަށް އެނދުމައްޗަށް ވެއްޓި ގަނެވިއްޖެއެވެ. ނުނިދާ ސައުވީސްގަޑަ އިރު ފާއިތުވެގެން ދިޔައިރު އަހަރެންގެ ހަށިގަނޑަށް ލޮޑުކަމެއް ވެރިވާން ފަށައިފިކަން އިހުސާސްވިއެވެ. ނިދަން ބޭނުން ނުވިޔަސް އެނދުގެ މަޑު ތަންމަތީގައި ބުރަކަށި ސީދާވުމާއެކު އަހަރެންގެ ދެލޯ މެރިއްޖެއެވެ.\nހޭލެވުނީ ގައިދަށުން ފޯނު ވައިބްރޭޓް ވާތީއެވެ. ދެލޯ ހުޅުވަލާފައި އެންމެ ފުރަތަމަވެސް އަހަރެން ބަލައިލީ ކާކުތޯއެވެ. އަރާފައި އިން ޒިޔާންގެ ނަން ފެނުމުން އަހަރެންގެ ދެލޮލުން ނިދި ފިލައިގެން ދިޔައެވެ. ރުޅިވެރިކަން އަހަރެންގެ މޫނުމަތިން ފާޅުވެގެން ދިޔައެވެ. ޒިޔާނާ ދިމާލަށް ހަޅޭއްލަވައި ގަންނަން ބޭނުންވިއެވެ. އެނދުމަތީގައި އިށީނދެވުނު ގޮތެއްވެސް ނޭނގުނެވެ.\n"ކަލެއަށް މި ފޯނަށް ގުޅަން ކެރުނުކަން. ލަދެއްވެސް ނުގަނޭތަ؟" ފޯނު ކަންފަތުގައި ޖަހާފައި އަހަރެން ބުނީމެވެ.\n"ހެހެހެ... އަދިވެސް މަރެއް ނުވޭތަ؟ އެވަރުކުރީމަވެސް" ޒިޔާން ބުނެލިއެވެ. އެހިނދު އަހަރެންގެ ހަށިގަނޑުގައި ރުޅިވެރިކަން އުތުރު އަރައިގަތެވެ. އަތުޖެހޭ ހިސާބެއްގައި ހުރިނަމަ މޫނުމަތިން ލޭކޮށާލާނަމޭ ހިތަށް އެރިއެވެ. ރުޅިވެރިިކަން ހިންދާލަން މަސައްކަތް ކުރަމުން ފޯނު ކަންފަތާ ދުރުކޮށްލާފައި ވަގުތުން ކޯލް ރިކޯޑީންއަށް ފިތާލީމެވެ.\n"ތިއީ ޖަނަވާރެއް. ބުއްދިއެއް ދެއްވާފައިނުވާ މިނިކާ ޖަނަވާރެއް. އިންސާނެއްނަމަ، ދުނިޔޭގެ ކަމެއް އިނގޭ މީހެއްނަމަ އިނގުނީސް ކޮންމެ އިންސާނަކުވެސް ގެންދަވާނީ އެމީހެއްގެ އަޖަލު ހަމަވީމަކަން" އަހަރެން ބުނީމެވެ.\n"ބޭކާރު ވާހަކަނުދައްކާ. ސަލާމަތްވެގެން އަދިވެސް އަޔަސް ކޮށާލާނަން" ޒިޔާން ބުނެލިއެވެ.\n"މިދުނިޔޭގައި ކަލެއާ މަށާ އެކަނި ހުންނަން ޖެހުނަސް އަހަރެން ކަލޭ ކައިރިއަކަށް ނުދާނަން. ޖަލަށް ވަންނަން ތައްޔާރުވޭ" އެހެން ބުނެފައި އަހަަރެން ފޯނު ކަނޑައިލީމެވެ.\nހަމަޖެހުމުގެ ނޭވައެއް ނުލެވިގެން އުޅެނިކޮށް އާލިމްގެ ފޯނެއް އަންނަން ފެށިއެވެ. އަހަރެން ފޯނު ނަގާފައި ކަންފަތާ ކައިރިކޮށްލިއިރު އެހެންފަހަރުތަކާ ހިލާފަށް ހިތުގައި ބިރުވެރިކަމެއް ނެތެވެ.\n"ވަޓްސް ރޯންގް އާލިމް" އަހަރެންނަށް ބުނެވުނެވެ. އާލިމް އެދުނީ މާމަމެން ގޮވައިގެން ވީ އެންމެ އަވަހަކަށް ހޮސްޕިޓަލަށް އައުމަށެވެ.\nގުޅޭ ޓެގު ލޯބިން ބުނާހިތްވެޔޭ ޒުވާނުން


Sarukaarah faadukiyaathee kureege 10 sifain hayyarukoffi\nތުރުކީގެ ރައީސް ސިފައިންނާ ބައްދަކު ކުރަނީ--\nތުރުކީ ސަރުކާރަށް ފާޑުކިޔާތީ ކުރީގެ ދިހަ ސިފައިން ހައްޔަރުކޮށްފި\n05 އޭޕްރީލް 2021 - 13:34:48\nސަރުކާރަށް ފާޑުކިޔާތީ ތުރުކީގެ އަަސްކަރިއްޔާގައި ކުރިން މަސައްކަތްކުރި 10 ސިފައިން ހައްޔަރުކޮށްފިއެވެ.\nރިޓަޔާކޮށްފައިވާ 10 އެޑްމައިރަލުން ހައްޔަރުކޮށްފަ މިވަނީ 100 އަށް ވުރެ ގިނަ ސީނިއާ ރިޓަޔާޑް ނޭވީ އޮފިސަރުން ތުރުކީގެ ހިންގައިފަވާ އަސްކަރީ ބަގާވާތްތަކާ ސަރުކާރުގެ އޮފިޝަލުންނާ ގުޅުން އޮންނަ ކަމަށްބުނެ ނެރުނު ބަޔާނަކަށް ފަހުއެވެ.\nތުރުކީ ސަރުކާރުން ހިންގާ އަނަދުލު ނޫސް އޭޖެންސީ އިން ރިޕޯޓުކުރާ ގޮތުގައި 10 އެޑްމައިރަލުން ހައްޔަރުކޮށްފައިވަނީ އޮފިސަރުން ނެރުނު ބަޔާނާ ގުޅިގެން އަަންކާރާގަ ހުންނަ އެގައުމުގެ ޗީފް ޕްރޮސެކިޓަރު ހިންގާ ތަހުގީގަކަށް ކަމަށެވެ.\nތަހުގީގަށް އިތުރު ހަތަރު މީހުން ފުލުހަށް ހާޒިރުވުމަށް ޕްރޮސެކިޓަރުވަނީ އަމުރުކޮށްފައެވެ. އެ ހަތަރު މީހުން ހައްޔަރުކޮށްފައި ނުވަނީ އެމީހުންގެ އުމުރަށް ބެލުމަށްފަހު ކަމަށް ރިޕޯޓްތަށް ބުނެއެވެ.\nއެމީހުންގެ މައްޗަށް ތުހުމަތުކުރަނީ ހަމަނުޖެހުން އުފައްދައިގެން ގާނޫނު އަސާސީގެ ބާރުކަޑުވާލަން އުޅުނުކަމުގެ ތުހުމަތެވެ.\nކުރީގެ އަސްކަރިއްޔާގެ ވެރިން ހައްޔަރުކުރަން ފަށާފައި މިވަނީ އަސްކަރިއްޔާއިން މީގެކުރިން ސަރުކާރުތައް ބަދަލުކުރިގޮތުގެ ވާހަކަ ހަދާން ކުރަން ޖެހޭ ކަމަށް ބުނެ 104 ރިޓަޔާޑް އެޑްމައިރަލުން ސޮއިކޮށް ނެރުނު ބަޔާނަށް ފަހު އެވެ.\nއެގައުމުގެ ރައީސް ރަޖަބް ތައްޔިބް އުރުދުޣާންގެ އޮފީހުން ވަނީ ކުރީގެ އަސްކަރީ ލީޑަރުން ނެރުނު ބަޔާން ހަރުކަށި އިބާރާތުން ކުއްވެރިކޮށްފައެވެ.\nތުުރުކީގެ ޑިފެންސް މިނިސްޓްރީ އިން ވަނީ އެބަޔާނަކީ އެގައުމުގެ ޑިމޮކްރަސީއަށް ނައްތާލުމަށް މަސައްކަތްކުރާ ބަޔަކު ނެރުނު ބަޔާނެއް ގޮތުގަ ސިފަކޮށްފައެވެ.


Tonga Ah Baarugadha Binhelumeh Athuvehje - Vaguthu\nއޯޝަނިއާގެ ޤައުމެއް ކަމަށްވާ ޓޮންގާއަށް ބާރުގަދަ ބިންހެލުމެއް އަތުވެއްޖެއެވެ.\nމިއަދު މެންދުރުފަހުގެ ވަގުތެއްގައި އެޤައުމަށް އައި މި ބިންހެލުމުގެ އަސަރު އެޤައުމާއި ކައިރީގައި އޮންނަ ފިޖީއަށްވެސް ވަނީ ކޮށްފައެވެ.\nބިންހެލުންތައް މޮނިޓާކުރާ ބައިނަލްއަޤުވާމީ އިދާރާއެއް ކަމަށްވާ، ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެފައިވާގޮތުގައި ޓޮންގާއަށް މި ބިންހެލުން އައީ ރެކްޓަރ މިންގަނޑުން 5.7 ގެ ބާރުމިނުގައެވެ.\nމި ބިންހެލުން އައިސްފައިވަނީ އެޤައުމުގެ ބިމުގެ 80 ކިލޯމީޓަރު އަޑިންނެވެ.\nމިއަދު ޓޮންގާއަށް އައި މި ބިންހެލުމާއި ގުޅިގެން އެޤައުމުގެ ތަނަކަށް ނުވަތަ މީހަކަށް ގެއްލުމެއް ލިބުނުކަމެއް އަދި އެނގިފައެއް ނުވެއެވެ. ނަމަވެސް ބިންހެލުމުގެ ލޮޅުމުގެ އިހުސާސު ކުރެވިގެން ގިނަ ބަޔަކު ވަނީ ކަމާއި ބެހޭ ފަރާތްތަކަށް ރިޕޯޓްކޮށްފައެވެ.\nމިއަދު ޓޮންގާއަށް ބާރުގަދަ ބިންހެލުމެއް އައިއިރު، އިއްޔެ ޖަޕާނަށް ވަނީ ރެކްޓަރ މިންގަނޑުން 6.3 ގެ ބާރުމިނުގައި ބިންހެލުމެއް އައިސްފައެވެ. އަދި މިދިޔަ ހުކުރު ދުވަހު އިންޑޮނީޝިއާގެ ސުމަޓްރާއަށްވެސް ބާރުގަދަ ބިންހެލުމެއް އައިސްފައި ވެއެވެ. އެ ބިންހެލުމުގެ ބާރުމިން ރެކްޓަރ މިންގަނޑުން 6.9 އަށް އަރައެވެ.\nފާއިތުވެދިޔަ ދުވަސްތަކުގައި ދުނިޔޭގެ އެކި ކަންކޮޅުތަކަށް އަންނަ ބާރުގަދަ ބިންހެލުންތައް ވަނީ ގިނަވެއެވެ. މިއީ ދުނިޔެ ކުރިން ނުދެކޭހައި ވަރުގަދަ ބިންހެލުމެއް އަންނާން އުޅޭކަމުގެ އެންމެ ފަހުގެ "ސިގްނަލް" ކަމަށް ސައިންސްވެރިން ބުނެއެވެ.\nއަލަސްކާއަށް ބާރުގަދަ ބިންހެލުމެއް އަތުވެއްޖެ\nޗައިނާ އަށް ބާރުގަދަ ބިންހެލުމެއް އަތުވެއްޖެ\nމޮރިޝަސްއަށް ބާރުގަދަ ބިންހެލުމެއް އަތުވެއްޖެ


"Beybey Hoahoa, Beybey Hoahoa" - Vaguthu\n82 އަހަރުގެ މީހާ ކުރިން ދިރިއުޅުނުގެ - އޭނާ ތިން އަހަރުގެ ކުއްޖާ އާއި ބެހުނީ މިގެ ކައިރީގައި - ވަގުތު އިމޭޖްސް: އިބްރާހިމް ޝާބިލް\nގއ. ކަނޑުހުދޫއިން ދެއަހަރު ނުފުރޭ ތުއްތު އަންހެން ކުއްޖަކު ރޭޕް ކުރި މައްސަލައިގެ ތުހުމަތުގައި ބަންދުގައި ހުރި އުމުރުން 82 އަހަރުގެ މީހާއަކީ މުޅި ރަށަށްވެސް އޮތް ބޮޑު ބިރެކެވެ. މި މީހާއަކީ މީގެ ކުރިންވެސް މިފަދަ އަމަލެއް ހިންގައިގެން އެ މައްސަލަ ޖެންޑރ މިނިސްޓްރީއާއި ފުލުހުންނަށް ހުށަހެޅި މާލޭގެ ޝަރުއީ ކޯޓުތަކުން މައްސަލައިގެ ޝަރީޢަތް ވެސް ވަނީ ފަށާފައެވެ. ނަމަވެސް މި މުސްކުޅި މީހާ މުޖުތަމައަށް ދޫކޮށްލާފައި ހުރީ އުމުރަށް ބަލާފައިކަމަށް ފުލުހުން ބުނުމުން މުޖުތަމައުގެ ރައްކާތެރިކަމަށް ދިވެހި ފުލުހުން އިސްކަން ދޭ މިންވަރު ރައްޔިތުންނަށް ސާފުކޮށް އެނގިއްޖެއެވެ.\n2017 ގައި މި މީހާ3އަހަރުގެ ކުއްޖަކާއި ބެހުނު\nކުޑަ އާއިލާއެއްގައި ހުރި ތިން އަހަރުގެ ކުޑަ އަންހެން ކުއްޖާ އަށް މި މުސްކުޅި މީހާ ޖިންސީގޯނާ ކުރީ 2017 ގަ އެވެ. އާއިލާ އިން އެ މައްސަލަ ރިޕޯޓްކުރުމުން، ފުލުހުންނާއި ޖެންޑާ މިނިސްޓްރީން ބަޔާން ނެގި އެވެ. ދިރިއުޅޭ ގެ ކައިރީގައި މި ކުޑަ އަންހެން ކުއްޖާ ހުއްޓައި ގަދަކަމުން ގޮވައިގެން ގޮސް ޖިންސީ ގޯނާ ކުރަން އުޅުނުކަން ކިޔައިދިނީ މިކުއްޖާ އަމިއްލައަށެވެ. އޭރު އެކުއްޖާ ކިޔައިދިން ވާހަކަ މުސްކުޅި މީހާގެ އާއިލާއިން ދޮގުކުރިއެވެ. ނަމަވެސް މި ކުޑަކުއްޖާގެ އާއިލާއިން އެ ކުއްޖާއަަށް ރައްކާތެރި މާހައުލެއް ހޯދަ ދޭން މަސައްކަތް ކުރިއެވެ. މިކަމަށް އިންސާފް ނުލިބި ތިއްބާ މި މުސްކުޅި މީހާ އޭނާ ދިރިއުޅޭ ގެ ކައިރިން ކުޑަ އަންހެން ކުއްޖަކަށް ޖިންސީ ގޯނާ ކުރަން އުޅުނުކަން އަނެއްކާ ފަޅާއެރިއެވެ.\n3 އަހަރުގެ ކުއްޖާ ނަފްސާނީ ބަލިމަޑުކަމެއްގެ ތެރޭގައި\nއުމުރުން އެންމެ3އަހަރުގައި ލިބުނު މި އަނިޔާގެ ވާހަކަ މި ކުއްޖާ އޭނާގެ މަންމައަށް ވަރަށް ސާފުކޮށް ކިޔައިދީފަވެއެވެ. މަންޒަރާއެކު ކުރެހުންތަކުން މިކުއްޖާ ވަނީ އާއިލާއަށް އެކަން ސިފަކޮށްދީފައެވެ.\nއޭނާ މިކުއްޖާގެ ޖިންސީ ގުނަވަނުގައި އަތް ލާން ފެއްޓުމުން މިކުއްޖާ ބުނި "ބޭބޭ ހޯހޯ، ބޭބޭ ހޯހޯ" ކުއްޖާގެ މާމަ ކިޔައިދިނެވެ.\nމި ކުޑަކުއްޖާއަށް މިކަމުގެ ސަބަބުން ނިދީގައި އުނދަގޫތަކެއް ކުރިމަތިވާން ފެށުމުން ކުއްޖާ ނަފްސާނީ ޑޮކްޓަރަކަށް ދައްކަން އާއިލާއިން ބޭނުންވިއެވެ. ނަމަވެސް ނަފްސާނީ ގޮތުން ދިމާވަމުން އައި މައްސަލައަށްވެސް ހައްލެއް ނުލިބި މިކުއްޖާ އެކަމުގައި ދިރިއުޅެން ޖެހުނީ ޖެންޑަރ މިނިސްޓްރީން ލިބެންޖެހޭ ލިއުމެއް ނުލިބިގެންނެވެ. އޭގެ ފަހުން ދެ އަހަރުވީއެވެ. އަދިވެސް އެ މީހާ ފެންނަ އިރަށް މި ކުއްޖާ ބިރުން ތެޅިގަނެއެވެ.\nޕީޖީން މި މައްސަލަ ނިންމާ ރަށު ކޯޓަށް ފޮނުވި\nތިން އަހަރުގެ މި އަންހެން ކުއްޖާ އަށް ޖިންސީ ގޯނާކުރި މައްސަލަ ޖެންޑަރ މިނިސްޓްރީއާއި ގުޅިގެން ފުލުހުން ތަހުގީގުކޮށް، ނިންމިއެވެ. އަދި ޕީޖީއިން މި މައްސަލަ ރަށުކޯޓަށް ފޮނުވުމުން ފިޔަވަޅު ނޭޅި އޮތީ މި ރަށުގެ ކޯޓާ ހިސާބުންނެވެ. މި ކުޑަ އަންހެން ކުއްޖާގެ އާއިލާއިން ބުނާގޮތުގައި ރަށުކޯޓުގައި މައްސަލަ އޮންނަތާ ދޮޅުއަހަރުވަނީ ވެފައެވެ. މި މައްސަލަ ކުރިއަށް ނުގެންގޮސް އޮތީ މިރަށު ކޯޓުގައި އޭރު މެޖިސްޓްރޭޓަރަކަށް ހުރީ ޖިންސީ ގޯނާ ކުރި މީހާއަށް ބޮޑު ބޭބެ ކިޔާ މީހަކަށްވުމުން ކަމަށް މި ކުއްޖާގެ އާއިލާއިން ތުހުމަތު ކުރެއެވެ. "އަހަރެމެން މައްސަލަ ލަސްވާތީ އެހީމަ އޭނަ ދިން ޖަވާބަކީ ބޭނުން އިރަކުންނޭ މައްސަލަ ބަލާނީ" ކުއްޖާގެ ބައްޕަ "ވަގުތަށް" ކިޔައިދިނެވެ.\nއޭރު މެޖިސްޓްރޭޓަރަކަށް ހުރި ހަސަން ދީދީ މިހާރު ހުރީ ޖުޑީޝަލް ސާވިސް ކޮމިޝަނުން ތަހުގީގު ކުރަމުން އަންނަ މައްސަލައެއްގައި ސަސްޕެންޑްކޮށްފައެވެ.\nމިހާރު މި މައްސަލަ ވަނީ އަލުން ބަލަން ފައްޓާފައެވެ. ޕީޖީން ބަޔާން ނަގަން އަންނާނެކަން އާއިލާއަށް ވަނީ އަންގާފައެވެ. މި މައްސަލަ ކުރިން ބަލާ ނިންމި ނަމަ2އަހަރު ނުފުރޭ ތުއްތު ކުއްޖާއަށް އަމާން ކަމެއް ލިބުނީސްކަމަށް މި އާއިލާއިން ދެކެއެވެ.\nއިންސާފު ހޯދަން ކުރި މަސައްކަތުން އިންސާފު ނުލިބި ވަގުތު ފާއިތުވެއްޖެއެވެ. ދައުލަތުގެ މުއައްސަސާތައް ފެއިލް ވެއްޖެއެވެ. ދެން ހޯދީ މުއައްސަސާތަކުން ހެދި ގޯސްތައް ރަނގަޅުކޮށް ކުށްވެރިންނަށް ޙައްޤު އަދަބު ދިނުމެވެ. ނަމަވެސް ސުވާލަކީ ކުށްވެރިޔާ ޖަލަށް ލުމުން މި ތުއްތު ކުދިންނަށް ލިބިފައިވާ ނަފްސާނީ ގެއްލުމަށް ބަދަލު ލިބުނީ ހެއްޔެވެ؟ ނޫނެކެވެ. ނުލިބޭނެއެވެ.\nޖެނުއަރީ 20, 2020 09:13\nކުރީއްސުރެން އެފަދަ ބޮޑުކުށް ކުށްސާބިތުވެ ހައްޔަރުވެސް ކުރެވިފައިވާމީހަކަށްވެފައި އެބެއްްޔާ ދޫކޮށްލިކަމަށްވަނީ އުމުރަށް ބަލާފަކަމަށްވާއިރު ޢުފެދޭ ސުވާލަކީ 18އަހަރުންދަށް އުމުރުގެ ކުދިން ޖަލަށްނުލެވޭގޮތަށް 80އަހަރުން މަތީއުމުރުގެ މީހުންވެސް ހުކުމް ތަންފީޒު ނުކުރެވޭ ނުވަތަ ޖަލަށް ނުލެވޭނެ ގާނޫނެއް އުފައްދާފައިވަނީބާއޭ ؟؟\nޖެނުއަރީ 20, 2020 09:29\nކޮންމެ އަތޮޅެއްގައި ހުންނާނެ ފުލުހުންގެ އިންޓެލިޖެންސް އޮފިސަރުން. އެމީހުންނަކަށްވެސް މިގަދަ މަޢުލޫމާތު ނުލިބެނީބާ؟؟؟\nގއ. ކަނޑުހުޅުދޫގައި ޕޮލިސް ޑެސްކް ހުރޭ. ކީއްކުރާ ބައެއް އެއީ ޔުނީފޯމް އަޅައިގެން މައިންބަފައިންނަށް ބޭސް ފަރުވާ ކުރެވޭތީވެ އާއި ބާރަހާސް ރުފިޔާ ކޮންމެ މަހެއްގައި ކާލަކާލާ.\nސައިކަލް ތަކިގައި ސްޓިކާ ޖެހުމުގައި އާއި މަސްތުވާތަކެތި އޮޕަރޭޝަން އިންޓެލިޖެންސް އިން ހިންގަނީ. އޭގެ އިތުރުން ސިހުރު އޮޕަރޭޝަން ، ދޫނި އޮޕަރޭޝަން ދެން ވައްސަލާމް\nޖެނުއަރީ 20, 2020 09:37\nތިކުއްޖާގެ މަންމަ ވެސް ހައްޔަރު ކުރަން ޖެހޭ.\nޖެނުއަރީ 20, 2020 09:45\nމުއައްސަަސާ ތަކާއި ހަވާލުވެފަ އިހުމާލު ވީމީހުނަށް ފިޔަވަޅު އަޅާ ނޫނީ ބަންދު ކުރޭ. އެއީ މައުސޫމް2އަހަރުގެ ކުއްޖާ އަށްޓަކައި\nޖެނުއަރީ 20, 2020 11:10\nގައުމު ހަލާކު ކުރުމުގެ ޒިންމާވެސް އުފުލާކަށް ސިޔާސީ ލީޑަރަކު ބޭނުމެއް ނުވާނެ! ޢެމީހުން ބޭނުންވަނީ ވޯޓު! ލާމަރުކަޒީ ގާނޫނު އަވަސް އަރުވާލާފައި ނިންމީ ކަމުގައި ބަލަންވާވަރަށް ނުބަލާ! ޜަށްރަށުގެ އިޖުތިމާއީ ނިޒާމު ހަލާކު ވެފައި އޮތްވަރު ތިކަމުން އެގޭ!މަކުނެއްހެން އަރާ ލާމަރުކަޒީ އޭ ގޮވީމާ ނިމުނީތަ؟އެޖެންޑާ 19ގެ ތެރެއިން މުސްކުޅިން ތަރައްގީވަނީ! ޖަޒީރާ ތަށް މިނިކާ ތަންތަނަށް! ވެޑުވިފާ ސޮނިބާލަ ބާލަ ތިބޭ!\nޖެނުއަރީ 20, 2020 13:45\nތި ރަށުގަ އުޅެނީ ހުސް އަންހެނުންބާ؟ ރައްޔަތުން ތީ ކީއްކުރާ ބައެއް\nޖެނުއަރީ 20, 2020 14:41\nހާދަ ކޫސަނި ރަށެކޭދޯ\nޖެނުއަރީ 20, 2020 17:18\n2017 ގައި މި މީހާ3އަހަރުގެ ކުއްޖަކާއި ބެހުނު މީއީޔާމީންގެވެރިކަމުގައިހިގިކަމެއް ޤާސީބޭނުންގޮތެއް މުވައްޒަފުންނަށް ޖިންސީ ގޯނާ ކުރާކަމުގެ ޝަކުވާއާއި، މާލިއްޔަތު ޤަވާއިދާއި ހިލާފަށް އަމަލުކުރުމަށް މުވައްޒަފުންނަށް\nއިސްމެޖިސްޓްރޭޓް ޙަސަން ދީދީގެ މައްޗަށް ތުހުމަތުކޮށް އޭނާ އަވަގުރާނަ ގޮވިކަމަށްބުނެ ހުށަހެޅުނު މައްސަލަ\nއޮރިޔާން ވީޑިއޯ މުވައްޒަފުންނަށް ދައްކާ ކަމަށްބުނެ ހުށަހެޅުނު މައްސަލަ\nކޯޓުގެ މުދާ އަމިއްލަ ބޭނުމަށް ބޭނުންކުރާ ކަމަށް ބުނެ ހުށަހެޅުނު މައްސަލަ\nހެކިންގެ ބަޔާން ނެގުމަށް ހުރަސްއަޅާ ކަމަށްބުނެ ހުށަހެޅުނު މައްސަލަ\nމާރާމާރީ ހިންގުމަށް ހިތްވަރު ދިންކަމަށް ބުނެ ހުށަހެޅުނު މައްސަލަ\nޖެނުއަރީ 20, 2020 17:21\n2017ގައިމިރަށު ކޯޓުގައި އޭރު މެޖިސްޓްރޭޓަރަކަށް ހުރީ ޖިންސީ ގޯނާ ކުރި މީހާއަށް ބޮޑު ބޭބެ ކިޔާ މީހަކަށްވުމުން ކަމަށް މި ކުއްޖާގެ އާއިލާއިން ތުހުމަތު ކުރެއެވެ. "އަހަރެމެން މައްސަލަ ލަސްވާތީ އެހީމަ އޭނަ ދިން ޖަވާބަކީ ބޭނުން އިރަކުންނޭ މައްސަލަ ބަލާނީ"\nޖެނުއަރީ 20, 2020 19:29\nކަޑުހުޅުދޫ އަކީ މީހުންދިރިއުޅެން ހެޔޮވާވަރުގެ ރަށެއްނޫން އެރަށުންމީހުންބާލާ އެރަށުގެ ކުޑަ އާބާދީ މުޅިރާއްޖެއަށް ބަހާލުން ރަގަޅުކަމަށްފެނޭ\nޖެނުއަރީ 20, 2020 20:53\nކަމާބެހޭ ފަރާތްތައް ހައްޔަރު އަދަބު ދޭންޖެހޭނޫންތޯ\nޖެނުއަރީ 21, 2020 06:20\nދެން ކަމެއް ރަނގަޅު ވާނެތަ މިހާރު. މިހާރު ތިބި ވެރިން ތިބީ އެކަހަލަ މީހުން ހިމާޔަތް ކުރަން.


Raajjeygai harudhanaa opposition'eh dhen fennaanee kon vaguthaku?\nރާއްޖޭގައި ހަރުދަނާ އޮޕޮޒިޝަނެއް ދެން ފެންނާނީ ކޮން ވަގުތަކު؟\nއޮޕޮޒިޝަން ޕާޓީ ރޫޅިގެންދާ މަންޒަރު ފެނިގެންދޭ\nއޮޕޮޒިޝަނެއްގެ މުހިންމު ދައުރު ރާއްޖޭގެ ތާރީހުން އޮތީ ފެނަންން\nއެއްބަޔަކު ދެކޭގޮތުގައި ހަރުދަނާ އޮޕޮޒިޝަނެއް ދެން ފެންނާނީ ރިޔާސީ އިންތިހާބު ބޯމަތިވުމުން\nކ. މާލެ | 28 ސެޕްޓެންބަރ 2019 | ހޮނިހިރު 18:15 | 3,659\nޕީޕީއެމުން ބޭއްވި ޖަލްސާއެއްގައި ރައީސް ޔާމީން ވާހަކަފުޅުދައްކަވަނީ - ރާއްޖެ އެމްވީ\nއޮޕޮޒިޝަނަކީ، ކޮންމެ ޑިމޮކްރަސީ އެއްގައިވެސް، އޮތުން ލާޒިމް އެއްޗެކެވެ. އެއީ އޭރަކު އޮންނަ ސަރުކާރަކަށް ހެދޭ ގޯސްތައް ބުނެދޭ ފަރާތެވެ. ސަރުކާރު ޤާނޫނީ އިމުން ބޭރުވެ، އިންސާނީ ޙައްގުތަކާ ފެޔަށް ޖެހޭނަމަ، ނުވަތަ ކަރަޕްޝަނާ ފަސާދަ، އެ ސަރުކާރެއްގެ ތެރޭގައި ހިލަން ވެލާހިނދު، މިކަންކަމާ ދެކޮޅަށް އަޑު އުފުލަން އޮންނަ ފަރާތެވެ.\nމިދެންނެވި ފަދައިން، ރަނގަޅު ކުރާންޖެހޭ ކަންކަން، ހަމަ މަގަށް އަޅުވައި، ރަނގަޅު ކުރަންވީ ކަންކަމާއި ގޮތް ބުނެދޭ ފަރާތަކީ އޮޕޮޒިޝަނެވެ. އަދި އެކަން ކަމަށް ސަރުކާރުން ބީރު ކަންފަތެއް ދޭނަމަ، އެ އަޑު އުފުލާ، ރައްޔިތުންގެ ސަމާލުކަމަށް، އެކަމެއް ގެނެސްދޭ ފަރާތަކީވެސް، އެއިރަކު އޮންނަ އޮޕޮޒިޝަނެވެ.\nރާއްޖޭގެ ޑިމޮކްރެޓިކް ޙަޔާތުގެ ކުރު މާޒީއަށް ބަލާއިރު، އެމް.ޑީ.ޕީ އާއި، ޑީ.އާރު.ޕީ އޮފޮޒިޝަނުގެ ދައުރު އަދާކުރި ދުވަސްވަރު، އޮޕޮޒިޝަނެއްގެ މުހިންމުކަން ރާއްޖެއިން ފެނުނެވެ. އެހެންކަމުން އޮޕޮޒިޝަނަކީ، ހަމައެކަނި ޑިމޮކްރަސީއެއްގައި، މުހިންމު ތަނބަކަށްވުމުގެ ބަދަލުގައި، ރާއްޖޭގެ ޑިމޮކްރެޓިކް ޙަޔާތުގައިވެސް، އެއީ މުހިންމު ދައުރެއް އަދާކުރި ފަރާތެއްކަން، ޤަބޫލު ކުރާން ޖެހެއެވެ.\nމިސާލަކަށް ދަންނަވާނަމަ، "އޮޕޯޒް" ކުރުމާއި "ޕްރޮޕޯޒް" ކުރުމަކީ، އޮޕޮޒިޝަނެއްގެ މައިގަނޑު އެއް ދައުރެވެެ. ހަމަ އެހެންމެ އޮޕޮޒިޝަނެއް އޮތުމުގެ މައިގަނޑު އެއް ބޭނުމަކީވެސް މިއެވެ. ސަރުކާރު ޖަވާބުދާރީ ކުރުމެވެ. ސުވާލަކީ، ރާއްޖޭގެ ޑިމޮކްރެޓިކް ނިޒާމުގައި، އިދިކޮޅު ފަރާތުން، އޭގެ ޙަގީގީ ދައުރު އަދާކުރާތަން، މިއަދު އެބަ ފެނޭ ހެއްޔެވެ؟ އެއް ބައެއްގެ ނަޒަރުގައި، "ދަތްހުރި" އޮޕޮޒިޝަނެއް، ރާއްޖޭގައި މިވަގުތަކު ނެތެވެ. އަދި އެކަމުގެ ފަޅުކަންވެސް އެހައިމެ ބޮޑެވެ. އެއީ މިއަދުގެ ޙަޤީގަތް ނަމަ، ރާއްޖޭގައި ހަރުދަނާ އޮޕޮޒިޝަނެއް، ދެން ފެންނާނީ ކޮން ވަގުތަކު ހެއްޔެވެ؟ މިއީ ހަމަ ގައިމުވެސް، އުފަންވަމުން އަންނަ ސުވާލެކެވެ.\nޕީޕީއެމުން ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ އިސް ބޭފުޅުންތަކެއް -- ފައިލް ފޮޓޯ: ރާއްޖެ.އެމްވީ\nރައްޔިތުންގެ މަޖިލީހުގައި އެކަށޭނަ އަދަދެއްގެ މެންބަރުން ތަމްސީލުކުރާ، ހަރުދަނާ އޮޕޮޒިޝަނެއް، ރާއްޖޭގައި ފެންނާން ނެތުމުގެ ސިއްރަކީ، ބައެއް މީހުން ދެކޭ ގޮތުގައި ބޮޑު ސިއްރެއް ނޫނެވެ. އެއީ ވަރަށް ސާފު ޖަވާބެކެވެ.\nއޮޕޮޒިޝަނަށް ރައްޔިތުންގެ މަޖިލީހުގެ އިންތިޚާބުގައި ލިބިފައިވި ނާކާމިޔާބީގެ ފަހަތުގައި އޮތީ، މީގެ ސާފު ޖަވާބެކެވެ. ނިމިދިޔަ ސަރުކާރުގެ ދުވަސްވަރު، ޖަލަށް ލެވުނު ސިޔާސީ ހައްޔަރީން، ކޯޓުން މިނިވަން ވެގެން ދިޔައެވެ. ނާއިންސާފުއައިސް، އިންސާފާ އަރާ ހަމަކުރާނެ ކަމަށް، ގިނަ ބަޔަކަށް، މިކަމުން ޤަބޫލު ކުރެވުނެވެ. އޭގެތެރޭގައި އެމް.އެމް.ޕީ.އާރު.ސީގެ ބޮޑު ޚިޔާނާތް ފަދަ، ކިތަންމެ މައްސަލައެއް، ފެންމަތިވެގެން ދިޔަ ދިއުންވެސް ހިމެނެއެވެ. މިއީ މިކަމުގައި އެކި ފަރާތް ތަކުން ފާޅުކޮށްފައިވި ޚިޔާލު ތަކެވެ.\nޑިމޮކްރަސީއެއްގައި އޮޕޮޒިޝަނަކީ، ހުރިހާ މާނައެއްގައިވެސް، މުހިންމު ދައުރެއް އަދާކުރާ ފަރާތެކެވެ. އެއީ ހަރުދަނާ ތަނބެކެވެ. ޑިމޮކްރެޓިކް ނިޒާމެއްގައި އެއީ މުހިންމު ޙިއްސާދާރެކެވެ. ޙިއްސާދާރަކަށް ވަނީ، ސަރުކާރު ޖަވާބު ދާރީ ކުރުވާތީއެވެ. ސަރުކާރަށް ފާރަވެރިވާ ބަޔަކީ އެބަޔަކަށް ވީތީއެވެ.\nރާއްޖޭގެ ޑިމޮކްރެޓިކް ނިޒާމުގެ މި ކުރު މާޒީގައި ކަންދިމާވިގޮތުން، މިއަދު އޮޕޮޒިޝަނުގެ ގޮތުގައި، ފެންނާން މިއޮތީ، ނިމިދިޔަ ސާރުކާރު ހިމެނޭ ޕާޓީއެވެ. އެހެން ޕާޓީތައް އޮތީ ސަރުކާރު ކޮއެލިޝަނުގައެވެ.\nޑިމޮކްރެޓިކް ހަމަތަކުން، ކަން ކުރުމުގައި، ނިމިދިޔަ ސަރުކާރު، ބޮޑުތަނުން ފެއިލްވެފައިވާކަމަށް، ބުނާމީހުން، އެހެން އެ ބުނަނީ، ފަހުން، ކޯޓުން މިނިވަންކުރި، ސިޔާސީ އެތައް ލީޑަރުންގެ މައްޗަށް، އެ ސަރުކާރުގެ ދުވަސްވަރު ހިނގި ޝަރީޢަތްތަކަށްވެސް، ރިޢާޔަތް ކޮށްފައި ކަމަށް ވެދާނެވެ. މިނޫންވެސް މިފަދަ ބައެއް ކަން ކަމަކަށް، އަނެއް ބަޔަކު އިޝާރަތް ކުރެއެވެ. އޭގެ ތެރޭގައި މަޝްހޫރު އެމް.އެމް.ޕީ.އާރު.ސީގެ ޚިޔާނާތަކީވެސް، އިޝާރަތްކުރެވޭ ކަމެކެވެ. އެހެން ނަމަވެސް އަނެއް ބައެއްގެ ނަޒަރުގައި، އެ ސަރުކާރު ކަންކުރިގޮތް ގޯހެއް ނޫނެވެ.\nޑިމޮކްރަސީތަކުގައި ޚިޔާލު ތަފާތު ވުމަކީ، އޮންނަ ކަމެކެވެ. މިސާލަކަށް ކަނާތުފިޔަ އާއި ވާތުފިޔަ ފެންނާން އޮންނަ ޕާލަމެންޓު ތަކުގައެވެ. އެފަދަ މަޖިލީސް ތަކުގައި ތިބޭ ފިކުރާއި ފަލްސަފާގެ ގޮތުން، ޚިޔާލު ތަފާތު ވިންގުތަކަށް، "ލެފްޓު ވިންގާއި, ރައިޓް ވިންގު" ކިޔަނީވެސް އެހެންވެއެވެ. އެއް ބަޔަކަށް ޑިމޮކްރެޓިކް އުސޫލުތަކުގެ ފިކުރު ކަމުދާއިރު، އަނެއް ބަޔަކަށް ކަމުދަނީ، ޑިމޮކްރަސީއާ އެހާ ރައްޓެހިނޫން، ފިކުރެވެ. ކޮންމެ އަކަސް ފެންނަނީ ދެ ވިސްނުމެކެވެ. ދެ ފިކުރެކެވެ. އެއީ ދެ ފިޔަ އެކެވެ.\nއެފަދަ މަޖިލީސް ތަކުން، މިހައިތަނަށް އިވެމުންއައި މިދެންނެވި ފަދަ އަޑުތަކަށް ބަލާއިރު، ގައުމެއްގައި ތަފާތު ޚިޔާލުތައް، ސިޔާސީ ކަންކަމުގައި އޮތުމަކީވެސް، ޠަބަޢީ ކަމެކެވެ. އެއީ ޙައިރާންވާންވީ ކަމެއް ނޫނެވެ.\nކޮންމެ އަކަސް، މާޒީގައިވެސް، ތަފާތު މަސްލަޙަތައް ފައިހަމަކުރާ ފިކުރުތަކެއް އޮތް ދިވެހި މުޖުތަމަޢުން، މިއަދު ފެންނާން އޮތީ، ޕާޓީ ސިސްޓަމެވެ. ނަމަވެސް، މިއިން ކޮންމެ ޕާޓީއަކީ، ވޭތުވެދިޔަ ތާނގައި، އެވަގުތަކު، ޕާޓީ ސިޔާސީ ގޮތުން އޮތް މަޤާމުގައި، އަދާކުރަންޖެހުނު ދައުރު، އަދާކުރި ޕާޓީ ތަކެކެވެ.\nމިސާލަކަށް ރައީސް މައުމޫނުގެ ވެރިކަމުގައި އެމް.ޑީ.ޕީ. އޮޕޮޒިޝަނެއްގެ ގޮތުގައި އޮވެ، ތަފާތު މަރުޙަލާތަކާއި ޙާލަތް ތަކުގައި، އަދާކުރަމުން ގެންދިޔައީ ހަރުދަނާ ދައުރެކެވެ. ޤާނޫނު އަސާސީ އިސްލާޙުކުރި ޚާއްސަ މަޖިލީހުގެ އިތުރުން، އޭރު އޮތް ރައްޔިތުންގެ މަޖިލީހުގައިވެސް، އެ ޕާޓީން އޮޕޮޒިޝަންގެ ދައުރު އަދާކުރިއެވެ. ހަމަ އެހެންމެ އެމް.ޑީ.ޕީގެ ވެރިކަމުގައި، ޑީ.އާރު.ޕީ އޮޕޮޒިޝަނުގެ މަޤާމުގައި އޮވެ، އަދާކުރީވެސް ހަރުދަނާ މަޤާމެކެވެ.\nސަރުކާރު ކޯލިޝަންގައި ހިމެނޭ ޕާޓީތަކުގެ ލީޑަރު -- ފައިލް ފޮޓޯ: ރާއްޖެ.އެމްވީ\nރައީސް ވަޙީދުގެ ސަރުކާރުގައި، އެމް.ޑީ.ޕީ އޮޕޮޒިޝަނެއްގެ ގޮތުގައި ފެނުނު ޙަރަކާތްތެރި މަޤާމާއި، ރައީސް ޔާމީންގެ ސަރުކާރުގައި އެމް.ޑީ.ޕީއާއި ގުޅިފައިވާ އޮޕޮޒިޝަން އިއްތިޙާދު، ޔާމީން ސަރުކާރު ޖަވާބު ދާރީ ކުރުމުގައި، ދެއްކި ފަދަ، ހަރުދަނާ ޙަރަކާތްތެރިވާ އޮޕޮޒިޝަނެއް، މިއަދު ފެންނާންކަށް ނެތެވެ.\nރައްޔިތުންގެ މަޖިލީހުގެ ސުޕަރ މެޖޯރިޓީވެސް ރައްޔިތުން ދީފައި އޮތީ، އެމް.ޑީ.ޕީއަށެވެ. މިހެން މިކަން ވުމުގައި، ނިމިދިޔަ ދައުރުގައި ރައްޔިތުން ކުރި ތަފާތު ތަޖުރިބާ ތަކަކީ، މިއަދު މި މަންޒަރު ފެންނާން މެދުވެރިވި ސަބަބު ކަމުގައި އެއްބަޔަކު ދެކެއެވެ.\nއެހެން ނަމަވެސް، ހަރުދަނާ އަދި "ދަތްހުރި" އޮޕޮޒިޝަނެއް ފެންނާނެ ވަގުތަކާމެދު، ކުރެވޭ ސުވާލުގެ ސާފު ޖަވާބު ހޯދޭނީ، އެކަމުގެ ފުރިހަމަ ދިރާސާ އަކުންނެވެ. އެނގޭ ކަމަކީ، ހަރުދަނާ މަގާމެއްގައި މިއަދު އޮތް އޮޕޮޒިޝަނެއް، ފެންނާން ނެތް ކަމެވެ.\nމިވަގުތު އޮޕޮޒިޝަނުގައި އޮތް އެންމެ ބޮޑު ޕާޓީގެ އިސް ސަފުން ފެންނަ މުންދިޔަ، އޭރުގެ ނައިބު ރައީސް އާއި، ޕީ.ޖީ ލީޑަރާއި ބައެއް ވަޒީރުންނާއި، އިސް ސަފުން ފެންނަމުންދިޔަ ބައެއް މޫނުތައް، މިއަދު ފެންނާން ތިބީ، ސަރުކާރުގެ ކޮއެލިޝަންގެ އެއް ބައިވެރިއެއް ކަމުގައިވި ޖޭ.ޕީ ގެ ތެރެއިންނެވެ.\nރާއްޖޭގައި ހަރުދަނާ އޮޕޮޒިޝަނެއް، ދެން ފެންނާނީ ކޮން ވަގުތަކު؟ މިހެން، މި ސުވާލު ކުރެވެނީ، ބަދަލު ވަމުންދާ މިމަންޒަރު ތަކާއި ހެދިއެވެ. ފެންނާން އޮތް އޮޕޮޒިޝަންވެސް ރޫޅެމުން ދާތީއެވެ. އޭގެ މުހިންމު ތަނބުތައް، އޭގެ ފައުންޑޭޝަނުން ނެއްޓޭތީއެވެ.\nއޮޕޮޒިޝަނުން ވަކިވެގެން އެދަނީ، ވަކިވަކި ފަރުދުން ތަކެއް ނޫނެވެ. އެއިން ކޮންމެ މީހަކީ، ޕާޓީ ޕޮލިޓިކްސްގައި ނަމަ، ކޮންމެވެސް މިންވަރެއްގެ ލީޑަރުން ތަކެކެވެ. އެމީހުން ލީޑުކުރާ ގްރޫޕް ތަކެއް އޮންނާނެއެވެ. މިދެންނެވި މަންޒަރު އޮޕޮޒިޝަނުން ފެންނަމުންދާއިރު، އޮޕޮޒިޝަނަކުން ޒިންމާދާރު ގޮތެއްގައި ފެންނާން ޖެހޭ ދައުރުވެސް އެހާމެ ފަނޑެވެ.\nޕީޕީއެމް/ޕީއެންސީ ދޫކުރެއްވި ބައެއް ބޭފުޅުން ޖުމްހޫރީ ޕާޓީއަށް ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: ރާއްޖެ.އެމްވީ\nރާއްޖޭގައި ހަރުދަނާ އޮޕޮޒިޝަނެއް، ދެން ފެންނާނީ ކޮން ވަގުތަކުތޯ ސުވާލު ކުރެވެނީ މިހެންވެއެވެ. މިފެންނަ މަންޒަރު ތަކުންނެވެ. ހާފްކަލަރު ފޮތިގަނޑަކުން ކުލަ ބަދަލުވާހެން، ދިހުން ވަމުން އަންނަ ކުލަ ތަކުންނެވެ. އެ ކުލަތަކުގެ ތެވެލިން، އެ ފެންނަ ޙަރަކާތް ތަކުންނެވެ.\nއެއް ބައެއްގެ ނަޒަރުގައ "ދަތްހުރި" އޮޕޮޒިޝަން ޕާޓީއެއް ފެނުމުގެ ވަގުތަކީ، ރިޔާސީ އިންތިޚާބެއް، ދެން ބޯމަތިވާ ވަގުތެވެ. އެހެން ކަމަށް ވާނަމަ، ރާއްޖޭގެ ޑިމޮކްރެޓިކް ހަޔާތުގައި، މި ހިނގާ ރިޔާސީ ދައުރު ފެންނާނީ، އެފަދަ "ދަތްހުރި" އޮޕޮޒިޝަނެއް، ނެތުމުގެ ފަޅުކަމުގެ ތެރޭގައި ހެއްޔެވެ؟ މިއީވެސް ކުރެވޭ ސުވާލެކެވެ!


vnews - Mee Loaybakee ge Ey Manje beluntherinaa hama ah.\n"މީ ލޯތްބަކީ"ގެ "އޭ މަންޖޭ" ބެލުންތެރިންނާއި ހަމައަށް\n3 މާޗް 2017\n"މީ ލޯތްބަކީ"ގައި ހިމެނޭ "އޭ މަންޖޭ" ލަވައިގެ މަންޒަރެއް\nޑާކް ރެއިން އެންޓަޓައިންމެންޓްގެ ނުވަ ވަނަ ފިލްމު "މީ ލޯތްބަކީ" ޕްރޮމޯޓްކުރުމުގެ ހަރަކާތްތައް ފަށައިފިއެވެ.\nމި ފިލްމު ޕްރޮމޯޓްކުުރުގެ ހަރަކާތްތައް ފެށުމުގެ ގޮތުން މިއަދު ޑާކް ރެއިން އެންޓަޓައިންމެންޓުން ވަނީ "މީ ލޯތްބަކީ" މި ފިލްމުގައި ހިމެނޭ "އޭ މަންޖޭ" މި ލަވަ ބެލުންތެރިންނާއި ހަމައަށް ދޫކޮށްލާފައެވެ.\nއަމިއްލަ ރާގުގެ ހަ ލަވަ މި ފިލްމުގައި ހިމެނޭއިރު، "އޭ މަންޖޭ" މިލަވަ ކިޔާފައިވަނީ ފަތޯ، އަމާން އަދި ފުބޫއެވެ.\nހެއްވާ މަޖާ ގިނަ ކަންތައްތަކެއް ހިމެނޭ މި ލަވަ ބެލުންތެެރިންނަށް ވަރަށް ކަމުދާނެކަމަށް ބެލެވޭއިރު، ކާމިޔާބު ގިނަ ފިލްމުތަކެއް އުފައްދާފައިވާ ޑާކް ރެއިންގެ "މީ ލޯތްބަކީ" މި ފިލްމަކީ މިއަހަރު ބެލުންތެރިންނާއި ހަމައަށް އަންނާނެ އެންމެ ކާމިޔާބު އެއް ފިލްމަށް ވެގެންދާނެކަމަށް ވަނީ ބެލެވިފައެވެ.\n"މީ ލޯތްބަކީ" ޕްރޮމޯޓްކުރުމުގެ މަސައްކަތް ފަށާފައިވާއިރު މި ފިލްމު އޮލިންޕަހުގަައި އެޅުވުމަށް ހަމަޖެހިފައިވަނީ އަންނަ އޭޕްރީލް މަހުގެ5ވަނަ ދުވަހުއެވެ.\nޑާކް ރެއިންއިން މިހާތަނަށް އުފެއްދި ގިނަ ފިލްމުތައްވެސް އޮލިންޕަހުގައި ސްކްރީންކޮށްފައިވަނީ މި ތާރީހުގައެވެ.\nވީނިއުސްއަށް މައުލޫމާތު ދެއްވަމުން ފިލްމުގެ އެއް ޕްރޮޑިއުސަރު މުހައްމަދު އަލީ (މޮގާ) ބުނީ ފިލްމުގެ ހުރިހާ މަސައްކަތެއް މުޅިން ނިންމާލެވިފައިވާއިރު، ފިލްމާއިމެދު ވަރަށް ހިތްހަމަޖެހޭކަމަށެވެ. އަދި މި ފިލްމު އާންމުން ބަލައިގަންނަނާނެކަމުގެ ފުރިހަމަ ޔަގީންކަން އެބައޮތްކަމަށްވެސް މޮގާ ވަނީ ބުނެފައެވެ.\nފިލްމުގެ ޕްރޮމޯޝަން ފަށާފައިވާއިރު، އޮންލައިން ކޮށް ޓިކެޓް ބުކް ކުރުމުގެ ފުރުސަތުވެސް މިހާރު ވަނީ ހުޅުވާލާފައެވެ. އެގޮތުން އޮންލައިންކޮށް ޓިކެޓް ބުކް ކުރެވޭނީ "މިއީ ލޯތްބަކީ"ގެ ފޭސްބުކް ޕޭޖަށް މެސެޖުކޮށްގެންނެވެ. މީގެ އިތުރަށް 9911229 އަށް އެސްއެމްއެސް ކޮށްގެން ޓިކެޓް ބުކް ކުރުމުގެ ފުރުސަތު ހުޅުވާލާފައިވާކަމަށް ޑާކް ރެއިން އެންޓަޓައިންމެންޓުން ބުނެއެވެ.\nމީ ލޯތްބަކީގައި ހިމެނޭ މުހިންމު ބައެއް ތަރިން\nފިލްމުގެ ބޮޑުބައި މާލެ އާއި ހުޅުމާލޭގެ އިތުރުން ވިލިނގިލީގައި ޝޫޓްކޮށްފައިވާއިރު، ކ. ހުރާގައިވެސް ބައެއް މަންޒަރުތައް ވަނީ ނަގާފައެވެ.\nކާމިޔާބު އެތަށް ފިލްމެއް ޑައިރެކްޓް ކޮށްފައިވާ އަލީ ޝިފާއު (ޗިއްޕެ) ބުނީ އެ ސްޓޫޑިއޯއިން މިދިޔައަހަރު ތެރޭގައި ބެލުންތެރިންނާއި ހަމަޔަށް ގެނެސްދީފައިވާ "ވާށޭ މަށާ އެކީ" އަށް ވުރެ މި ފިލްމު މާ ފުރިހަމަވާނެ ކަމަށެވެ. އަދި އެ ފިލްމަށް ލިބުނު ތަރްހީބަށްވުރެ ބޮޑު ތަރްހީބެއް މި ފިލްމަށް ލިބޭނެ ކަމަށް ވަރަށް ބޮޑަށް އުންމީދު ކުރާ ކަމަށެވެ.\nމޮގާގެ އިތުރުން މި ފިލްމު ޕްރޮޑިއުސް ކުރަނީ އޭނާގެ އަންހެނުން އައިޝަތު ފުއާދު ތައުފީގެވެ. ސްކްރީންޕްލޭ ލިޔެފައި ވަނީ ޑައިރެކްޓަރު އަލީ ޝިފާއު އާއި މި ފިލްމުގެ ޕްރޮޑަކްޝަން ޓީމްގައި ހިމެނޭ އައިޝަތު ފުއާދު ތައުފީގެވެ.\nމިފިލްމުގެ ލީޑް ރޯލުން ފެނިގެންދާނީ ޑާކް ރެއިން އެންޓަޓައިންމެންޓްގެ ފިލްމަކުން އަދި މިހާތަނަށް ނުފެންނަ މަރިޔަމް އައްޒަ (އައްޒަ)އާއި ޖުމައްޔަލް ނިމާލް(ޖުމަލް) އެވެ. އަދި މުހައްމަދު ފައިސަލް، އަބްދުﷲ ޝާފިއު (ފުބޫ)، އާދަމް ރިޒްވީ (ރެކްސް)، އަހުމަދު ޝާކިރް (ޝާއްކޮ އައްމަޑޭ)، އަލީ ޝަޒްލީމް، އަހުމަދު ސުނީ، ހަމްދާން ފާރޫގުގެ އިތުރުން ސަޕޯޓިން އެކްޓަރުންގެ ގޮތުގައި ފިލްމީ ދާއިރާއަށް މުޅިން އަލަށް ނިކުންނަ ސާޖީ، ސާޔާ، އަދި ސަމާ މިފިލްމު ފެނިގެންދާނެ އެވެ.\n"ވާށޭ މަށާއެކީ" އިން ފެނިގެން ދިޔަ ބޭރުގެ ބަތަލާ މާރިއާ ތެރެސާ އާއި އައިޝަތު ގުލްފާ (އައިޝާ) ވެސް މި ފިލްމުން ފެނިގެން ދާނެ ކަމަށް ޑާކް ރެއިން އެންޓަޓެއިންމެންޓުން ވަނީ ބުނެފަ އެވެ.


Ehen gaumakah baroasaa vaan jehey kameh nukurumah PPM inn govaalaifi\nކުރީގެ ރައީސް އަބްދުﷲ ޔާމީން 2014 ވަނަ އަހަރު އިންޑިއާއަށް ވަޑައިގެން ބޮޑު ވަޒީރު ނަރެންދްރަ މޯދީއާއެކު--\nއެހެން ގައުމަކަށް ބަރޯސާ ވާން ޖެހޭ ކަމެއް ނުކުރުމަށް ޕީޕީއެމުން ގޮވާލައިފި\nއިގްތިސާދީ ގޮތުން ރާއްޖެ އެހެން ގައުމަކަށް ބަރޯސާ ވާން ޖެހޭ ވަރުގެ ކަމެއް ނުކުރުމަށް އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އިން ސަރުކާރަށް ގޮވާލައިފި އެވެ.\nއިންޑިއާގެ ބޮޑު ވަޒީރު ނަރެންދްރަ މޯދީ ރާއްޖެ ވަޑައިގަންނަވަން ހަމަޖެހިފައި ވާތީ، ޕީޕީއެމުން ނެރުނު ބަޔާނެއްގައި ވަނީ އެ ދަތުރުފުޅުށް މަރުހަބާ ކިޔާފަ އެވެ.\nއެ ދަތުރުފުޅުގައި ސޮއިކުރުމަށް ހަމަޖެހިފައިވާ އެއްބަސްވުންތަކުގެ ތަފްސީލް ހާމަ ކުރުމަށް ގޮވާލާ، ޕީޕީއެމުން ބުނީ "ޖީއެމްއާރް" ވިއްކާލި ގޮތަށް މިހާރުގެ ސަރުކާރުން އަމަލު ކުރުމުގެ ފުރުސަތު އެބަ އޮތް ކަމަށެވެ.\n"ދިވެހިރާއްޖޭގެ އަމިއްލަ ވެރިކަމާއި ސިޔާދަތަށް އަދި އިގުތިސޯދީ ގޮތުން ވަކި ބަޔަަކަށް ބަރޯސާވާންޖެހޭ ވަރުގެ އެއްވެސް ގެއްލުމެއް ވާނޭ ފަދަ ކަމެއް ނުކުރުމަށް ވެސް ދިވެހި ސަރުކާރަށް އިލްތިމާސް ކުރަމެވެ. އަދި އެމަނިކުފާނުގެ ދަތުރުފުޅުގެ ކަންކަން ދިވެހިރާއްޖޭގެ ސަގާފަތާއި އަދި ރައްޔިތުންގެ ކަންބޮޑުވުންތަކަށް އިހުތިރާމް ކުރައްވައިގެން ކުރިއަށް ގެންދެވުމަށް ވެސް އިލްތިމާސް ކުރަމެވެ،" ޕީޕީއެމްގެ ބަޔާނުގައި ވެއެވެ.\nމޯދީ ރާއްޖެ ވަޑައިގެން ރައްޔިތުންގެ މަޖިލިހުގައި ތަގްރީރު ކުރައްވަން ހަމަޖެހިފައި ވަނީ ދެ ނަމާދު ދޭތެރޭގައި ކަމަށް ބުނެ އިދިކޮޅު ފަރާތްތައް ވަނީ ފާޑުކިޔާފަ އެވެ.\nއެކަމަކު މަޖިލިހުގެ އިދާރާ އިން ބުނީ މޯދީގެ ތަގުރީރު ފައްޓަވާނީ މަގްރިބް ނަމާދަށް ވަގުތު ދިނުމަށް ފަހު ކަމަށާއި، އިޝާގެ ކުރިން އެ ޖަލްސާ ނިމޭނެ ކަމަށެވެ. ތަގްރީރް ފެށުމަށް ނިންމާފައި ވަނީ މާދަމާ އިރުއޮއްސި 06:45 ގައެވެ.\nތިނޫހުން ފޮނުވަނީ އިނދިކޮޅުން ކުރާ ކޮމަންޓް އެކަނިތަ\nމިގައުމުގެ ރައްޔިތުން ކަންކަން ރަގަޅުކުރުމަށްޓަކައި މިދިޔަ5އަހަރު ވެރިކަން ދިނީމާ ޕީޕީއެމުގެ އިސްވެރީން ކުރީ ވައްކަމެވެ. ބޭރުގައުމުތަކާއި ޖަމިއްޔާތަކާއި ގުޅުން ކަނޑާލީއެވެ. ވަކިބަޔަކަށް ބަރޯސާވެ ގައުމުގެ ރަށްތަކާއި ފަޅުތަށް ގިރިގިރިއާއި ހާހާތަށް ނުއަގުގައި ވިއްކާ ހުސްކުރީއެވެ. އެފަދަ ބަޔަކު ދެން އިޚުލާސްތެރިކަމާއިއެކު ގައުމަށް ކަމެއް ކޮއްދޭނެތޯ ؟ މިއަދު ދެން ކޮންވާހަކައެއް ދައްކަންތޯ ؟\nގެއްލުންކުރިބަޔަކާއި ގެއްލުން ދިންބައެއް، ވަކިފަރާތަކަށްނުޖެހޭ ބައިނަލްއަޤްވާމީ ބައިވެރިވުންވާ އޯޑިޓެއްކުރީމައިނޫނީ ސާފެއްނުވާނެއެވެ. އެނގޭއެއްޗަކީ ޕީޕީއެމްގެ ވެރިކަމުގައި، އެކުވެރި ޤައުމުތަކާއި ދުރުވެ، ޗައިނާއަށް ބަރޯސާވިކަމެވެ. ކާޑުކޮޅު އިންޑިޔާއިން ވިއްކުން ހުއްޓައިފިނަމަ، އެވެސް ޗައިނާއިން ގެންނަން ތައްޔާރަށް އޮތްކަމެވެ. އަގަށްވާނެގޮތެއް ވިސްނުމެއްނެތިއެވެ. އެޔާޕޯޓު 25 އަހަރަށް ތަރައްޤީކުރަން ދިނީމަވީ، ވިއްކާލިކަމަށެވެ. ކުރިތަރައްޤީއާއިއެކު 25 އަހަރުވުމުން އެއްބަސްވުމާއި އެއްގޮތަށް ޙަވާލުކުރަން އެކަން އޮތްގޮތަށް ބޭއްވިނަމަ، އުފެދުމުގައިވެސް ބާތިލުކަމަށްބުނި އެއްބަސްވުމުގެދަށުން ބަދަލުދީ ދަރާކަށް ނުޖެހޭނެއެވެ. މިހުރީ ކަންއޮތްގޮތެވެ. މިހާރު ކޮންވާހަކައެއް ދައްކަންތޯއެވެ!\nރައްޔިތުން ނުކުމެ ސައްޕުޖަހާފަ އެއްލާލާފަ އޮތް ފާބަބުކޭލެއް!! ލަދުހަޔާތް ކޮބާތަ؟؟\nއަޅޭ މީލަދެއްވެސް ގަނަބަޔެއްނޫންދޯ މުޅިގަވްމު ޗައިނާއަށް ވިއްކާލާފަ ތިޔަތާ އަހަރުނުވެގެންމިއުޅެނީ ހުރިހާކަމެއް ޗައިނާއަށް ބަރޯސާވާގޮތައް ނުވިތަނަކައް ދައުލަތުގެ ތިޖޫރިވެސް ބަނޑުއަޅައިގެން ....ބޯހަލާކު


Aa runway ge amalee massahkaiy2masdhuvahuge thereyga fesheyne: MACL | Mihaaru\nއާ ރަންވޭ އަޅަން ހިއްކާފައިވާ ސަރަހައްދު: ބިން ހިއްކުމުގެ 70 ޕަސެންޓް މަސައްކަތް މިހާރު ވަނީ ނިމިފައި.-- ފޮޓޯ: ނިޝާން އަލީ/ މިހާރު\nއާ ރަންވޭގެ އަމަލީ މަސައްކަތް ދެ މަަސްދުވަހުގެ ތެރޭގައި ފެށޭނެ: އެމްއޭސީއެލް\n10 ޖެނުއަރީ 2017 - 15:394comments\nރާއްޖޭގެ މައި އެއާޕޯޓުގައި އަޅާ އާ ރަންވޭގެ އަމަލީ މަސައްކަތް ކުރިއަށް އޮތް ދެ މަހެއްހާ ދުވަހުގެ ތެރޭގައި ފަށާނެ ކަމަށް މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން މިއަދު ބުނެފި އެވެ.\nއެމްއޭސީއެލްގެ މައި އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓަރު އާދިލް މޫސާ ވިދާޅުވީ އާ ރަންވޭ އަށް ބޭނުންވާ ބިން ހިއްކުމުގެ 70 ޕަސެންޓް މަސައްކަތް މިހާރު ނިމިފައިވާ ކަމަށެވެ. ބިން ހިއްކުމާ އެކީގައި، ރަންވޭ އަޅަން ހަދަން ޖެހޭ ޓެސްޓުތަކާއި އެ ނޫން ވެސް ތައްޔާރީތައް ވަމުން އަންނަ ކަމަށް އޭނާ ވިދާޅުވި އެވެ.\n"... [ރަންވޭ އެޅުމުގެ އަމަލީ މަސައްކަތް] މި ބަލަނީ އިރާދަކުރެއްވިއްޔާ ފުރަތަމަ ކުއާޓަރުގެ ތެރޭގައި ފެށޭނެ ކަމަށް. ސައުތު އެންޑުން [ދެކުނު ކޮޅު] އަމަލީ މަސައްކަތް ފެށުމުގެ ކަންތައް ރާވަމުން މި ދަނީ،" އާދިލް ވިދާޅުވި އެވެ.\nއެމްއޭސީއެލް އިން މިއަދު ބޭއްވި ނޫސްވެރިންގެ ބައްދަލުވުމުގައި އާދިލް (ކ) ވާހަކަ ދައްކަވަނީ.-- ފޮޓޯ: ނިޝާން އަލީ/ މިހާރު\nއެއާޕޯޓުގެ އާ ރަންވޭ ތަރައްގީ ކުރުމުގެ މަޝްރޫއު އެމްއޭސީއެލް އިން ހަވާލުކޮށްފައި ވަނީ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ)އާ އެވެ. އެ ކުންފުނިން ސަބް ކޮންޓްރެކްޓަރެއްގެ ގޮތުގައި ޔޫއޭއީގެ ގަލްފް ކޮބްލާ ހަމަޖައްސައި ބިން ހިއްކުމުގެ މަސައްކަތް ފެށީ މިދިޔަ ޖުލައި 25 ގަ އެވެ. މި މަސައްކަތް ނިމޭއިރު، އެއާޕޯޓުގެ ބިމަށް ގާތްގަނޑަކަށް 30 ޕަސެންޓް ނުވަތަ 62 ހެކްޓަރު އިތުރުވެގެން ދާނެ އެވެ.\nޗައިނާގެ އެގްޒިމް ބޭންކުން ނެގި ގާތްގަނޑަކަށް 373 މިލިއަން ޑޮލަރު (5.7 ބިލިއަން ރުފިޔާ)ގެ ލޯނެއްގެ ދަށުން ކުރިއަށް ގެންދާ މި މަޝްރޫއުގެ ދަށުން ހަދަނީ 3،400 މީޓަރު ދިގު އަދި 60 މީޓަރު ފުޅާ ރަންވޭއެކެވެ. މިއީ އެންމެ ބޮޑެތި މަތިންދާބޯޓް ކަމަށްވާ އެއާބަސް އޭ380 ވެސް ޖެއްސޭ ވަރުގެ ރަންވޭއަކަށް ވާއިރު، މި މަޝްރޫއުގެ ދަށުން 120،000 ޓަނުގެ ކާގޯ ޓާމިނަލަކާއި 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލް ފާމެއް ވެސް ހަދަން ވަނީ ނިންމައިފަ އެވެ.\nއާ ރަންވޭ އެޅުމުގެ މަސައްކަތް ކުރިއަށް ދާ ގޮތް އެމްއޭސީއެލް އާއި ބީޔޫސީޖީގެ އޮފިޝަލުން މިއަދު ވަނީ ނޫސްވެރިންނަށް ދައްކާލައިފަ އެވެ.\nބީޔޫސީޖީގެ މުވައްޒަފުން ތިބެން ހަދާފައިވާ ތަން: ރަންވޭގެ އަމަލީ މަސައްކަތަށް ބޭނުންވާ ގިނަ އަދަދެއްގެ ސާމާނު މި މަހުގެ ތެރޭގައި ރާއްޖެ ގެނެވޭނެ ކަމަށް އެ ކުންފުނިން ބުނޭ.-- ފޮޓޯ: ނިޝާން އަލީ/ މިހާރު\nބީޔޫސީޖީގެ އޮފިޝަލުން ވިދާޅުވި ގޮތުގައި ރަންވޭގެ އަމަލީ މަސައްކަތަށް ބޭނުންވާ ގިނަ އަދަދެއްގެ ސާމާނު މި މަހުގެ ތެރޭގައި ރާއްޖެ ގެނެވޭނެ އެވެ. އޭގެ ތެރޭން ބައެއް ސާމާނު މިހާރު ވެސް ރާއްޖެ އައިސްފައިވާކަން ފާހަގަކުރެއްވި އެވެ.\nއާ ރަންވޭ އަށް ބޭނުންވާ ބިން ހިއްކަން ވެލި ނަގަނީ މިހާރު ބޭނުންކުރާ ސީޕްލޭން ޓާމިނަލްގެ ސަރަހައްދުން ކަމަށް ވާތީ، ސީޕްލޭން ޓާމިނަލް އެހެން ސަރަހައްދަކަށް ބަދަލުކުރަން ވެސް ވަނީ ނިންމައިފަ އެވެ. އެ މަސައްކަތް ވެސް ވަރަށް އަވަހަށް ފަށާނެ ކަމަށް އެމްއޭސީއެލް އިން ވަނީ ބުނެފަ އެވެ.\nމީގެ އިތުރުން، އެއާލައިން ކޮމްޕްލެކްސް ތަރައްގީކޮށް، އެ ތަނުގައި އިތުރު ގޭޓުތަކެއް ހެދުމުގެ މަސައްކަތް ވެސް ކުރަމުން އަންނަ ކަމަށް އާދިލް ވިދާޅުވި އެވެ. އެ ކަމަށް ބޭނުންވާ އިމާރާތުގެ ސްޓީލް އޮނިގަނޑު ހަދަން ފަށާފައި ވާއިރު، އެ އޮނިގަނޑު އިންސްޓޯލް ކުރުމުގެ މަސައްކަތް އަންނަ މަހުގެ ތެރޭގައި ފަށާނެ ކަމަށް އޭނާ ވިދާޅުވި އެވެ.\nއާ ރަންވޭ އެޅުން ހިމެނެނީ ވެލާނާ އިންޓަނޭޝަނަލް އެއާޕޯޓް (ވީއައިއޭ) ތަރައްގީ ކުރަން ސަރުކާރުން ހިންގާ 800 މިލިއަން ޑޮލަރު (12.3 ބިލިއަން ރުފިޔާ)ގެ ބޮޑު މަޝްރޫއުގެ ތެރޭގަ އެވެ. އާ ރަންވޭގެ އިތުރުން، އަަހަރަކު ގާތްގަނޑަކަށް ހަތް މިލިއަން ފަސިންޖަރުންނަށް ހިދުމަތް ދެވޭ ގޮތަށް ޒަމާނީ ވަސީލަތްތަކާ އެކު އާ ޓާމިނަލެއް ވެސް ހަދަން ވަނީ ނިންމައިފަ އެވެ. އެ މަސައްކަތް، ގާތްގަނޑަކަށް 350 މިލިއަން ޑޮލަރަށް (5.3 ބިލިއަން ރުފިޔާ) އަށް މިދިޔަ މޭ މަހުގެ ފަހުކޮޅު ވަނީ ސައޫދީ އަރަބިއްޔާގެ ބިން ލާދިން ގްރޫޕާ ހަވާލުކޮށްފަ އެވެ.


Dhuniyey Ge Ehme Agu Bodu Bridgthah - Vaguthu\nއަދިވެސް އެންމެ ގޯސްހާލަތުގައި ޔޫރަޕް - 17 މިނެޓް ކުރިން\nދުނިޔޭގެ އެންމެ އަގުބޮޑު ބުރިޖުތައް\n3 އަހަރު ކުރިން ( ފެބުރުއަރީ 22, 2018 )\nމެކްސިކޯގެ އަގުބޮޑު ބުރިޖު\nމާލެ އާއި ހުޅުލެއާއި ދެމެދުގައި އެޅިގެންދާ ޗައިނާ މޯލްޑިވްސް ފްރެންޑްޝިޕް ބްރިޖްގެ ޕްރޮޖެކްޓްއަކީ މިހާތަނަށް އަޅުގަނޑުމެންގެ މި ކުޑަ ކުޑަ ރާއްޖޭގައި ފެނިގެންދާ މަސައްކަތުގެ އެންމެ ބޮޑު އެއް ޕްރޮޖެކްޓްއެވެ. މި ބްރިޖްއާއި ބެހޭގޮތުން އެކި ފަރާތްތަކުން އެކި ގޮތްގޮތަށް ސުވާލު އުފައްދައި ފާޑުކިޔުންތައް އަމާޒުކުރިނަމަވެސް ހަގީގަތަކީ ބްރިޖްއެއް އެޅުމަކީ ވަރަށްވެސް އަގުބޮޑުކަމެއް ކަމެވެ.\nމިގޮތުން ދުނިޔޭގެ އެކި ގައުމުތަކުގައި އެޅިފައިވާ މަޝްހޫރު އެކި އެކި ބްރިޖްތަކަށް ބަލާލާއިރު މެކްސިކޯގައި އޮންނަ ނަޒަޓްލަން ބަލުއާރޓް ބްރިޖްއަކީ ދުނިޔޭގެ އެންމެ އުސް ބްރިޖެވެ. މިއީ ހައިވޭއެއްގެ ގޮތުގައި ބޭނުން ކުރާ ބްރިޖެކެވެ. މި ބްރިޖް އެޅުމަށް 1.46 ބިލިއަން ޑޮލަރު ހަރަދުވެގެންދިޔައިރު މިއީ މުޅި ދުނިޔެއިންވެސް ފެނިގެންދިޔަ މިފަދަ އެންމެ ބޮޑު އެއް ޕްރޮޖެކްޓްއެވެ.\nޗައިނާގެ ޝާންޑޮންގްގައި އޮންނަ ޖިއާޒޯ ބޭ ބްރިޖްއަކީ ފެނުން މަތީގައި ހެދިފައިވާ އެންމެ ދިގު ބްރިޖެވެ. މި ބްރިޖްގެ ދިގުމިނުގައި މުޅިއަކު 27 ކިލޯމީޓަރު ހުންނައިރު މިއީ 41 ކިލޯމީޓަރުގެ ދިގު ހައިވޭއެއްގެ އެއް ބައެވެ. މި ބްރިޖްއަކީ ޗައިނާއިން ކުރިއަށް ގެންދާ ޖިއަޒޯ ބޭ ކަނެކްޝަން ޕްރޮޖެކްޓްގެ ދަށުން އެޅި ބްރިޖެކެވެ. މި ބްރިޖްގެ އަގުގެ ގޮތުގައި 1.45 ބިލިއަން ޑޮލަރު ހަރަދުކުރެވިފައިވެއެވެ.\nދެންވެސް އެންމެ އަގުބޮޑު ބްރިޖްތަކުގެ ލިސްޓަށް އަންނަން އޮތީ އޭޝިޔާގެ ގައުމެއްގެ ނަމެވެ. ދެކުނު ކޮރެއާގެ އިންޗިއަން ބްރިޖްއަކީ އެ ބްރިޖެއްގެ ރީތިކަމުގެ ސަބަބުން ދުނިޔޭގެ އެކި ކަންކޮޅުތަކުން އެތައް ބައެއްގެ ތައުރީފް ލިބިފައިވާ ބިނާއެކެވެ. 2009 ވަނަ އަހަރު ހުޅުވިގެންދިޔަ މި ބްރިޖްއަކީ ދުނިޔޭގެ7ވަނައަށް އެންމެ ދިގު ބްރިޖެވެ. މި ބްރިޖްގެ މައިގަނޑު މަގްސަދުގެ ގޮތުގައިވެފައި ވަނީ ދެކުނު ކޮރެއާގެ އެންމެ ބޮޑު އެއް އެއާޕޯޓުގެކަމުގައިވާ އިންޗިއަން އެއާޕޯޓްއިން ސޮންގްޑޯ ބިޒްނަސް ޑިސްޓްރިކްޓްއަށް ކުރަންޖެހޭ ދިގު ދަތުރު ކުރު ކުރުމެވެ. މި ބްރިޖް ހެދުމަށް މުޅިއަކު 1.55 ބިލިއަން ޑޮލަރު ހަރަދުވެފައިވާކަމަށް ވަނީ ލަފާކުރެވިފައެވެ.\nމިއީ އިންސާނުން ބިނާކޮށްފައިވާ ދުނިޔޭގެ އެންމެ ވަރުގަދަ، ރީތި އަދި ދިގު ބިނާތަކުގެ ތެރެއިން މަދު ބިނާތަކެކެވެ. މި ބްރިޖްތައް އެޅުމުގައި އެތައް އެތައް ގޮތަކުން އެތައް ކަމެއް ނިންމަންޖެހޭނޭއިރު މި ޕްރޮޖެކްޓްތަކަކީ ރާއްޖޭގައި އެޅިގެންމިދާ ބްރިޖާއި އަޅާކިޔާލާއިރު ހުރިހާގޮތަކުންވެސް މާ ބޮޑެތި ޕްރޮޖެކްޓްތަކެވެ.\nގޭންގް މާރާމާރީއެއް، މަރުވީ އުފަން ދުވަސް ފާހަގަކުރަން ދިޔަ މަޝްހޫރު ބްލޮގަރެއް!\nއޭޕްރީލް 23, 2018 15:45\nމާލެއާ ހުޅުލެޔާ ދޭތެރޭ އަޅަނީ ބުރިޖެއް ނުން އިންޑިޔާ ކޯރުތައް މަތިން އަޅާފަ އޮންނަ ކަހަލަ ކޯޒުވޭ އެއް


Barcelona ah hamajehumeh, Real ah ufaleh neiy | Mihaaru\nގެޓަފޭގެ މެކްސިމޯވިޗް (ކ) ކައިރިން ބާސެލޯނާގެ މެސީ ބޯޅަ ހިފައިގެންދަނީ.-- ފޮޓޯ: އޭއެފްޕީ\n13 މެއި 2019 - 10:31\nޗެމްޕިއަންސް ލީގުގައި މިދިޔަ އަންގާރަ ދުވަހުގެރޭ ހިތްދަތިގޮތަކަށް ބަލިވުމުން ރޭގެ މެޗަށް ނުކުތްއިރު ބާސެލޯނާ އޮތީ ރަނގަޅު ނަތީޖާއެއް ނެރެން ކެތްމަދުވެފަ އެވެ. ލީގު ޗެމްޕިއަންކަން ކަށަވަރުކޮށްފައިވާ ބާސެލޯނާގެ އެއް ލަނޑު ޗިލީގެ މިޑްފީލްޑަރު އާޓޫރޯ ވިޑާލް ކާމިޔާބުކުރިއިރު، އަނެއް ގޯލަކީ ގެޓަފޭގެ ޖެނޭ ޑަކޯނަމް އަތުން ބައިކޮޅަށް ވަން ގޯލެކެވެ.\nބާސެލޯނާގެ މިޑްފީލްޑަރު ސާޖިއޯ ބުސްކެޓްސް ބުނީ މިއީ އެ ޓީމަށް އުނދަގޫ ހަފްތާއެއް ކަމަށާއި ގެޓަފޭ އަތުން މޮޅުވެވުނީ ވަރަށް އުނދަގޫ ހާލަތެއްގައި އޮވެ ކަމަށެވެ. އަދި ޗެމްޕިއަންސް ލީގުން ކެޓި ނަމަވެސް ބާސެލޯނާ އޮތީ ރަނގަޅު ފޯމެއްގައި ސީޒަން ނިންމާލުމުގެ އުއްމީދުގައި ކަމަށް ބުންޏެވެ.\nމިދިޔަ އަހަރު ލީގާއި ކަޕް ކާމިޔާބުކުރި ބާސެލޯނާ އަށް މި ސީޒަނުގައި ވެސް ކާމިޔާބީ ތަކުރާރުކުރުމުގެ ފުރުސަތު އެބައޮތެވެ. އެކަމަކު މި ފަހަރު އެ ކާމިޔާބީ ހޯދި ނަމަވެސް އަންނަ ސީޒަނުގައި ބާސެލޯނާގެ ކޯޗަކަށް މިހާރު އެ މަގާމުގައި ހުރި އާނެސްޓޯ ވަލްވޭޑޭ ހުންނާނެ ކަމާމެދު ވަނީ ސުވާލު އުފެދިފަ އެވެ.\nރޭގެ މެޗަށް ފަހު ވަލްވޭޑޭ ބުނީ އޭނާ މަގާމުން ދުރުކުރުމުގެ ވާހަކަތަކާ ބެހޭގޮތުން އެއްޗެއް ބުނަން ބޭނުންނުވާ ކަމަށާއި ބޭނުންވަނީ ކޮޕަ ޑެލް ރޭގެ ތަށްޓާ އެކު ސީޒަން ނިންމާލުމަށް ކަމަށެވެ.\n"އަހަރެންގެ ކޮންޓްރެކްޓެއް އެބައޮތް. މި ކްލަބްގެ ވެރިންގެ އިތުބާރު ވެސް އެބައޮތް. އެހެން އެކަން އޮއްވައި އަހަރެން ވިސްނަން ޖެހޭ މާ ގިނަ ކަންތައްތަކެއް ނެތް. މި ފަހަރުގެ ސްޕެނިޝް ކަޕް ވެސް އަހަރެމެން ބޭނުން،" ވަލްވޭޑޭ ބުންޏެވެ.\nރެއާލާ އަލުން ހަވާލުވެ ޒިނެދިން ޒިދާނަށް މިހާތަނަށް ކުރަން ޖެހިފައިވަނީ ތަފާތު ތަޖުރިބާތަކެކެވެ. ލީގުގެ ތިން ވަަނައިގައި އޮތް ރެއާލް ރޭގެ މެޗުން ސޮސިއެޑާޑް އަތުން ބަލިވިއިރު، މި މެޗުގައި އެ ޓީމުން ޖުމްލަ ގޮތެއްގައި ރަނގަޅަށް ކުޅުނެވެ. އެކަމަކު ބޭނުންވި ނަތީޖާ ނުނިކުތުމަކީ ޒިދާންގެ ކަންބޮޑުވުމެވެ. އެންމެ ފަހުން ކުޅުނު ތިން މެޗުން ރެއާލް ވަނީ ދެ މެޗުން ބަލިވެފަ އެވެ.\n"އަހަރެމެންނަށް މި މެޗުން ކޮންމެވެސް އެއްޗެއް ހައްގު. ޕޮއިންޓެއް ލިބެންޖެހެޔޭ މި ބުނަނީ 10 ކުޅުންތެރިންނާ އެކު ވެސް އަހަރެމެން މޮޅަށް ކުޅުނީތީވެ. މިހާރުގެ ހާލަތަކީ މޮޅަށް ނުކުޅެ ޕޮއިންޓް ލިބޭ ފަހަރާއި މޮޅަށް ކުޅުނަސް ޕޮއިންޓެއް ނުލިބޭ ފަހަރު މިދަނީ. ހާލަތަށް ބަދަލު ގެންނަންޖެހޭ. ފުރިހަމަ އުފަލެއް ނުލިބި މިދަނީ،" ޒިދާން ބުންޏެވެ.\nބްރަހިމް ޑިއާޒްގެ ގޯލުން ރެއާލް ލީޑު ނަގާފައިވަނިކޮށް ސޮސިއެޑާޑަށް އެއްވަރުކޮށްދިނީ މިކެލް މެރީނޯ އެވެ. ރެއާލަށް މައްސަަލަ ދިމާވީ ފުރަތަމަ ހާފުގައި އެ ޓީމުގެ ޖީސުސް ވަލޭހޯ އަށް ރަތް ކާޑު ދެއްކުމުންނެވެ. އެއް ކުޅުންތެރިޔަކު މަދުކޮށް ރެއާލުން ދެ ވަނަ ހާފް ކުޅުނުއިރު، ސޮސިއެޑާޑުން ވަނީ ދެ ވަނަ ހާފުގައި ދެ ގޯލު ޖަހައިފަ އެވެ. އެ ލަނޑުތައް ކާމިޔާބުކުރީ ހޯސެބާ ޒަލްޑުއާ އާއި އެންޑަ ބަރަނެކްސްޓްޒާ އެވެ.\nމަރުހަބާ ބާސާ.ރެއާލް ކުރި ހިތްވަރަށް ސާބަސް.މީގަ ދެރައި ސްޕެއިންގެ3ވަނަ އާއި 8 ވަނަ ކުޅެފަ ނިކުތް ނަތީޖާގެ ވާހަަކަ ދައްކާލާނެ މީހަކު މިއަދު ނެތްކަން.މިފަދަ ދުވަސްތަކުގަ ވެސް ކޮމެންޓްގެ މެކްސިމަމް ކެރެކްޓާސް ބޭނުންކޮށްގެން އެފަދަ ފަރާތްތަކަށް ކޮމެންޓް ލިޔަން ކެރޭނެނަމަ އެއީ އުފާކުރާނެކަމެއް.ވ.ވެދުން.#ވިސްކައެލްބާސާ #ހަލަމެޑްރިޑް\nލީގު ކަށަވަރުކޮށް، ރެސްޓް ކޮށްގެން، ގަދައަށް ލީގަށް ވާދަކުރަމުންދިޔަ އިނގިރޭސި 2ވަނަ ޓީމުގެ ބެންޗް ޓީމް އަތުން ބަލިވި ވާހަކަ އޮއްބަން ނޫޅޭ\nކަލޯ އަހަރެން މިހާރު ލަދުގަނޭ ކޮމެންޓްކުރަން. މިހާރުވެސް ޖެހިފައިވާ ނަފްސާނީ ބަލިމަޑުކަން ނުދޭ. ބާސާޔަށް ލިވަޕޫލްގެ ކުޑަކުދިން ބަލިނުކުރެވުމުން މިހިރީ ވަރަށް ދެރަވެފަ. އެހެންޓީމްތަކަށް މަލާމާތްކުރާ ވަރަށްވުރެ އަހަރެންގެ ޓީމްގެ ހާލަތު ގޯސް. ވަލްވާރޑޭގެ މޫނުވެސް ފެންނަނީ ޕެރޭޒްގޮތަށް. އަހަރެން މިހާރު އެންމެ ރުޅިއަންނަ އެކަކަކީ ވަލްވާރޑޭ. ދުވަހަކުވެސް އޭނަޔަކަށް މަޢާފެއްނެތް.


އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީ މުބާރާތުގައި ވާދަކުރާ އެފްއޭގެ ދެ ޓީމަށް ޖާރޒީ ހަވާލުކޮށްފި - MNUSU\nއެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީ މުބާރާތުގައި ވާދަކުރާ އެފްއޭގެ ދެ ޓީމަށް ޖާރޒީ ހަވާލުކޮށްފި\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)އިން އިންތިޒާމް ކޮށްގެން ބާއްވާ އިންޓަރ ފެކަލްޓީ ވޮލީ މުބާރާތުގައި ވާދަކުރާ ފެކަލްޓީ އޮފް އާރޓްސްގެ ދެ ޓީމަށް ވެސް ޖާރޒީ ހަވާލު ކުރުމުގެ ރަސްމިއްޔާތު ބާއްވައިފިއެވެ.\nމިއަދު މެންދުރު 13:30 ގައި ފައުންޑޭޝަންގެ A3-13 ކްލާސްރޫމްގައި ބޭއްވި މި ރަސްމިއްޔާތު ޝަރަފްވެރި ކޮށްދެއްވީ ޤައުމީ ފުޓްބޯޅަ ޓީމްގެ ކެޕްޓަން އަކުރަމް އަބްދުލްޣަނީއެވެ. އަދި އަންހެން ޓީމްގެ ކުޅުންތެރިންނަށާއި ފިރިހެން ޓީމްގެ ކުޅުންތެރިންނަށް ޖާރޒީ ހަވާލުކޮށް ދެއްވީވެސް ޝަރަފްވެރި މެހެމާނެވެ. މީގެ އިތުރުން2ޓީމްގެ އޮފިޝަލުންގެ ޖާރޒީ ހަވާލުކޮށް ދެއްވީ ފެކަލްޓީ އޮފް އާރޓްސްގެ ލެކްޗަރާއެއް ކަމުގައިވާ ޝަމްޢާން ޝާކިރު އެވެ.\nމި ހަފްތާގެ ހޯމަ ދުވަހުން ފެށިގެން ހޮނިހިރު ދުވަހުގެ ނިޔަލަށް އެފްއީ ޕީއީ ހޯލްގައި ބާއްވާ އިންޓަރ ފެކަލްޓީ ވޮލީ މުބާރާތުގެ އަންހެން ޑިވިޝަންގައި9ޓީމް ބައިވެރި ވެފައިވާއިރު ފިރިހެން ޑިވިޝަންގައި 8 ޓީމް ވަނީ ބައިވެރިވެފައެވެ.\nފެކަލްޓީ އޮފް އާރޓްސްގެ ފިރިހެން ޑިވިޝަންގެ ފުރަތަމަ މެޗް ކުޅުމަށް ހަމަ ޖެހިފައިވަނީ މިރޭ 21:00 ގައެވެ.


India gai fenboduve 30 ah vure gina meehun maruvehje\nއިންޑިއާގައި ފެންބޮޑުވެ 30 އަށް ވުރެ ގިނަ މީހުން މަރުވެއްޖެ\nކެރެލާ (އޯގަސްޓް 11) - އިންޑިއާގެ ކެރެލާ ސްޓޭޓުގައި ބޯކޮށް ވާރޭވެހި ފެންބޮޑުވުމުގެ ސަބަބުން މިހާތަނަށް 37 މީހުން މަރުވެފައިވާއިރު، އެތަކެއް ހާސް ބަޔަކު ހާލުގައި ޖެހިފައިވާ ކަމަށް އޮފިޝަލުން ބުނެފި އެވެ.\nމިދިޔަ ބުދަ ދުވަހުން ފެށިގެން ބޯކޮށް ވާރޭވެހެމުން ދާތީ، ކެރެލާގެ ގިނަ ސަރަހައްދުތަކުގައި ވަނީ އެލާޓު ނެރެފަ އެވެ. މިހާތަނަށް 30،000 އަށް ވުރެ ގިނަ މީހުން ގެދޮރު ދޫކޮށް ސަރުކާރުން ގާއިމުކޮށްފައިވާ ކޭމްޕުތަކަށް ދިއުމަށް އަންގާފައިވާ ކަމަށް އެ ސަރަހައްދުގެ އޮފިޝަލުން ވަނީ ބުނެފަ އެވެ.\nފެންބޮޑުވުމުގެ ސަބަބުން މިހާރު ވެސް 2،500 އަށް ވުރެ ގިނަ އޭކަރުގެ ދަނޑުތައް ވެސް ހަލާކުވެފައިވާ ކަމަށް އެ ސަރަހައްދުގެ ޑިޒާސްޓާ މެނޭޖްމަންޓު ޑިޕާޓްމަންޓުން ވަނީ ލަފާކޮށްފަ އެވެ.\nއެ ސަރަހައްދުގައި ތާށިވެފައިވާ ތިބި 60 ޓޫރިސްޓުން ވެސް އިންޑިއާ ސިފައިން ވަނީ އިއްޔެ ސަލާމަތްކޮށްފަ އެވެ. މޫސުން އިތުރަށް ގޯސްވެދާނެ ކަމަށް ލަފާ ކުރެވޭތީ އެ ސަރަހައްދުގެ މަސްވެރިން ވެސް ކަނޑަށް ނުނިކުތުމަށް ކަމާބެހޭ ފަރާތްތަކުން ވަނީ އިލްތިމާސްކޮށްފަ އެވެ.\nއިންޑިއާ މޫސުން ފެން ބޮޑުވުން\nމުމްބާއީގައި ބިންގަނޑު ކަނޑައިގެން ގޮސް 25 މަރު\nއިންޑިއާގައި ފެންބޮޑުވެ، ދެ މިލިއަން މީހުން ހާލުގައި ޖެހިފައި\nކެރެލާ ފެންބޮޑުވުމުގައި ތާށިވި 22،000 މީހުން ސަލާމަތްކޮށްފި


އަލް އިމާމު އަބޫ ހަނީފާ النُّعْمَانُ بنُ ثَابِت (3) – DhiSalafiyyah\n06/10/2014 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nيحيى بن معينގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“އަބޫ ޙަނީފާއަކީ ޘިޤާއެކެވެ. އެކަލޭގެފާނު ހިތުދަސްކުރައްވާފައިވާ ޙަދީޘެއް މެނުވީ އެކަލޭގެފާނު ރިވާނުކުރައްވައެވެ. އަދި އެކަލޭގެފާނު ދަސްކުރައްވާފައިވާނުވާ އެއްޗަކާ ބެހޭގޮތުން ވާހަކަފުޅު ނުދައްކަވައެވެ.”\nأبو وهب محمد بن مزاحمގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. عبد الله بن مباركވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ.\n“ﷲތަޢާލާ އަބޫ ހަނީފާއާއި ސުފުޔާނު މެދުވެރިކުރައްވާ ތިމަންކަލޭގެފާނަށް އެހީތެރިވެވޮޑިގެންނުވިނަމަ ތިމަންކަލޭގެފާނު ވާހުށީ ހަމަ އެހެންމީހުންފަދަ މީހަކަށެވެ.” (އަބްދުﷲ ބުން މުބާރިކަކީ އަތުބާޢުއްތާބިޢީންގެ ތެރެއިން އެންމެ ބޮޑެތި ޢިލްމުވެރިންގެ ތެރެއިން ބޭފުޅެކެވެ.)\nޝާފިޢިގެފާނުގެ އަރިހުން ރިވާވެގެންވެއެވެ. އެކަލޭގެފާނު ވިދާލުވިއެވެ. عبد الله بن مباركގެ އަރިހުގައި ދެންނެވުނުކަމުގައި ވެއެވެ.\n“ކަލޭގެފާނު އަބޫ ޙަނީފާ ދެކެވަޑައިގަތީމުތޯއެވެ؟ އެކަލޭގެފާނު ވިދާޅުވިއެވެ. އާދޭހެވެ. މިހިރި ތަނބާއި ބެހޭގޮތުން، އެތަނބަކީ އެއީ ރަނުގެ ތަނބެއްކަމާމެދު ވާހަކަދެކެވުންކަމުގައިވީނަމަވެސް އެކަލޭގެފާނު އެކަމަށް ޙުއްޖަތް ޤާއިމްކުރައްވާނެތެވެ.” (އެބަހީ: އެކަލޭގެފާނަކީ ޙުއްޖަތް ޤާއިމުކުރުމުގައި ވަރަށް ކުރިއަރާގޮސްފައިވާ ޢިލްމީ ބޭފުޅެކެވެ.)\nقيس بن الربيعގެއަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“ވަރަޢަވެރި ތަޤުވާވެރި، އެކަލޭގެފާނުގެ އަޚުންނަށް ވަރަށް ހެޔޮ ބޭފުޅެއްކަމުގައި އަބޫ ޙަނީފާ ވެވަޑައިގަތެވެ.”\nشريكގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\nابو معاوية الضرارގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“ސުންނަތަށް ލޯބިކުއްވާ ބޭފުޅެއްކަމުގައި އަބޫ ޙަނީފާވިއެވެ.”\n“މީސްތަކުންވަނީ ފިޤުހުގައި އަބޫ ޙަނީފާއަށް ބޭނުންޖެހިފައެވެ.”\n“އެކަލޭގެފާނަކީ އާދަމުގެދަރިންގެ ތެރެއިން އެންމެ ވިސްނުންތޫނު ބޭފުޅުންގެ ތެރެއިން ބޭފުޅެކެވެ. ފިޤުހުވެރިކަމާއި އަޅުވެރިކަމާއި ވަރަޢަވެރިކަމާއި ހިތްތިރިކަމާއި މިހުރިހާކަމެއް ޖަމަޢަވެފައިވާ ބޭފުޅެކެވެ. އަދި އެކަލޭގެފާނަކީ ދަޢުލަތުންދޭ އިނާޔަތެއް ޤަބޫލުކުރައްވާ ބޭފުޅެއްނޫނެވެ.”\nضرار بن صرد ވިދާޅުވިއެވެ.\n“يزيد بن هارون ގެ އަރިހުގައި ސުވާލު ދެންނެވުނެވެ. ސުފުޔާނުއް ޘައުރީއާއި އަބޫ ޙަނީފާއާއި ދެބޭފުޅުންގެ ތެރެއިން އެންމެ ފިޤުހުވެރި ބޭފުޅަކީ ކޮންބޭފުޅެއްތޯއެވެ؟” ފަހެ އެކަލޭގެފާނު ވިދާޅުވިއެވެ. “އަބޫ ޙަނީފާ ސުފުޔާނަށްވުރެ ފިޤުހުވެރިއެވެ. އަދި ސުފުޔާނު ހިދުދަސްކުރުން އަބޫ ޙަނީފާއަށްވުރެ ވަރުގަދައެވެ.”\n سير أعلام النبلاء (6/390)\n سير أعلام النبلاء (6/398)\n تذكرة الحفاظ (1/167)


Bully ge shikaara akahvi9aharuge kuhjaa ge asarugadha vaahaka\nއޮސްޓްރޭލިޔާ އަންހެނަކު ސޯޝަލް މީޑިއާގައި ދާދިފަހުން ޝެއާކުރި ހިތްހަލާކުވާ ކަހަލަ ވީޑިއޯއެއް ފެނިފައި ދުނިޔޭގެ ގިނަ ބައެއްގެ ހިތަށް ވަރަށް އަސަރު ކޮށްފި އެވެ. މި ވީޑިއޯގައި ފެންނަނީ އެ އަންހެންމީހާގެ ނުވަ އަހަރުގެ ދަރިފުޅަށް ސްކޫލްގައި އަބަދު ކަހަލަ ގޮތަކަށް ދިމާވަމުންދާ ބުލީކުރުމުގެ މައްސަލަތަކުގެ ސަބަބުން ކުއްޖާ އަށް ވަރަށް އަސަރުކޮށްގެން ރޮމުން ދާތަނެވެ. އަދި ދުނިޔެ އުޅެން ކުއްޖާ ބޭނުންނުވާކަމަށް ބުނާ ތަނެވެ.\nޔަރައްކާ ބޭލްސް ނަމަކަށް ކިޔާ މި އަންހެންމީހާ ސޯޝަލް މީޑިއާގައި ޝެއާކުރި ފަސް ވަރަކަށް މިނިޓްގެ މި ވީޑިއޯގެ ކެޕްޝަނަކަށް އޭނާ ލިޔެފައިވަނީ މިއީ ބުލީކުރުމުން ނުކުންނަ ނަތީޖާ ކަމަށެވެ. އަދި މި ވީޑީއޯ ޝެއާ ކޮށްލުން ފިޔަވައި މިކަމާ ހަދާނެ ގޮތެއް ނޭނގިފައިވާ ކަމަށް ވެސް ޔަރައްކާ ލިޔެފައިވާ ކެޕްޝަންގައި ވެއެވެ.\nޔަރައްކާގެ ނުވަ އަހަރުގެ ދަރިފުޅު ކުއާޑަން އަކީ އުފަންވިއިރުވެސް އޭކޮންޑްރޮޕްލޭޝިއާ ކިޔާ ބައްޔެއް ޖެހިފައިވާ ކުއްޖެކެވެ. މި ބައްޔަށް ޑުވޯފިޒަމް ވެސް ކިޔަ އެވެ. ސަބަބަކީ ބަލި ޖެހޭ ކުދިން ޑުވޯފެއްގޮތަށް ކުޑަކޮށް ތިބޭތީ އެވެ.\nޔަރައްކާ މި ވީޑިއޯ ނަގާފައިވަނީ އޭނާގެ ދަރިފުޅު ކުއާޑެން ގޮވައިގެން ސްކޫލުން ގެޔަށް ދިޔަ މަގުމަތީގަ އެވެ. އަދި މިއަދަކީ ވެސް ދަރިފުޅަށް ބުލީކުރުމުގެ މައްސަލަ ވަރަށް ބޮޑަށް ދިމާވި ދުވަހެއް ކަމަށާއި ޕްރިންސިޕަލް އާ ވެސް ގުޅައިގެން އެ ވާޙަކަ ދެއްކި ކަމަށް ޔުރެއްކާ ބުނެފައި ވެއެވެ. މި ވީޑިއޯ ޝެއާކުރަން ބޭނުންވީ ބުލީކުރުމުން ކުރާ އަސަރުތައް އެންމެންނަށް ވެސް އެނގެން ބޭނުންވާތީ ކަމަށް ވެސް އޭނާ ބުނެފައި ވެއެވެ. އޭނާ ބޭނުންވަނީ މި ވީޑިއޯ ބަލާފައި އެންމެންވެސް އެމީހުންގެ ދަރިންނާއި އެކުވެރިން އަދި އާއިލާގެ މީހުންނަށް ބުލީކުރުމަކީ ކިހާ ގޯސްކަމެއްކަން ވިސްނައިދީ އޮޅުން ފިލުވައިދިނުމެވެ. ބުލީކުރުމުގެ ސަބަބުން ކުޑަކުދިން އަމިއްލައަށް މަރުވާލެއް ގިނަކަމަށް ވިސްނާޅުމަށް ވެސް އޭނާ އެދިފައި ވެއެވެ.\n"މިއީ ބުލީކުރުމުން ނުވަ އަހަރުގެ ކުޑަ ކުއްޖަކަށް ކޮށްފައިވާ އަސަރު. މިއީ ސްކޫލަކަށް ގޮސް ކިޔަވަން ބޭނުންވި ކުއްޖަކަށް ދިމާވި ކަމެއް. ކޮންމެ ދުވަހަކު ކަހަލަ ގޮތަކަށް މި ކުއްޖާއަށް މަލާމާތާއި ފުރައްސާރަ ކުރުމާއި ނަންނަމުން ގޮވުން ފަދަ ކަންތައްތަކާ ކުރިމަތިވޭ. މިއަދު ކުއާޑެން އަހަރެން ކައިރީގައި ބުނީ ވާގަނޑެއް ދޭށޭ. އަމިއްލައަށް މަރުވާށޭ ބޭނުމީ،" ކުއާޑެންގެ މަންމަ ވަރަށް އަސަރާއެކު ކިޔައިދީފައި ވެއެވެ.\nފޭސްބުކްގައި ޝެއާކުރި މި ޕޯސްޓް މިހާތަނަށް 17 މިލިއަން މީހުން ބަލާ ލައިކް ދީފައި ވެއެވެ. އެވެސް އެންމެ ދެ ދުވަހުގެ ތެރޭގަ އެވެ. ޔަރެއްކާ އާއި ކުއާޑެން އަށް ހިތްވަރުދިނުމުގެ ބަސްތަކުން ކޮމެންޓް ސެކްޝަންވެސް ވަނީ ފުރިފަ އެވެ. ވަރަށް ގިނަބަޔަކު މި ދެ މައިންނަށް ހިތްވަރުދީ ތާއީދުކުރަމުންދާއިރު މި މައްސަލަ ޔަރެއްކާ އާއި އޭނާގެ ދަރިފުޅަށް ދިމާވާތާ މިހާރު އެތައް އަހަރެއް ވެއްޖެ އެވެ.\nއިނގިރޭސި ވިލާތުގެ ނޫހަކާ ވާޙަކަ ދައްކަމުން 2019 ގައި ޔަރެއްކާ ބުނެފައިވާ ގޮތުގައި މީގެ ތިން އަހަރު ކުރިން ވެސް އުމުރުން އެންމެ ހަ އަހަރުގައި ވެސް ކުއާޑެން އަމިއްލައަށް މަރުވާން މަސައްކަތް ކޮށްފައި ވެއެވެ.\nކުއާޑެންގެ ވީޑިއޯ ބަލާފައި ދުނިޔޭގެ ނަން މަޝްހޫރު ސެލެބްރިޓީންގެ ތެރޭގައި ހިމެނޭ ގިނަ ބަޔަކު ވެސް އޭނާއަށް ސަޕޯޓްކޮށް ވެވުނު އެހީއެއް ފޯރުކޮށްދޭން ނިންމާފައި ވެއެވެ. އެގޮތުން އޮސްޓްރޭލިޔާގެ އެކްޓަރު ހިއު ޖެކްމަން ޓުވީޓްކުރި ވީޑިއޯ މެސެޖެއްގައި ބުނެފައިވާ ގޮތުގައި ކޮންމެ ގޮތަކަށް ކަންތައް ވިޔަސް އޭނާއަކީ މިހާރު އެ ދެ މައިންގެ އެކުވެރިއެއް ކަމަށެވެ.\n"ކުއާޑެން، ތިއީ ހީކުރާ ވަރަށް ވުރެ މާ ހިތްވަރުގަދަ ކުއްޖެއް. ހެޔޮނުވާނެ. އެންމެންވެސް އެކަކު އަނެކަކަށް ހެޔޮކޮށް ހިތަމާ. ބުލީކުރުން އޯކޭއެއް ނޫން،" ހިއު ޖެކްމަންގެ ޓުވީޓްގައި ބުނެފައި ވެއެވެ.\nއެމެރިކާގެ މަޝްހޫރު ކޮމޭޑިއަން ބްރެޑް ވިލިއަމްސް ވަނީ ކުއާޑެންއަށް އެހީވުމަށް "ގޯ-ފަންޑް މީ ޕޭޖް"އެއް ހިންގައިގެން 170،000 ޑޮލަރު މިހާތަނަށް އެއްކޮށްދީފަ އެވެ. މި ފައިސާއިން ކުއާޑެން އާއި އޭނާގެ މަންމަ އެމެރިކާގެ ކެލިފޯނިޔާގައި އޮންނަ ޑިޒްނީލޭންޑަށް ފޮނުވަން ކޮމޭޑިއަން ގަސްތުކުރެ އެވެ. މިއީ ކުއޭޑެން ހިތްހަމަޖައްސާ އުފާކޮށްލަން އޭނާ ކޮށްދޭން އުޅޭ ކަމެކެވެ.\n"ސަބްމެރީން އުފައްދަން ފްރާންސްގެ ގާބިލު ކަމާމެދު ޝައްކު"


ފުވައްމުލަކު ސުކޫލްގެ ކުދިންނަށް މޭވާ ކެއުމަށް ބާރުއެޅުމުގެ ހާއްސަ ކެމްޕެއިނެއްMikal News\nފުވައްމުލަކު ސުކޫލް އިން ފާހަނގަކުރި ފުރުޓް ޑޭގެ ހަރަކާތެއް\nފުވައްމުލަކު ސުކޫލްގެ ކުދިންނަށް މޭވާ ކެއުމަށް ބާރުއެޅުމުގެ ހާއްސަ ކެމްޕެއިނެއް\n2 ފެބުރުއަރީ 2016, 11:37 |\nފުވައްމުލަކު ސުކޫލް (އެފްއެސް) ގެ ދަރިވަރުން މޭވާ ކެއުމަށް ބާރުއެޅުމުގެ ގޮތުން ހާޢްސަ ކެމްޕެއިނެއް އެސުކޫލުން މިއަދު ފަށައިފިއެވެ.\nފުވައްމުލަކު ސުކޫލްގައި މިއަދު ފާހަނގަކުރި “ފުރުޓް ޑޭ 2016” އާއި ގުޅޭގޮތުން ބޭއްވި ހާއްސަ އެސެމްބުލީގައި މޭވާ ކެއުމަށް ބާރު އެޅުމުގެ ގޮތުން ހަރަކާތްތަކެއް ހިންގާފައިވެއެވެ. އެގޮތުން ސުކޫލްގެ ކޮންމެ ކުލާހަކަށް ސުކޫލްގެ ފަރާތުން މޭވާ ހަދިޔާކޮށްފައިވެއެވެ.\nމިއަދު ބޭއްވި ހާއްސަ އެސެމްބްލީގައި މޭވާ ކެއުމުގެ މުހިންމުކަމާއި ބެހޭގޮތުން ޏ.އަތޮޅު ހޮސްޕިޓަލުގެ ސީނިއަރ ކޮމިއުނިޓީ އޮފިސަރ އާމިނަތު އަހްމަދު ވިދާޅުވީ ރަނގަޅު ސިއްހަތެއްގައި ދެމިހުރުމަށް ތަރުކާރީ އާއި މޭވާއަކީ މުހިންމު ދެ ކާނާ ކަމަށެވެ. އަދި މޭވާ ކެއުމުގެ މުހިންމުކަމާއި އަދި މޭވާ އިން ދަރިވަރުންނަށް ކުރާނެ ފައިދާތަކާއި އަދި ސިއްހީ ފައިދާގެ މައްޗަށް ވާހަކަ ދެއްކެވިއެވެ. އަދި މިމަހުގެ ތެރޭގައި އެސުކޫލްގެ ކުދިންގެ ހެލްތު ސްކްރީން ކުރިއަށްގެންދާނެ ކަމަށްވެސް ވިދާޅުވިއެވެ.\nމިއަދުގެ ރަސްމިއްޔާތުގައި ސްކޫލްގެ ޕްރިންސިޕަލް ހަސަން ޒަރީރު ވެސް މޭވާ އާއި ތަރުކާރީ ކެއުމުގެ މުހިންމު ކަމުގެ މައްޗަށް އަލިއަޅުވާލާ ވާހަކަ ދެއްކެވިއެވެ. މިއަދުގެ ރަސްމިއްޔާތުގައި ސްކޫލްގެ ބެލެނިވެރިންވެސް ބައިވެރިވިއެވެ. މީގެ އިތުރުން އެސުކޫލްގެ ހެލްތު އެންޑް އެންވަޔަރމަންޓް ކުލަބް (ޝެޑް) ގެ ދަރިވަރުން ދުވަހާއި ގުޅޭ ޑްރާމާ އަކާއި ލަވައެއް ހުށަހަޅައި ދިނެވެ. އަދި ދުވަހާއި ގުޅޭ ޕްރެޒެންޓޭޝަނެއް ޕޯސްޓަރުން ހުށަހަޅައިދިނެވެ.\nފުވައްމުލަކު ސުކޫލްގެ ލީޑިންގ ޓީޗަރ ޔުމްނާ ފާއިޒް ވިދާޅުވީ މިދިޔަ އަށް އަހަރުދުވަހުވެސް އެސުކޫލްއިން މޭވާ އާއި ތަރުކާރީ ކެއުމަށް ބާރުއަޅައި ހަރަކާތްތަކެއް ހިންގާފައިވާ ކަމަށެވެ. އަދި ކޮންމެ އަންގާރަ ދުވަހަކީ މޭވާ ކެއުމަށް ހާއްސަ ދުވަހެއްގެ ގޮތުގައި ހަމަޖައްސާފައިވާ ކަމަށެވެ.\n“ކޮންމެ އަންގާރަ ދުވަހަކު ހުރިހާ ދަރިވަރުން އިންޓަވަލަށް ގެންނާނީ މޭވާ، މިކެންޕެއިންގެ ތެރެއިން ދަރިވަރުން މޭވާ އާއި ތަރުކާރީ ކެއުމަށް އަހުލުވެރި ކުރެވޭނެ، އަދި ފުވައްމުލަކަކީ މޭވާ ގިނަ ރަށަކަށްވެފައި ކިޔަވާކުދިން މޭވާ ބޭނުންކުރާ މިންވަރު އިތުރުކުރުމަކީ މިކެމްޕެއިންގެ އެންމެބޮޑު އެއް ބޭނުން” ޔުމްނާ ވިދާޅުވިއެވެ.\nފުވައްމުލަކު ސުކޫލްގައި 304 ދަރިވަރުން ތައުލީމް ހާސިލް ކުރަމުން ގެންދެއެވެ. އަދި ފުވައްމުލަކު ސްކޫލަކީ ފުވައްމުލަކުގައި އެންމެ ގިނަ ދުވަސްވީ ސުކޫލެވެ.


Raees Yameen Beynunfulhu Viyas SOE Iulaaneh Nukureveyne - Suood - Vaguthu\nކޮވިޑް-19: މާލޭގެ އަދަދު އެއްވަރެއްގައި! -6ގަޑިއިރު ކުރިން\nރައީސް ޔާމީން ބޭނުންފުޅުވިޔަސް އެސްއޯއީ އިއުލާނެއް ނުކުރެވޭނެ - ސުއޫދު\n2 އަހަރު ކުރިން ( އޮކްޓޯބަރ 1, 2018 )\nހުސްނުއް ސުއޫދު – ފޮޓޯ: މިހާރު\nރައީސް އަބްދުﷲ ޔާމީން ބޭނުންފުޅުވިޔަސް އެސްއޯއީ ސްޓޭޓް އޮފް އިމެޖެންސީ (އެސްއޯއީ) ނުވަތަ ކުއްލި ކުއްލި ހާލަތު އިއުލާން ނުކުރެއްވޭނެ ކަމަށް ގާނޫނީ ވަކީލު ހުސްނުއްސުއޫދު ވިދާޅުވެއްޖެއެވެ.\nއެސްއޯއީ މިރޭ އިއުލާން ކުރަން އުޅޭކަމުގެ އަޑުތަކެއް ފެތުރެމުންދާއިރު ސުއޫދު ވިދާޅުވީ ރައީސް ޔާމީން ބޭނުންފުޅުވިޔަސް މިރޭ އެސްއޯއީ އިއުލާން ނުކުރެވޭނެ ކަމަށާއި އަދި ކޮމިޝަނާ އޮފް ޕޮލިސް ބަދަލުކުރި ނަމަވެސް އިލެކްޝަންސް ކޮމިޝަނުގެ ރައީސް ޝަރީފުވެސް ހައްޔަރު ނުކުރެވޭނެ ކަމަށެވެ.\nއީސީގެ ޝަރީފް ހައްޔަރު ނުކުރެވޭނެ ކަމަށް ސުއޫދު ވިދާޅުވެފައިވާއިރު އިލެކްޝަންސް ކޮމިޝަނުގެ ރައީސްގެ އޯޑިއޯތަކެއް ސޯޝަލް މީޑިޔާގައި މިހާރު ވަނީ ލީކުވެފައެވެ.\nމި އޯޑިއޯގައި އިލެކްޝަންސް ކޮމިޝަންގެ ރައީސް އާއި އެހެން ބަޔަކު ވާހަކަ ދައްކަމުންދަނީ ކޮށްފައިވާ ކަންތައްތަކެއް ބަޔަކަށް އެނގިގެން އެކަމާ ކަންތައް ކުރާނެ ގޮތަކާ މެދުގައެވެ.\nއިލެކްޝަންސް ކޮމިޝަނުގެ ރައީސްގެ އޯޑިއޯއެއް ލީކުވެފައިވާއިރު، ލީކުވެގެން އުޅޭ އޯޑިއޯއަކީ ޞައްޙަ އޯޑިއޯއެއްކަން އީސީގެ ރައީސް ޝަރީފް ވަނީ ކަށަވަރު ކޮށްދީފައެވެ. ނަމަވެސް ޝަރީފް "އަވަސް" އަށް ވިދާޅުވެފައިވަނީ މި އޯޑިއޯއަކީ ރިޔާސީ އިންތިޚާބުގެ ވޯޓާ ގުޅުމެއްވާ އޯޑިއޯއެއް ނޫން ކަމަށާއި، މިއީ އިންތިޚާބުގެ ރަސްމީ ނަތީޖާއަށްފަހު ގާތް ރަހުމަތްތެރިޔަކާ ދައްކާފައިވާ ވާހަކަތަކެއް ކަމަށެވެ.\nހަމައެއާއެކު ޝަރީފްގެ ގާތް ރަހުމަތްތެރިޔާއާ ދައްކާފައިވާ ވާހަކަތަކަކީ، ވޯޓް އޮޅުވާލީ ކަމަށްބުނެ ޕީޕީއެމްއިން ކުރާ ތުހުމަތުތަކާ ގުޅިގެން ރަހުމަތްތެރިޔާ އެ އިންޒާރުތަކަށް ބިރުން އުޅޭތީ އެކަމާ ބިރު ނުގަތުމަށް އެދި ދެއްކެވި ވާހަކަތަކެއް ކަމަށްވެސް ޝަރީފް ވަނީ "އަވަސް" ނޫހަށް ވިދާޅުވެފައެވެ.\nމި ޚަބަރާ ގުޅިގެން ބަހެއް ހޯދާލުމަށް "ވަގުތު" އިން ތަކުރާރުކޮށް ގުޅުމުންވެސް އިލެކްޝަންސް ކޮމިޝަނުގެ ރައީސް އަޙްމަދު ޝަރީފް ވަނީ ފޯނު ބިޒީ ކޮށްފައެވެ. އަދި ކާކުކަން އެނގޭނެހެން މެސެޖް ކުރުމުންވެސް ޝަރީފް ފޯނަށް ޖަވާބު ދެއްވާފައި ނުވާކަން ފާހަގަކޮށްލަމެވެ.\nމަރު ކޮމިޝަނަށް ކުރެވުނު ކަމަކީ ސުއޫދަށް ފަނޑިޔާރު ކަން ހޯދައި ދިނުން: ޝަހީމް\nއޮކްޓޯބަރ 1, 2018 20:34\nސުޢޫދުގެ ތިޔަ ވާހަކައިން ، ވޯޓް އޮޅުވާލާފވާާކަން ސާބިތުވެއްޖެ! މީގެކުރިން އަޙްމަދު ޝަރީފަށް އިންޒާރުދީފަ މިއަދު ތިޔަހުރީ އޭނަގެ ދިފާޢުގަ! ކުޑަކުއްޖާއަށްވެސް މިވަރުން އެގޭނެ ކަންތައްގަނޑެއް ހިންގައިފިކަން!\nއޮކްޓޯބަރ 1, 2018 20:40\nއަޅުގަނޑަކަށް ނޭގޭ އިސްއޯއެއް އިއުލާން ކުރާނެތޯ ނުކުރާނެތޯ ނޫންނަމަ އީސީގެ ރައިސް ޝަރީފް ފުލުހުން ހައްޔަރުކުރާނެތޯ ނުކުރާނެތޯ އެއް ސުޢޫދު!! އަޅުގަނޑަށް އެގޭހާވެސް އެއްޗަކީ އީސީގެ ރައިސް ޝަރީފްގެ އޯޑިއޯކަމަށް 100% ބެލެވޭ އޯޑިއޯއެއް މިވަނީ ލީކްވެފަ!! މިއޯޑިއޯގެ ހުރިހާ ތަފްސީލަކާއި އޯޑިއޯގައި އަނެއްކޮޅުން ވާހަކަ ދައްކާ\nމީހަކީ ކާކުތޯއާއި މިހުރިހާ މަޢުލޫމާތެއް ޝަރީފް އެބަޖެހޭ ރައްޔިތުންނަށް ނިކަން ރަގަނޅަށް ސާފުކޮށްދޭން!! ސުޢޫދަކީ ގާނޫނީ ވަކީލެއް!! އަޅެ ސުޢޫދު މިކަމުގައި ދެކޭގޮތް\nމީޑިޔާއަށް އަރާ ސާފުކޮށްދީބަލަ!!!\nއޮކްޓޯބަރ 1, 2018 20:43\nއޮޅުވައިލިވޯޓް ޞައްޙައެއްނުވާނެ! އަލުން ވޯޓްލަންޖެހޭނީ!!!1\nއޮކްޓޯބަރ 1, 2018 21:06\nމިވޯޓ އޮޅުވާލާފައިވާކަން ޔަގީން މިވީ ލީކުވި އޯޑިއޯއިން!! އިންތިޚާބު އަލުންޖެހޭނީ ބާއްވަން!!\nއޮކްޓޯބަރ 1, 2018 21:05\nއެއޮތީކޮށްފަ ދެން ސުއޫދު ލަލަލާ!\nއޮކްޓޯބަރ 1, 2018 21:26\nޝަރީފް ތިއީ ރައިސްޔާމީން އެއްމެ އިތުބާރު ކުރެއްވި އަދި އެއްމެ އިހުލާސްތެރި ކަމަށް މިސަރުކާރު ޤަބޫލު ކުރި އެއް ބޭފުޅާ5މިލިއަން ރުފިޔާ އިހުލާސްތެރިކަމާއި ތެދުވެރިކަމަށްވުރެ އަގުބޮޑުވީދޯ ފައިސާއަށް އަމިއްލަ ނަފްސް ދޫކޮށްލީތަ ދިފަދަ ބޭފުޅަކު ކީއްވެ ފޯނަށް ޖަވަބު ނުދެނީ\nއޮކްޓޯބަރ 1, 2018 21:28\nއިދިކޮޅޭމެންގެ ބަސްމަގު ހުންނަގޮތުން މިހާރު އެބަހީވޭ ކަންތައް ގަނޑެއް ހިންގާފުއްހެން މެލޭސިޔާ އެކައުންޓަށް ޖަމާވި 56 މިލިއަން ޑޮލަރުގެ ފައިދާ ބައެއް ދިވެހި ދަރިންނަށް ކުރިދޯ\nއޮކްޓޯބަރ 1, 2018 21:33\nއިއްޔެ ސުޢޫދު ހުރީ ޝަރީފާ ދެކޮޅަށް. މިއަދު އޭނަގެ ދިފާޢުގައި ޝަރީފުގެ ދިފާޢުގައި ސުޢޫދު ނުކުތުމުން ޝައްކު ޔަގީނާ ގާތަށް ވެސް އެބަ އާދޭ.\nއޮކްޓޯބަރ 1, 2018 21:43\nރައްޓެއްސަކާ ވާހަކަ ދެއްކީ އެކަމަކުކީ ސަރީފް ސަރ އޭ. ސަރީފް އަމިއްލަޔައް ތިއޮތީ ރަގަޅަށް ބެދި ހުސްވެފަ.\nއޮކްޓޯބަރ 1, 2018 21:54\nޥަގުވޯޓު ވަގުރައީސް އޮޅު ާލިޥޯޓު ފޭރިގަން ވެރިކަން....\nއޮކްޓޯބަރ 1, 2018 21:59\nހުސްނު ސޫދު ބޭނުން ވިޔަސް 380ާާ އ އެއޮތީ ޖައްސާފަ\nއޮކްޓޯބަރ 1, 2018 22:13\nމީނަމީ އަގުވެއްޓިފަހުރި މީހެއް\nއޮކްޓޯބަރ 1, 2018 22:19\nފައިސާއަށް ދުނިޔެ ވިއްކާ ކައި ބޮއި ހަދާމީހުންނަށް ދެދުނިޔޭގައިވެސް އެކަން ދައްކަވާނެ.\nއޮކްޓޯބަރ 1, 2018 22:28\nމޑޕ ކިތަންމެ ބޮޑުމަންޒަރު ދައްކަން އުޅުނަސް ވާހެނެއް ހިޔެއްނުވެ. މި ފެށެން އުޅޭވެރިކަމުގެ ދައުރުފެށިގެން މިއަންނަނީ މިހާރުއްސުރެ ކައްޗައް. ހިޔެންނުވެ މިސީދާ ކުރެވޭނެހެން. އިންތިހާބު ވީރައީސް ގިނަސުވާލު ތަކައް މިހާރުވެސް ދެނީ ބީރުކަންފަތެއް މުޅިންވެސް އުޅެނީ މީޑިޔާ ސްޓަޓްހަދައިގެން ރައްޔިތުންގެ ފޯކަސް އަނބުރާލަން.\n1. އިންތިހާބުގެ ފަހުން އެމްނެސްޓީ އިންޓަނޭސަނަލް އިން ނެރުނު ބަޔާނައް އަދި އަދައްދާންދެން އިންތިހާބުވި ރައީސްވެސް ނައިބު ރައީސްވެސް އެއްޗެކޭ ނުބުނެ.\n2. މައުމޫން، ގާސިމް، ފާރިސް އަދި މުޅިން މިނިވަންނުވެ، މިކަމާބެހޭގޮތުން އިންތިހާބުވި ނައިބްރައީސް ވަނީ އިތުރުޕުޅު ހައްދަވާފަ\n3. ރަސްމީ ނަތީޖާ ނުނެރެގެން މޑޕ އިން ތެޅުނީ މަރައްތެޅޭހެން - މީ ރައްޔިތުން ކޮންމެވެސް ދުވަހަކުން ކަންބޮޑެވާނެ ކަމެއް.\n4. 4މަސް ވަންދެން ހިޔާ މަސްރޫއައް ފޯމު ހުސައަޅަން އޮތްއިރު ވަރައް ގިނަރައްޔިތުން އޮތީ ފޯމު ހުށައަޅަފަ، މިހެން އޮއްފަ އިންތިހާބުގެ ފަހުން ކުއްލިޔަކައް ބޮޑުސިންގާ ކިއުއެއް އެންމެ ފަހުދުވަހު ޖެހުނީމަ ބައަކު ރާވައިގެން ކުރާކަމެއްކަމައް ފާހަގަވެ\n5. 21 ސެޕްޓެމްބަރުގަ ހައުސިން މިނިސްޓްރީ އިން ނެރުނު ބަޔާނެއްގަ އެއްވެސް ފަރާތަކައް ފްލެޓް ލިބުންކަމުގެ ލިޔުން ދޫނުކުރާކަމައް ބުނެ ހަބަރު ފަތުރާވަސީލަތް ހަގީގަތާ ހިލާފު ވާހަކަނުދެއްކުމައް އިލްތިމާސް ކުރި. މިހެން އޮއްވަ ކުއްލިޔަކައް ފޯމުލާން ބޮޑު ކިއުއެއް ހަދާ، ހަމަ އެދަނޑިވަޅު ބަެއެއްމީހުނައް ފްލެޓް ލިބޭނެކަމުގެ ލިޔުން ހަވާލުކުރާ ކަމައްބުނެ ބަޔަކު ހުށައެޅި ސަކުވާތަކެއް ބަލަން އިހައް މިކަން ހުއްޓާލުމައް އޭސީސީން އެންގުމަކަކީ ބަޔަކުބޭނުން ވާގޮތައް މިފްލެޓްތައް ބަހާލަން ވަގުތުހޯދަން މިވަގުތައް ހުއްޓުވާލި ހުއްޓުވުމެއް ކަމައް މިހިންގާ ކަންތައްތަކުން ވަރައްބޮޑައް އެބަބެލެވެ.\n15،0000 ފްލެޓްގެ މަސައްކަތް ހުޅުމާލޭގަ މިހާރުވެސް އެދަނީ ބާރުމިނުގަ ކުރިޔައް، ބައެއް ޓަވަރުރައް އެހެރީ 16ބުރީގެ ކޮންކްރީޓް މަސައްކަތް ނިމި އެތަންތަނުގެ ފިނިސިން މަސައްކަތް ކުރިޔައްދަނީ، އަނެއްބައި ޓަވަރުތައް މީހާރު 8ބުރިއައް ސީޓްއަޅާ ނިމިއްޖެ.\nފެނިގެން މިދަނީ ރައްޔިތުންނައް ހަގީގަތް އޮޅުވާލަން ބަޔަކު ކުރާ މަސައްކަތް.\nއޮކްޓޯބަރ 2, 2018 03:53\nހުޅުމާލެ ދެވަނަ ފިޔަވަހީގައި އަޅާ ޓަވަރު ތަކަކީ ގަންނަ ތަންތަން. ފްލެޓް އަޅާފަ މެޑަމް ފާތުން އޮތީ އެކަމަނާ ބޭނުންފުޅުވި ބޭފުޅުންނަށް ދީފަ، އޭސީސީ އިން ބަލަން މާ ލަސްވެސް ވެފަ ހުރި ކަންތައް މިއީ. ތިބޭފުޅާ ތި ވިދާޅުވަނީ ފްލެޓް ނުހައްގުން ލިބިފަ ތިބި މަދު ބައެއްގެ ހައްގޭ މުހިންމީ ފްލެޓް ހައްގު ވެފަ ނުލިބި ތިބި ގިނަ މީހުނަށްވުރެން؟. އޭސީސީ އިން ޖެހޭނެ ނުހައްގުން ފްލެޓް ލިބުން މީހުން ގެ ފްލެޓް ތައް، ނަގާ ހައްގު ފަރާތްތަކަށް ނިޒާމުގެ ތެރެއިން ފްލެޓް ތައް ދިނުމަށް ބާރު އަޅަން، އެއީ ތިޔަ މިނިވަން މުއައްސަސާ ގެ ވާޖިބެއް. - އެއްވެސް ޕާޓީ އަކަށް ނިސްބަތް ނުވާ ޒުވާނެއް އަހުރެން މީ. އިންސާފައް އިންތިހާއަށް ލޯބި ވެސް ކުރަމު.\nއޮކްޓޯބަރ 1, 2018 23:41\nރައީސް އަބްދުﷲ ޔާމީން ބޭނުންފުޅުވިޔަސް އެސްއޯއީ ސްޓޭޓް އޮފް އިމެޖެންސީ (އެސްއޯއީ) ނުވަތަ ކުއްލި ހާލަތު އިއުލާން ނުކުރެއްވޭނެއެވެ. އެހެނީ، މިހާރު އެމަނިކުފާނުގެ ސިކުޑިފުޅު ރަނގަޅެއްނޫނެވެ.\nއޮކްޓޯބަރ 1, 2018 23:48\nމިހިރަސުއޫދޫ 1 ރުފިޔާއަށް މީހެއްގެ ހައްގެ ނިގުޅާގަނެފައިހުރި މީހެއްތީ\nއޮކްޓޯބަރ 2, 2018 00:34\nސުއޫދަކަށް ނޭގޭނެ ކުރިންވެސް ވަނީ ކޮށްފަ މިހާރުވެސް ކުރެވޭނެ. ދެން ކޮށްފިތަ ބުޅާގަނޑެއްހެން ގެންދާނަން\nއޮކްޓޯބަރ 2, 2018 00:41\nހެހެ. އަޅެ ވޯޓްލީ އައިޕެޑުންތަ އޮޅުވާލަން. ކަރުދާހުން އަތުލިޔުމުން ކުރިކަމެއް. ނަތީޖާ އޮޅުވާލަން ކޮށްފަހުރިކަމެއް ނިކަން ބުނެބަލަ. ވޯޓްފޮށިކައިރީގަ ތިބީ ހުސް ޕީޕީއެމް މީހުން. ބަލިވީމަ ބަލިގަބޫލު ކުރަން ދަސްކޮށްބަލަ\nއޮކްޓޯބަރ 2, 2018 08:21\nސަރީފަކީ ވަރައް އިންސާފު ވެރި މީހެއް ކަމައް އަޅުގަނޑު ދެކެނީ ސަރީފު ނުކުރާ ކަމެއް ނަމަ އަވަހައް މީޑިއާ އައް އެއްބާރުލުން ދީ އެމައްސަލަ ތަހުގީގުކުރަން ފުލުހުންނައް ހުޝައަޅާ\nއޮކްޓޯބަރ 2, 2018 08:38\nއިންތިޚާބުގެ ނަތީޖާ އޯކޭ! ރައީސްވެސް އެއޮތީ ޤަބޫލުކޮށްފަ! އެކަމަކު މައްސަލައެއްއުޅޭނަމަ ބަލަންވާނެ! މިއަދު ، ޕީޕީއެމް ކާމިޔާބުކޮށްފަ މިކަހަލަ ކަންތައްތަކެއް ފެންމަތިވެއްޖެނަމަ އިދިކޮޅު ހިމޭނުން އޮތީސްބާ؟ ނޯންނާނޭކަން ކަށަވަރު! ތަންތަން ރޯކޮށްވެސް ހެދީސް!\nއޮކްޓޯބަރ 2, 2018 09:21\nއަހަރަމެންނަށް މާކުރިންވެސް އެނގޭ ތިމީހާއަކީ ގިނައިން އެޅިކޮޅަކަށް ދާނެ މީހެއްކަން.\nމިސުޢޫދު އަނގަ މަޑުންލައިގެން ނުހުރެވިގެން އުޅުނު ގޮތހުންވެސް ހީވި ކަންތައްގަނޑެއް ރާވާހެން މިމީހުންގެ ނުބައި ރޭވުން މިއަށްވުރެ ބޮޑަށް ހާމަ ކޮށް ދހެހވާދޭވެ.\nއެމީހުން އަދާކުރަނީ ޤާނޫނީ ޒިންމާއެއް\nއޮކްޓޯބަރ 2, 2018 09:27\nޤާނޫނީ ޒިންމާއެއް އަދާކުރަންޖެހޭ ބަޔަކަށް ޤާނޫނާއި އެއްގޮތަށް ކުރެވޭ އަމުރުތަކަށް އެމީހުން ކިޔަމަންވާނެއެވެ. އެހެންނަމަވެސް ޣައިރު ޤާނޫނީ އަމުރަކަށް އެސްއޯ ފުލުހުން ތަބައަނުވާނެއެވެ. ކޮންމެ މީހަކު ހުއްޓަސް މޯލްޑިވްސް ޕޮލިސް ސަރވިސް ޙަރަކާތްތެރިވާނީ، ޤާނޫނުތަކާއި ޤަވާޢިދުތަކުގެ ޙަޤީޤީ އިމުގެ ތެރޭގައެވެ. އެއީ އެކަކު ދެމީހަކު އުޅޭ ތަނެއްނޫނެވެ. އެއްވެސްތަނެއްގައި ނުބައި ނުލަފާ ކަންކަމުގެ މައްޗަށް އިއްތިފާޤެއް ނުލިބޭނެއެވެ.


Raeesge vaahakafulhu: Mee sarukaarah kaamiyaabu ahareh | Mihaaru\nގައުމީ ދުވަހުގެ މުނާސަބަތުގައި ބޭއްވި ރަސްމިއްޔާތުގައި ރައީސްގެ ދެކަނބަލުން ބައިވެރިވެވަޑައިގަންނަވަނީ. --ފޮޓޯ/ރައީސް އޮފީސް\n10 ނޮވެމްބަރ 2019 - 22:09 51 comments\nޖުމްހޫރީ ދުވަހުގެ މުނާސަބަތުގައި ދަރުބާރުގޭގައި ބޭއްވި ޖަލްސާގައި ވާހަކަފުޅު ދައްކަވަމުން އެ މަނިކުފާނު ވިދާޅުވީ ސިއްހީ ދާއިރާ ތަރައްގީ ކުރުމަށް ފެށި މަސައްކަތުގެ ނަތީޖާ އަންނަ އަހަރުގެ މެދުތެރޭގައި ފެންނަން ފަށާނެ ކަމަށެވެ. ތައުލީމީ ދާއިރާއަށް ގެނައި އެންމެ ހެޔޮ ބަދަލަކީ ހުރިހާ ސްކޫލެއްގައި ނާސްތާ ޕްރޮގްރާމް ފެށުން ކަމަށް ވިދާޅުވި އެވެ.\nރައީސް ފާހަގަ ކުރެއްވި ކާމިޔާބީތަކާއި ބައެއް ތަފާސް ހިސާބުތައް\n- އައިޖީއެމްއެޗުގެ ފެންވަރު މަތިކުރުމުގެ މަސައްކަތް ދަނީ ކުރިއަށް. ފަސް ސަރަހައްދެއްގައި ޓާޝަރީ ހޮސްޕިޓަލްތައް ގާއިމްކުރުމުގެ މަސައްކަތް މިހާރު ވަނީ ފަށާފައި.\n- ހިލޭ ޑިގްރީއަށް ކިޔެވުމުގެ ޕްރޮގްރާމްގައި 4736 ދަރިވަރުން ބައިވެރި ވެފައިވާއިރު 567 ދަރިވަރުންނަށް ވަނީ ސްޓޫޑެންޓް ލޯން ދޫކޮށްފައި.\n- ރަށްރަށުގެ ބޯހިޔާވަހިކަމުގެ ގިނަ މަޝްރޫއުތަކެއް ވަނީ ބަޖެޓްކޮށްފައި. އަންނަ އަހަރު ހުޅުމާލޭގައި އިތުރު ފްލެޓް އަޅަން ފަށާނެ.\n- 34 ރަށެއްގެ ބަނދަރު މަޝްރޫއު ކޮންޓްރެކްޓަރާ ހަވާލު ކުރެވި، އޭގެ ތެރެއިން 14 ރަށެއްގައި އަމަލީ މަސައްކަތް ވަނީ ފަށާފައި. އަދި ހަތް ރަށެއްގެ މަގުތައް ރަނގަޅު ފެންވަރަކަށް ހެދުމުގެ މަސައްކަތް ވެސް ކުރިއަށް އެބަދޭ.\n- 33 ރަށެއްގެ ފެނާއި ނަރުދަމާގެ އަމަލީ މަސައްކަތް ފަށަން ތައްޔާރުވާއިރު އަމާޒަކީ އެ މަޝްރޫއުތައް ނުފެށި ހުރި ހުރިހާ ރަށެއްގައި 2021 ނިމުމުގެ ކުރިން މަސައްކަތް ފެށުން\n- ޚާރިޖީ ދާއިރާ ވަރަށް ކާމިޔާބު. އަވަށްޓެރި ގައުމުތަކާ ރަހުމަތްތެރިކަން އިޔާދަކުރެވި ބައެއް ގައުމުތަކާ ގުޅުން ގާއިމް ވެއްޖެ. ގައުމުތަކުން ހިލޭ އެހީގެ ގޮތުގައި 3.21 ބިލިއަން ރުފިޔާ ވަނީ ދީފައި.\n- އެންމެ ބޮޑު އިސްކަމެއް ސަރުކާރުން ދިނީ މުޖުތަމައުގެ ހަމަޖެހުން ގާއިމްކުރުމަށް. ފުލުހުންގެ ވޭތުވެދިޔަ ހަ އަހަރުގެ ތަފާސްހިސާބުތަކަށް ބަލާއިރު އަނިޔާވެރި ކުށްތައް އެންމެ މަދުން ހިނގީ މި އަހަރު. ވޭތުވެދިޔަ ހަ އަހަރު ގޭންގް ކުށްތަކުގައި މާލޭގެ މަގުތަކުގައި 21 މީހަކު މަރާލާފައިވޭ. މި އަހަރު ގޭންގް ކުށްތަކުގައި، އެކަކުގެ ފުރާނަވެސް ގެއްލިފައި ނުވާ ކަން ރައީސް ފާހަގަކުރެއްވި.\nޖުމްހޫރީ ދުވަސް ފާހަގަކުރަން ބޭއްވި ޖަލްސާގައި ސަރުކާރުގެ އިސް ބޭފުޅުން ބައިވެރިވެވަޑައިގަންނަވަނީ. --ފޮޓޯ/ރައީސް އޮފީސް\nރައީސް ވިދާޅުވީ އަންނަ އަހަރު އެންމެ ބޮޑު އިސްކަމެއް ދީގެން ކުރިއަށް ގެންދާ އެއް މަޝްރޫއުގެ ތެރޭގައި ވެލާނާ އިންޓަނޭޝަނަލް އެއާޕޯޓްގެ މަސައްކަތް ހިމެނޭ ކަމަށާއި އާ ޓާމިނަލްގެ މަސައްކަތް ހުއްޓިފައި އޮތުމަށް ފަހު މިހާރު އަލުން ފަށައިގަނެ، ވަރަށް ހަލުއި ކަމާއެކުގައި ކުރިއަށް ދާ ކަމަށެވެ. އޭގެ އިތުރުން ގުޅީފަޅުގައި ތަރައްގީ ކުރާ ބަނދަރު މަޝްރޫއު ވެސް އަންނަ އަހަރުގެ ތެރޭގައި ފެށޭނެ ކަމަށާއި އޭރުން ވިޔަފާރި ބަނދަރުގެ ޚިދުމަތްތައް އަވަސްވެ ހަރަދު ކުޑަވެ، ބާޒާރުގައި ތަކެތީގެ އަގު ވެސް ކުޑަވެގެންދާނެ ކަމަށް އެ މަނިކުފާނު ވިދާޅުވި އެވެ.\nރައީސް ވިދާޅުވި ގޮތުގައި ސިޔާސީ މަންފާއެއް ހޯދުމުގެ ބޭނުމުގައި ތަރައްގީގެ އެއްވެސް މަޝްރޫއެއް މި ސަރުކާރުން ނުހިންގާނެ އެވެ. އަދި އަންނަ އަހަރުގެ ބަޖެޓް އެކުލަވާލާފައިވާނީ ވެސް ދުނިޔޭގެ އިގްތިސޯދަށް އަންނަ ބަދަލުތަކަށް ވިސްނައި، ރާއްޖޭގެ އިގްތިސޯދު ކުރިއަރާނެ މިންވަރަށް ބަލައި، ދަރަނި އަދާކުރެވޭނެ ކަމުގެ ޔަގީންކަމާ އެކު، ފުރިހަމައަށް ތަންފީޒު ކުރެވޭނެ ބަޖެޓެއްގެ ގޮތުގައި ކަމަށް އެ މަނިކުފާނު ވިދާޅުވި އެވެ.\nޖުމްހޫރީ ދުވަހުގެ މުނާސަބަތުގައި މިރޭ ބޭއްވި ރަސްމިއްޔާތުގައި އެމްއެންޔޫގެ ޗާންސެލަރު ޑރ. ހަސަން ހަމީދު (ކ) އާއި އައިޔޫއެމްގެ ޗާންސެލަރު ޑރ. ޒާހިރު ހުސައިން ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\nއެކަމަކު ވިސްނުންތެރިކަމާ އެކު، ތައްޔާރުނުވެ ތިބެއްޖެ ނަމަ 2022 ވަނަ އަހަރު ދައުލަތުގެ ބަޖެޓަށް ގޮންޖެހުންތަކެއް ކުރިމަތިވުމަކީ އެކަށީގެންވާ ކަމެއް ކަމަށް ރައީސް ވިދާޅުވި އެވެ.\n"އެއީ ކުރީ ސަރުކާރުން ބޮޑު އިންޓްރެސްޓްގައި ވިއްކާފައިވާ 200 މިލިއަން ޑޮލަރުގެ ސޮވަރިން ބޮންޑް އެ އަހަރުގެ ތެރޭގައި އެއްފަހަރާ ދައްކަންޖެހޭނެތީ. މިކަމަށް ވެސް ހައްލެއް ހޯދުމުގެ މަސައްކަތް މި އަންނަނީ ކުރަމުން،" ދައުލަތުގެ ގިނަ އިސްވެރިންތަކެއް ވެސް ބައިވެރިވެ ވަޑައިގެންނެވި އެ ޖަލްސާގައި އެ މަނިކުފާނު ވިދާޅުވި އެވެ.\nއިތުރު ލިޔުންތައް ތަރައްގީގެ މަޝްރޫއުތައް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް މިނިވަން ދުވަސް


Mayday ga fuluhakah hamalaa dheegen laban aa ithuru fas meehaku jalah hukum koffi | Mihaaru\nކުރީގެ އީގަލްސް ގޯލްކީޕަރު ލަބާން ހައްޔަރުކުރަނީ. އޭނާގެ މައްޗަށް ފަސް އަހަރު ދުވަހުގެ ޖަލު ހުކުމެއް ވަނީ އިއްވާފައި.- ފޮޓޯ: ޓުވިޓާ\nމޭޑޭގައި ފުލުހަކަށް ހަމަލާދީގެން ލަބާން އާއި އިތުރު ފަސް މީހަކު ޖަލަށް ހުކުމްކޮށްފި\n25 ޖުލައި 2016 - 13:35 16 comments\nމިދިޔަ އަހަރުގެ މެއި އެކެއްގައި އިދިކޮޅު ފަރާތްތަކުން މާލޭގައި ކުރި މުޒާހަރާއެއްގައި ފުލުހަކަށް ހަމަލާ ދިން ކަމުގެ ކުށް ސާބިތުވެ އީގަލްސްގެ ކުރީގެ ކީޕަރު އިބްރާހިމް ލަބާން ޝަރީފާއެކު އިތުރު ފަސް މީހަކު ފަސް އަހަރު ދުވަހަށް ޖަލަށްލުމަށް ކްރިމިނަލް ކޯޓުން މިއަދު ހުކުމްކޮށްފި އެވެ.\nފަސް އަހަރު ދުވަހުގެ ޖަލު ހުކުމެއް އައީ ލަބާންގެ އިތުރުން ނާސިރާ އަލީ، އަހުމަދު އިބްރާހިމް، ފަރުހަތު އަލީ، އަބްދުﷲ ރަޝީދު މުހައްމަދު އަދި އުމަރު ޒާހިރުގެ މައްޗަށެވެ.\nމި މައްސަލާގައި ދެ މީހެއްގެ މައްޗަށް ކުށް ސާބިތުނުވާ ކަމަށް ވަނީ ކަނޑައަޅައިފަ އެވެ. ދައުލަތުން ކުރި ދައުވާ ސާބިތުނުވާ ކަމަށް ކަނޑައެޅީ މޫސާ ޝަރުމީލް އާއި އަލީ ރަޝީދުގެ މައްޗަށެވެ.\nކްރިމިނަލް ކޯޓުން ކުރި ހުކުމުގައި ވަނީ މެއި އެއް ވަނަ ދުވަހުގެ ރޭ 10:00 އާއި 10:30އާ ދެމެދުގެ ވަގުތެއްގައި މުޒާހަރާގެ ބައިވެރިން އިސްކަންދަރު ސްކޫލް ކައިރިން ދިޔަ ޕޮލިސް ސާޖަންޓު އަބްދުއްރަހްމާން ބިންމައްޗަށް ވައްޓާލީ ލަބާން ކަމަށެވެ. އަދި އަބްދުއްރަހްމާން ވެއްޓުމުން ދައުވާ ލިބޭ މީހުން މާރާމާރީ ހިންގުމުގައި އަމަލީ ގޮތުން ބައިވެރިވި ކަމަށް ވެސް ހުކުމުގައިވެ އެވެ.\nފުލުސް މީހާއަށް ހަމަލާ ދިން ކަން ހެކީންގެ ހެކިބަހުން ޝަރީއަތަށް ސާބިތުވާ ކަމަށް ވެސް ހުކުމްގައިވެ އެވެ. މި މީހުންގެ މައްޗަށް ސާބިތުވީ ހަތިޔާރު ބޭނުންކޮށްގެން މާރާމާރީ ހިންގުމުގެ ދައުވާ އެވެ.\nމޭޑޭގެ މުޒާހަރާގައި ފުލުހެއްގެ ގައިގައި ހެލްމެޓަކުން ޖެހި މުހައްމަދު އިގުބާލްގެ މައްޗަށް މީގެ ކުރިން ވަނީ ހަތް އަހަރުގެ ޖަލު ހުކުމެއް އިއްވައިފަ އެވެ. އަދި އެ ދުވަހުގެ މުޒާހަރާގައި އަދާލަތު ޕާޓީގެ ރައީސް ޝެއިޙް އިމްރާން ދެއްކެވި ވާހަކަތަކަކާ ގުޅިގެން އޭނާ ވަނީ 12 އަހަރަށް ޖަލަށްލައިފަ އެވެ.\nއިތުރު ލިޔުންތައް ފުލުހުން މޭ ޑޭ ކްރިމިނަލް ކޯޓް ކުށްވެރިން\nގާސިމް މަރާލި މީހާ ކުށަށް އިއުތިރާފުވެއްޖެ: ސީޕީ\nމޭޑޭގެ ގައިދީއަކު7އަހަރުގެ ހުކުމުން ސަލާމަތްވެއްޖެ\nމޭޑޭގައި ފުލުހަކަށް ހަމަލާދިން ދެ މީހަކު ޖަލަށް


Moosun Goasve 8 Atholhakah Hudhu Samaal Nerefi - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 21 މިނެޓް ކުރިން\nމޫސުން ގޯސްވެ އަށް އަތޮޅަކަށް ހުދު ސަމާލު ނެރެފިއެވެ.\nމޫސުމާ ބެހޭ ގައުމީ އިދާރާ (މެޓް އޮފީސް) އިން ވިދާޅުވީ ކ.އަތޮޅުން ފެށިގެެން ތ. އަތޮޅާއި ހަމަޔަށް މުސުން ގޯސްވާނެެ ކަމަށް ލަފާކުރެވޭ ކަމަށެވެ. މެޓް އޮފީހުން ހުދު ސަމާލު ނެެރެެފައި ވަނީ ހެނދުނު 8:00 އިން ފެށިގެެން 14:00 އާއި ހަމައަށެވެެެ.\nމެެޓް އޮފީހުން ވިދާޅުވީ، މި ވަގުތުތަކުގައި ގަޑިއަކު 22 މޭލާއި 27 މޭލާއި ދެމެެދަށް ވައިގަދަވާނެެ ކަމަށެެވެެ. އަދި ވިލާގަނޑުގައި 45 މޭލަށް ވައއި ގަދަ ވާނެ ކަމަށް ލަފާކުރެވޭ ކަމަށް މެެޓް އޮފީހުން ވަނީ ހާމަކޮށްފައެވެ.\nރާއްޖޭގެ ކަނޑުތައް އާދައިގެ ވަރަކަށް ގަދަވާނެއެެވެ. ވިލާގަނޑުގައި ކަނޑުތައް ގަދަވާނެ ކަމަށާއި، ރާޅުގައި3ފޫޓާއި6ފޫޓާއި ދެމެދުގެ އުސްމިން ހުންނާނެ ކަމަށް އެ އިދާރާއިން ވަނީ ވިދާޅުވެފައެވެ.\nމިމަހުގެ ތެރޭގައި އުތުރުގެ އަތޮޅުތަކަށް ވިއްސާރަކުރާނެ ކަމަށް އެެ އިދާރާއިން ވަނީ ލަފާކޮށްފައެެވެ. މީގެ އިތުރުން މެެދު ރާއްޖެތެރޭގެ ރަށްތަކަށްވެސް ވިއްސާރަކުރާނެ ކަމަށާއި، ދެކުނަށް އާންމު ގޮތެއްގައި މަޑުވާނެ ކަަމަށް އެ އިދާރާއިން ވަނީ ހާމަކޮށްފައެވެ.


Majilihun bill draft kurun: Koalhumaai nuthanavas kamuge aa feshumeh!\nމަޖިލިހުން ބިލް ޑްރާފްޓް ކުރުން: ސަރުކާރާއި މަޖިލީހުގެ ކޯޅުމަށް އިތުރުބޮޅެއް!\nރައީސް ސޯލިހާއި ރައީސް ނަޝީދު\nރައްޔިތުންގެ މަޖިލީހުގެ ރައީސް ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވަޑައިގެންނެވި ފަހުން ސަރުކާރާއި، މަޖިލިހާއިމެދު ވާދަވެރި ކަމެއް އުފެދި ކޮންމެވެސް ވަރެއްގެ ކޯޅުންތަކެއް ވަނީ އުފެދިފަ އެވެ.\nއެ ކޯޅުންތަކާއި އެކު މަޖިލީހުގައި ނަޝީދު އަމަލު ކުރައްވާ ގޮތުން ވެރިކަން ހިންގުމުގެ ބާރުގެ ތެރެއަށް އެމަނިކުފާނު އަތް ލައްވަން މަސައްކަތް ކުރައްވާ ކަމަށް އިދިކޮޅު މެމްބަރުންނާއި، އެމްޑީޕީގެ ބައެއް މެމްބަރުން ވެސް ތުހުމަތުތައް ކުރައްވަ އެވެ. އެ ތުހުމަތުތަކަށް އިތުރަށް ބާރު ލިބިގެން މިދިޔައީ، ސަރުކާރުގެ ފަރާތުން މަޖިލީހުގެ މި ދައުރަށް ހުށަހަޅަން ނިންމާފައިވާ ބިލްތަކުގެ މަސައްކަތް މަޖިލިސް ރައީސް ނަޝީދުގެ އިރުޝާދާއެކު މަޖިލީހުން ފަށައިގަތުމުން ނެވެ.\nމީގެ ކުރީގެ ހުރިހާ ސަރުކާރަކުން ވެސް އަމަލު ކުރަމުން އައިސްފައިވާ ގޮތަކީ ސަރުކާރުގެ ފަރާތުން ގާނޫނުތައް ހެދުމަށްޓަކައި މަޖިލީހަށް ހުށަހަޅަނީ ދައުލަތުގެ ބަންޑާރަނައިބެވެ.\nމަޖިލީހުން އެ މަސައްކަތް ފެށުމުން ބަންޑާރަ ނައިބާއި، ދައުލަތުގެ ބައެއް ވަޒީރުން ވެސް ވަނީ އެކަމާ ކަންބޮޑުވުން ފާޅުކޮށްފަ އެވެ. އެންމެން ވެސް ފާހަގަ ކުރަނީ އެކަމަކީ ބަންޑާރަ ނައިބުގެ އޮފީހުގެ މަސައްކަތެއްގެ ގޮތުގަ އެވެ.\nއެހެން ނަމަވެސް، ރައީސް ނަޝީދު ހުންނެވީ އެކަމުގައި ދޫދެއްވާ ގޮތަކަށް ނޫނެވެ. ރައްޔިތުންގެ މަޖިލީހުގެ މިއަދުގެ ޖަލްސާ ފައްޓަވަމުން ރައީސް ނަޝީދު ވިދާޅުވި ގޮތުގައި ގާނޫނުތައް ހެދުމަށް ކުރަން ޖެހޭ އެންމެހާ މަސައްކަތެއް މަޖިލީހުގެ ތެރެއިން ކުރުމުގައި އެއްވެސް ހުރަހެއް ނެތެވެ. އެއީ ގާނޫނު އަސާސީއިން މަޖިލީހަށް ލިބިދީފައިވާ ބާރެކެވެ. މަޖިލިސް އެހެން އެ ވިދާޅުވީ ބަންޑާރަ ނައިބާއި އެކަމާ ދެކޮޅު ހައްދަވާ އެހެން ވަޒީރުންނަށް ދެއްވި ރައްދެއްގެ ގޮތުގަ އެވެ.\nޝީދު ވިދާޅުވި ގޮތުގައި މަޖިލީހުގައި އަޣުލަބިއްޔަތު އޮންނަ ޕާޓީއަކަށް ސަރުކާރުން އެކަމާއި ދެކޮޅު ހެދިޔަސް ބިލް ހުށަހެޅޭ ގޮތަށް މަޖިލީހުގެ ގަވައިދުގައި މިހާރު ތަން ދެއެވެ. އަދި އެމްޑީޕީއަކީ މިހާރުގެ ރައީސުލް ޖުމްހޫރިއްޔާ ނިސްބަތްވެ ވަޑައިގަންނަވާ ޕާޓީ ކަމަށްވާތީ އެމްޑީޕީގެ މެމްބަރުންނަކީ ސަރުކާރު މެމްބަރުންނެވެ.\nބަންޑާރަނައިބް އިބްރާހިމް ރިފްއަތު - އޭނާ ވަނީ މަޖިލީހުން ބިލްތައް ޑްރާފްޓް ކުރުމާއި މެދު ކަންބޮޑުވުން ފާޅު ކުރައްވާފައި - އަހުމަދު ޝުރާއު | އަވަސް\nރައްޔިތުންގެ މަޖިލީހުގެ އެ ނިންމުމާއި މެދު ހިތްޕުޅު ހަމަޖެހިވަޑައި ނުގެން ބަންޑާރަ ނައިބު އިބްރާހިމް ރިއްފަތު ވަނީ ވާހަކަފުޅު ދައްކަވާފަ އެވެ. އޭނާ ވިދާޅުވި ގޮތުގައި ރައްޔިތުންގެ މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި އެ ތަންފީޒު ކުރާނެ ހަމަތައް ބަޔާން ކުރާ އެއް ވަސީލަތެވެ. އަދި "ނަޒާހަތްތެރި މަޖިލީހަކުން" އެ ފުރުސަތު ސަރުކާރަށް ފަހި ކޮށްދޭން ޖެހޭނެ އެވެ.\nނަޒާހަތްތެރި މަޖިލީހަކުން އެ ފުރުސަތު ސަރުކާރަށް ފަހި ކޮށްދޭނެ ކަމަށް ބަންޑާރަނައިބު ވިދާޅުވެފައިވާ އިރު، ރައީސް ނަޝީދު ވިދާޅުވަނީ މަޖިލީހުން އެ މަސައްކަތް ކުރިޔަށް ގެންދަން ސަރުކާރަށް ހުރަސް ނޭޅޭނެ ކަމަށް ވިދާޅުވެފަ އެވެ.\nމަޖިލިސް ރައީސް ވިދާޅުވާ ގޮތުގައި ސަރުކާރުން އަޣުލަބިއްޔަތު އޮންނަ ސިޔާސީ ޕާޓީއަށް ހުރަސް އަޅަން އެހެން ގޮތަކަށް ކަންތައް ކުރެއްވި ނަމަވެސް އެ ޕާޓީއަކަށް ބިލް ހުށަހެޅޭ ގޮތަށް މަޖިލީހުގެ ގަވައިދު ވަނީ ބަދަލުވެފަ އެވެ.\n"އަޣުލަބިއްޔަތު އޮތް މަޖިލީހުގެ މެމްބަރުންނަށް ވައުދުތައް ފުއްދައިދިނުމުގައި، ގާނޫނުތައް ހަދައިދޭން އުނދަގޫވާނެ، ސިޔާސީ ޕާޓީތަކަށް ބިލު ހުށަހެޅޭ ކަމިގައިވަނީނަމަ، ގަވައިދުން ސިޔާސީ ޕާޓީތަކަށް ބިލު ހުށަހެޅޭ ގޮތަށް ބަދަލުވެފައި އެވަނީ މިދެންނެވި، ބޮޑު ފުށުއެރުން ފޫބެއްދުމުގެ ބޭނުމުގައި. މިހާރު އާ ގަވައިދުގައި އަގުލަބިއްޔަތު އޮންނަ ޕާޓީއަކަށް ބިލު ހުށަހެޅޭނެ. އެ ޕާޓީއަކަށް ހުރަސްއެޅުމަށް ސަރުކާރު އެހެން ގޮތަކަށް އޮތް ކަމުގައިވީ ނަމަވެސް" ނަޝީދު ވިދާޅުވި އެވެ.\nބަންޑާރަ ނައިބް ކުރެއްވި ޓުވީޓް\nރައީސް އިބްރާހިމް މުހައްމަދު ސޯލިހުގެ ސަރުކާރާއި، މަޖިލީހާއި މެދު ކޯޅުންތަކެއް އުފެދިފައިވަނީ، ރައީސް މުހައްމަދު ނަޝީދުގެ ވަކި ސިޔާސީ އެޖެންޑާއެއް ހާސިލް ކުރަން ކުރަމުންގެންދާ މަސައްކަތްތަކެއްގެ ތެރެއިން ކަމަށް އިދިކޮޅު ފަރާތްތަކުން ތުހުމަތު ކުރެއެވެ. އަދިރައިސް ސޯލިހާއި ނަޝީދާއި މެދުވެސް ހިތްހަމަނުޖެހުންތަކެއް އުޅޭކަމަށް ގިނަ ފަރާތްތަކުން ބުނެއެވެ.\nމަޖިލީހުގެ ރައީސަކަށް ރައީސް ސޯލިހު ގެންނަން ބޭނުންފުޅުވި ބޭފުޅަކާއި، ރައީސް ނަޝީގެ ގެންނަން ބޭނުންފުޅުވި ބޭފުޅަކު ހުންނެވުމުން އެންމެ ފަހުން އެ ކޯޅުންގަނޑު ނިމުނީ ރައީސް ނަޝީދު މަޖިލީހުގެ ރިޔާސަތަށް ވަޑައިގަތުމުންނެވެ. އަދި މިވަތުތު ވެސް ސަރުކާރުގެ އާއި ދައުލަތުގެ މުއައްސަސާތަކަކަށް މެމްބަރުން އައްޔަން ކުރަންޖެހޭ އިރު، އެކަންކަންވެސް ނުވެފައިވަނީ ރައީސް ނަޝީދާއި، ރައީސް ސޯލިހު އަށް އެއްގަލަކަށް ނޭރިގެން ކަމަށް ގިނަ ބަޔަކު ތުހުމަތު ކުރެ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އެޓާނީ ޖެނެރަލް އިބްރާހިމް ރިއްފަތު


India gai thaashivi beys shipment Buraasfathi dhuvahu gennanee | Mihaaru\nމާލެ: މާޗް 18، 2017- ރާއްޖޭގައި ފެތުރެމުންދާ ހުމާއި ރޯގާގެ ބަލިތަކާއި ގުޅިގެން އަތޮޅުތަކަށް މެދުނުކެނޑި ބޭސް ފޯރުކޮށްދިނުމަށް އެސްޓީއޯއިން ޢިޔާސުއްދީން ސްކޫލުގައި ގާއިމުކުރި އެމަޖެންސީ ޑިސްޓްރިބިއުޝަން ސެންޓަރުގައި ހުރި ބޭސްތަކެއްގެ ބާވަތްތައް އެކުންފުނީގެ މުވައްޒަފަކު ބަލަނީ.---ފޮޓޯ: ހުސައިން ވަހީދު/މިހާރު\nއިންޑިއާގައި ތާށިވި ބޭސް ޝިޕްމަންޓް ބުރާސްފަތި ދުވަހު ގެންނަނީ\n31 މާޗް 2020 - 12:252comments\nކޮވިޑް-19އާ ގުޅިގެން މުޅި އިންޑިއާ ލޮކްޑައުންއަކަށް ގޮސް އެ ގައުމުގެ އެތެރޭގެ ދަތުރުތައް ވެސް ވަނީ ހުއްޓާލައިފަ އެވެ. އެ ގައުމުން އެ ފިޔަވަޅު އެޅިއިރު، އެސްޓީއޯ އިން އޯޑަރު ކޮށްފައިވާ އަށް ޓަނުގެ ބޭސް ހުރީ އެ ގައުމުގައި ނުގެނެވި ތާށިވެފަ އެވެ.\nފޮރިން މިނިސްޓްރީން މިއަދު ބުނީ، އެ ބޭސްތައް ރައްކާތެރިކަމާ އެކު، ރާއްޖެ ގެނައުމުގެ މަސައްކަތް ރާއްޖޭގެ ދިފާއީ ބާރާއި އިންޑިއާގެ އަސްކަރިއްޔާ ގުޅިގެން ފަށާފައިވާ ކަމަށެވެ. އެ ބޭސްތައް ތާށިވެފައި ހުރީ އިންޑިއާގެ އެކި ސިޓީތަކުގަ އެވެ.\nފޮރިން މިނިސްޓްރީން ބުނިގޮތުގައި، ނިއުދިއްލީ، މުމްބާއީ، ޗެންނާއީ އަދި މަދޫރާއީގައި ހުރި އަށް ޓަނުގެ ބޭސް ރާއްޖެ ގެނައުމަށްޓަކައި އިންޑިއަން އެއާފޯސްގެ މަތިންދާބޯޓުތަކުން އެއްތަނަކަށް މާދަމާގެ ވަގުތެއްގައި ގެންދާނެ އެވެ. އަދި ބުރާސްފަތި ދުވަހު އިންޑިއަން އެއާފޯސްގެ މަތިންދާބޯޓެއްގައި މި ބޭސްތައް ރާއްޖެ ގެންނާނެ ކަމަށް އެ މިނިސްޓްރީން ބުނެ އެވެ.\nއެސްޓީއޯގެ މީޑިއާ ކޯޑިނޭޓަރު އަބްދުﷲ މުހައްމަދު މިއަދު ވިދާޅުވީ، މިއީ މީގެ ކުރިން އެ ކުންފުނިން އޯޑަރުކޮށްފައިވާ ބޭސް ޝިޕްމަންޓެއް ކަމަށެވެ. އަދި އެއީ ވަކިން ކޮވިޑް-19އާ ގުޅިގެން ރާއްޖެ ގެންނަން އޯޑަރު ކުރި ޝިޕްމަންޓެއް ނޫން ކަމަށް އޭނާ ވިދާޅުވި އެވެ.\nއިންޑިއާގައި ނުގެނެވި ތާށިވެފައި ހުރި އަށް ޓަނުގެ ބޭސް ރާއްޖެ ގެނައުމުގެ މަސައްކަތް ކުރަމުން އަންނައިރު، އެ ގައުމުން ވަނީ ކޮވިޑް-19އާ ގުޅިގެން ރާއްޖެ އަށް ތިން މަހުގެ ބޭސް ހިލޭ އެހީގެ ގޮތުގައި ދޭން ނިންމައިފަ އެވެ. ރާއްޖެ އަށް މިކަމުގައި އިންޑިއާ އިން އެހީތެރިކަން ފޯރުކޮށްދިން ނަމަވެސް އެ ގައުމުން ވަނީ ބޭސް އެކްސްޕޯޓު ކުރުން މެދުކަނޑާލައިފަ އެވެެ.\nއިންޑިއާގެ މި ނިންމުމާ ގުޅިގެން ބޭހުގެ އިތުރަށް އެ ގައުމުން އޯޑަރު ކޮށްފައިވާ ކާބޯތަކެތި ވެސް ވަނީ ތާށިވެފަ އެވެ. އޭގެ ތެރެއިން ބައެއް ތަކެތި ގެނެސްފައިވާއިރު، އެ ގައުމުގެ ޓުޓިކޮރިން މަގުން ރާއްޖެ އަށް ގެނައީ 500 މެޓްރިކް ޓަނުގެ ހަކުރާއި 993 މެޓްރިކް ޓަނުގެ ހަނޑުލެވެ. އިތުރު 1،500 މެޓްރިކް ޓަނުގެ ހަނޑުލާއި 500 މެޓްރިކް ޓަނުގެ ހަކުރުގެ ޝިޕްމަންޓެއް ވަނީ އަައުމުގެ މަގުމަތީގަ އެވެ.\nއިތުރު ލިޔުންތައް ސިއްހަތު އިންޑިއާ ބޭސް އެސްޓީއޯ ފޮރިން މިނިސްޓްރީ ހެލްތު ޕްރޮޓެކްޝަން އެޖެންސީ ރާއްޖެ-އިންޑިއާ\nއެކްސްޕޯޓް ހުއްޓުވި ބާވަތަތްތައްް ރާއްޖެއަށް ދޫކުރަނީ


ކުއާޓާ ފައިނަލުގައި ޒެލޯންގެ އަތްދަށުވެ ހޯދަޑު ޓީމު ކަޓައިފި – Mikal News\nއައްޑޫ ސިޓީގެ ހިތަދޫގެ މަނިކު ސްޓޭޑިއަމުގައި ކުރިއަށްދާ އެޗްއެސްސީ “ވަގުތު” ފުޓްސަލް ޗެލެންޖުގައި ފޯރިގަދަ ކުޅުުމަކަށްފަހު ހޯދަޑު ސްޕޯޓްސް، އާއި ޒެލޯން ބައްދަލުކުރި ކުއާޓާ ފައިނަލުގައި 2-1 ނަތީޖާއަކުން ހޯދަޑު ޓީމު ބަލިވެއްޖެއެވެ.\nޒެލޯންގެ ގޯލުކީޕަރަށް ގުރޫޕް ސްޓޭޖްގެ ފަހު މެޗުގައި ރަތްކާޑުގެ ސަބަބުން ބަދަލު ކީޕަރާއިއެކު ކުޅެމުން ދިޔަ ޒެލޯއިން ފުރަތަމަ ހާފުގެ ކޮންޓްރޯލް ނަގައި ގިނަ ހަމަލާތަކެއް އުފެއްދިއެވެ. ގިނަ އަދަދެއްގެ ސަޕޯޓަރުންގެ ސްޕޯޓާއި އެކު ޒެލޯން ޓީމުން ކުޅެމުން ގެންދިޔައިރު ގިނަ ހަމަލާތަކެއްވެސް ޒެލޯން ޓީމުން އުފެއްދިއެވެ. މިހާފުގައި ޒެލޯންގެ ހުސައިން އައިކުގެ ނުރައްކާތެރިކަން ފާހަގަވެގެން ދިޔައެވެ. ފުރަތަމަ ހާފު ނިމުމުގެ ކުރިން ޒެލޯން އިން ވަނީ ދެލަޑު ކާމިޔާބުކޮށް ހޯދަޑު ޓީމު މާޔޫސްކުރުވާފައެވެ. ޒެލޯންގެ ދެގޯލުވެސް ކާމިޔާބުކޮށްދިނީ ހުސައިން ލައުހްއެވެ.\nދެވަނަ ހާފަށް ހޯދަޑުގެ ޓީމު ނިކުތީ އާހިތްވަރަކާއިއެކުގައެވެ. އެގޮތުން، އަލީ އިރުފާދު ކުޅުމުގެ ތެރެއަށް ނެރެ ހާފްގެ ކުރީކޮޅުވެސް ހޯދަޑު ޓީމުން ނުރައްކާތެރި ހަމަލާތަކެއް އުފެއްދިއެވެ. ހޯދަޑު ޓީމުން ޒެލޯންގެ ގޯލަށް ނުރައްކާ ކުރަމުން ދިޔައިރު ކައުންޓާ އެޓޭކުގައި ޒެލޯންއިންވެސް ފުރުސަތު އުފައްދަމުން ދިޔައެވެ. ހޯދަޑު ޓީމުގެ އިރުފާދު ދެ ހަމަލާއެއްވެސް ގޯލްގެ ދަނޑިކައިރިން ދިޔަ އިރު، އަލީ އިހުސާން ފޮނުވާލި ބާރު ހަމަލާވެސް ދިފާއުކޮށް ބޭރުކޮށްލީ ޒެލޯންގެ ގޯލްކީޕަރު ދިފާއުކުރި މަންޒަރުވެސް ފެނިގެންދިޔައެވެ. އަދި ހޯދަޑުގެ ހޯދަޑު ޓީމުގެ އަހުމަދު ސިމާހަށް ލިބުނު ފުރުސަތުގައި ވެސް ބޭނުން ނުހިފުނެވެ.\nފަހު ފަސް މިނެޓް ފެނިގެން ގޮސްފައިވަނީ ހޯދަޑު ޓީމުން ފުލުފުލުގައި އުފައްދަމުން ދިޔަ ނުރައްކާތެރި ހަމަލާތަކާއިއެކު ފޯރިގަދަ ކޮށެވެ. މެޗުގެ ފޯރި އިތުރަށް ގަދަވެގެންދިޔައީ މިހަމަލާތަކުގެ ތެރެއިން ހޯދަޑު ޓީމުގެ ސިމާހު ގޯލެއް ކާމިޔާބުކޮށް ހޯދަޑު ޓީމަށް އުއްމީދު އާކޮށްދިނުމާއި އެކުގައެވެ. މެޗުނިމެން ގާތްވަމުން ދިޔަވަރަކަށް ހޯދަޑު ޓީމުން ކުރިއަށްޖެހި ގިނަ ހަމަލާތަކެއް އުފެއްދިނަމަވެސް ގޯލެއް ކާމިޔާބު ނުކުރެވި ހިތްދަތިގޮތަކަށް އެޓީމު މުބާރާތާއި އަލްވަދާއު ކިޔަން ޖެހުނެވެ. މިދިޔަ އަހަރުވެސް ހޯދަޑު ޓީމަށް ދަތުރުކުރެވިފައިވަނީ ކުއާޓާ ފައިނަލާއި ހަމައަށެވެ.


ސަލާމަތް ބުއްދި ޤަބޫލުނުކުރާނެ ފުލޯކު ވާހަކަތައް ދިވެހިންގެ ތެރޭގައި ވެސް ކިޔައިއުޅެ އެވެ. އެއިން ބައެއް ވާހަކަތައް ކިޔައިއުޅެނީ، މާތްވެގެންވާ އިސްލާމްދީނާ ވެސް ގުޅުވާލައިގެންނެވެ. އެފަދަ ވާހަކަތަކާ ދެކޮޅަށް އެއްޗެއް ބުނުމަކީ، ދާދި ފަހަކާ ޖެހެންދެން ވެ\nފޮޓޯ : އައްޑަނަ\nދިވެހިން ކިޔައިއުޅޭ ބައެއް ފުލޯކު ވާހަކަތަކަށް ނަޒަރެއް\n| 29 އޮކްޓޯބަރ 2013\nސަލާމަތް ބުއްދި ޤަބޫލުނުކުރާނެ ފުލޯކު ވާހަކަތައް ދިވެހިންގެ ތެރޭގައި ވެސް ކިޔައިއުޅެ އެވެ. އެއިން ބައެއް ވާހަކަތައް ކިޔައިއުޅެނީ، މާތްވެގެންވާ އިސްލާމްދީނާ ވެސް ގުޅުވާލައިގެންނެވެ. އެފަދަ ވާހަކަތަކާ ދެކޮޅަށް އެއްޗެއް ބުނުމަކީ، ދާދި ފަހަކާ ޖެހެންދެން ވެސް ފާޑަކަށް މަނާކުރެވިފައި އޮންނަ ކަމެކެވެ. އެހެނަސް މިހާރު މިވަނީ، އެދުވަސް ފާއިތުވެފަ އެވެ. ދިވެހިންގެ ހޭލުންތެރިކަމާއި ތަޢުލީމުޔާފުތާކަން ވެސް އިތުރުވެގެން ދިއުމާއެކުގަ އެވެ. މި މަޒުމޫނުގައި އަލިއަޅުވައިލާނީ، މިދެންނެވި ފަދަ ވާހަކަތަކުގެ ތެރެއިން ތިން ވާހަކައެއްގެ މައްޗަށެވެ. އެއީ، ރަންނަމާރި ވާހަކަ އާއި، ސަންތި މަރިޔަނބު ވާހަކަ އާއި، ސަފަރު ކަތްދަ ވާހަކަ އެވެ.\n1. ރަންނަމާރި ވާހަކަ\nރަންނަމާރި ވާހަކަ ކިޔައިއުޅެނީ، ރާއްޖެ އިސްލާމްވި ހާދިސާއާ ގުޅުވައިގެންނެވެ. އެ ވާހަކަ ބުނާ ގޮތުގައި، ރާއްޖެ އިސްލާމްވުމަށް މެދުވެރިވި ސަބަބަކީ، މަޣުރިބު ކަރައިގެ ވަލީވެރިއަކު، އެ ރަންނަމާރީގެ އަނިޔާވެރިކަމުން ދިވެހިން ސަލާމަތްކޮށްދެއްވުމެވެ. އެ ވަލީވެރިޔާ، އެ ރަންނަމާރި އަރާ ރޭ، އެއަށް ދޭން ޖެހޭ ބިކުރުވެރި އަންހެން ކުއްޖާގެ ބަދަލުގައި ބުދު ފައްޅިއެއްގައި އިން ކަމަށް އެ ވާހަކައިގައި ވެ އެވެ. އެ ވާހަކައިގެ މައްޗަށް ނަޒަރު ހިންގައިލާއިރު، އަދި އެ ޒަމާނުގައި ކަންތައްތައް އޮތްގޮތް ދިރާސާކޮށްލާއިރު، ވަރަށް ސާފުކޮށް އެ ވާހަކައިގެ ޙަޤީޤަތް އޮޅުންފިލަ އެވެ.\nއާދޭހެވެ. އަންހެން ކުއްޖާއާ ޒިނޭކޮށް، އޭނާގެ ބިކުރު ކަނޑައި، އޭނާ މަރައިލާ ރަންނަމާރި އަކީ، އޭރު އުޅުނު ނުފޫޒު ގަދަ ދީނީ މީހުން ފިޔަވައި އެހެން އެއްވެސް ބަޔެއް ނޫނެވެ. ރަންނަމާރި ވާހަކަ ދިރާސާކުރާއިރު، އޭރު ވެސް މިރާއްޖޭގައި އުޅުނު ދީނީ މީހުން ބޮޑެތި ޖަރީމާތައް ހިންގާފައިވާ ކަން އެނގެ އެވެ. އޭރު ދިވެހިރާއްޖެ އިސްލާމްވުމަށް މެދުވެރިވި އެންމެ ބޮޑު އެއް ސަބަބު ކަމަށް ބެލެވެނީ ވެސް ދީނީ މީހުންގެ އެ އަނިޔާވެރިކަމުން، ރައްޔިތުން ސަލާމަތްކުރުމަށް ވެރިކަމުގެ ފަރާތުން ބޭނުންވެފައިވުމެވެ.\nޚުލާޞާކޮށް ބުނާނަމަ، ރަންނަމާރި އަކީ، އޭރު މާލޭގައި އުޅުނު ދީނީ މީހުންގެ ޒަޢީމެވެ. ނުވަތަ، ބުދު ފައްޅީގައި އިންނަ އަންހެން ކުއްޖާއާ ޒިނޭކުރުމަށްފަހު، އަންހެން ކުއްޖާ މަރާލުމަށްޓަކައި، ދީނީ މީހުންގެ ޒަޢީމުގެ ފޮނުވާ ދީނީ މީހެކެވެ.\nމި ޙަޤީޤަތުގެ އަލީގައި ދަންނަވަން ޖެހެނީ، ރަންނަމާރި ވާހަކައަކީ، މި ރާއްޖެ އިސްލާމްވި ގޮތް ބުނެދިނުމަށްޓަކައި ކިޔައިއުޅެން ޖެހޭ ވަރަށްވުރެ މާ ދަށުދަރައިގެ ވާހަކައެއް ކަމަށެވެ. އަދި މި ރާއްޖެ އިސްލާމްވި ގޮތް ބުނެދިނުމަށްޓަކައި ރަންނަމާރި ވާހަކަ ކިޔައިއުޅުމަކީ، މާތްވެގެންވާ އިސްލާމްދީނަށް ކުރެވޭ ވަރަށް ބޮޑު ފުރައްސާރައެއް ކަމަށެވެ. އެހެންވީމާ، އަޅުގަނޑުމެންގެ މައްޗަށް ވާޖިބުވެގެންވަނީ، މާތްވެގެންވާ އިސްލާމްދީނަށް ފުރައްސާރަކުރެވޭ މިފަދަ ވާހަކަތައް ކިޔައިއުޅުން ހުއްޓާލުމެވެ.\n2. ސަންތި މަރިޔަނބު ވާހަކަ\nމި ވާހަކައިގައި ކިޔައިއުޅެނީ، ސަންތި މަރިޔަނބަކީ، ބިރުވެރި ހަންޑިއެއް ކަމަށެވެ. ދިވެހި ބަހުގެ ރަދީފުގައި ވެސް ވަނީ، ސަންތި މަރިޔަނބަކީ، ކުޑަކުދިންނަށް ކިޔައިދޭ ވާހަކައެއްގައި އުޅޭ ހަންޑިއެއް ކަމަށެވެ. އަދި އެއީ ޚިޔާލީ އެއްޗެއް ކަމަށެވެ. ސަންތި މަރިޔަނބުގެ ވާހަކަ ކިޔައިދޭ ނާނަނާއެއްގައި ވެ އެވެ.\nސަންތި މަރިޔަނބު މީ އަރާރޭ، ގަންނަ ބިރުވޭ ހާދަހާއޭ،\nދަންވަރޭމީ އަނގަ ލަފާނދޭ، ދައްތަ ކޮއެފުޅު ނާނަނާނާ.\nސަންތި މަރިޔަނބު ވާހަކައިގެ ޙަޤީޤަތަށް ބަލާއިރު، އެއީ ސަލާމްލެއްވި ޢީސާގެފާނުގެ މަންމާފުޅު، ސަލާމްލެއްވި މަރްޔަމުގެފާނަށް ފުރައްސާރަކުރުމުގެ ގޮތުން ކިޔައިއުޅޭ ވާހަކައެއްކަން އެނގެ އެވެ. "ސަންތި" ގެ އަޞްލަކީ ސަލާމްލެއްވި މަރްޔަމުގެފާނުގެ ޠާހިރުކަމާއި، ޢިއްފަތްތެރިކަން ބަޔާންކޮށްދޭ ލަޤަބުފުޅެއް ކަމުގައިވާ "ސެއިންޓް" އެވެ. އެކަމަނާގެ ޢަރަބި ނަންފުޅު ކަމުގައިވާ "މަރްޔަމް" އެވަނީ، މަރިޔަނބަށް ބަދަލުވެފަ އެވެ. އެކަމަނާ ހަންޑިއަކަށް ހެދުމާ ގުޅިފައިވާ ޙަޤީޤަތެއް ވެސް ވެ އެވެ. އާދޭހެވެ. ޢީސާއީ ދީނުގައި، ސަލާމްލެއްވި މަރްޔަމުގެފާނަކީ، އެކިއެކި މުނާސަބަތުތަކުގައި ނޫރާނީ ރޫޙެއްގެ ސިފައިގައި ފާޅުވެވަޑައިގަންނަވާ ބޭކަނބަލެކެވެ. އެކަމަށް ފުރައްސާރަކުރުމުގެ ގޮތުން އެކަމަނާ އަކީ ހަންޑިއެއް ކަމަށް ވާހަކައިގައި ކިޔަނީ އެވެ. އަދި އެކަމަނާ އަށް ބޭ އިޙުތިރާމުކުރުމުގެ ގޮތުން، އެކަމަނާ އަކީ ރޭގަނޑު ދަންވަރު އައިސްއުޅޭ ބިރުވެރި ޖިންނިއެއް ކަމަށް ވެސް ވާހަކައިގައި ކިޔަނީ އެވެ.\nމި ޙަޤީޤަތުގެ އަލީގައި ދަންނަވަން ޖެހެނީ، ސަންތި މަރިޔަނބު ވާހަކައަކީ، އަޅުގަނޑުމެންގެ ޅަދަރީންނަށް ކިޔައިދޭން ޖެހޭ ވަރަށްވުރެ މާ ދަށުދަރައިގެ ވާހަކައެއް ކަމަށެވެ. އަދި އެއީ، ސަލާމްލެއްވި ޢީސާގެފާނުގެ މަންމާފުޅު، ސަލާމްލެއްވި މަރްޔަމުގެފާނަށް ފުރައްސާރަކުރެވޭ ވާހަކައެއް ކަމަށެވެ. އެކަމަނާ އަކީ، ކީރިތި ޤުރުއާނުގައި ވަރަށް މަތިވެރި މަޤާމެއް ދެއްވާފައިވާ މާތް ބޭކަނބަލެކެވެ. ސުވަރުގޭގެ އެންމެ މަތިވެރި އަންހެން ކަނބަލުން ބަޔާންކޮށްދެއްވަމުން ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ކުރެއްސެވި ހަތަރު އަންހެން ބޭކަނބަލުންގެ ތެރެއިން އެއް ބޭކަނބަލަކީ، އެކަމަނާ އެވެ. އެހެންވީމާ، އަޅުގަނޑުމެންގެ މައްޗަށް ވާޖިބުވެގެންވަނީ، އެކަމަނާ އަށް ފުރައްސާރަކުރެވޭ ވާހަކަތައް ކިޔައިއުޅުން ހުއްޓާލުމެވެ.\n3. ސަފަރު ކަތްދަ ވާހަކަ\nމި ވާހަކައިގައި ކިޔައިއުޅެނީ، ސަފަރު ކަތްދަ އަކީ، ޞަފަރު މަހު ދިހަވަނަރޭ އަރާ މުޑުދާރު ޖިންނިއެއް ކަމަށެވެ. އެ ޖިންނި އައިސް ގޯތިގެދޮރު ހަޑިކުރާ ކަމަށެވެ. ގިފިލި ވަޅުން ފެންވަރައި، މުޅި ގިފިލި އެކީ ހަޑިކޮށް ޗަކަކުރާ ކަމަށެވެ. އަދި ކެއިންބުއިމާ ގުޅޭ ކަންކަމުގައި ބޭނުންކުރާ އެއްޗެހި ވެސް ހަޑިކުރާ ކަމަށެވެ.\nސަފަރު ކަތްދަ ވާހަކައިގެ މައްޗަށް ނަޒަރު ހިންގައި، އެ ވާހަކަ ދިރާސާކުރާއިރު މޭރުންވާ ޙަޤީޤަތަކީ، އެ ވާހަކައަކީ، ސަންތި މަރިޔަނބު ވާހަކައަށް ބަދަލުހިފުމުގެ ގޮތުން ހަދާފައިވާ ވާހަކައެއް ކަމެވެ. އާދޭހެވެ. ސަންތި މަރިޔަނބު ވާހަކަ ހަދާފައިވަނީ، ޢީސާއީ ދީނުގެ މާތް ޝަޚުޞިއްޔަތެއް ކަމަށްވާ ސަލާމްލެއްވި މަރްޔަމުގެފާނަށް ފުރައްސާރަކުރުމަށްޓަކަ އެވެ. އެ ވާހަކައަށް ބަދަލުހިފުމުގެ ގޮތުން، ސަފަރު ކަތްދަ ވާހަކަ ހަދާފައިވަނީ، އިސްލާމްދީނުގެ މާތް ޝަޚުޞިއްޔަތެއް ކަމަށްވާ އުއްމުލްމުއުމިނީން ޚަދީޖަތުގެފާނަށް ފުރައްސާރަކުރުމަށްޓަކަ އެވެ.\nސަފަރު ކަތްދަގެ ނަމުގައިވާ ސަފަރާ، ޞަފަރު މަހާ ގުޅުވާލާފައި ވިޔަސް، އޭގައި އެހެން ޙަޤީޤަތެއް ވެ އެވެ. އުއްމުލްމުއުމިނީން ޚަދީޖަތުގެފާނަކީ، ވިޔަފާރި ޤާފިލާތަކުގެ ދަތުރުތައް ހިންގެވި ބޭކަނބަލެކެވެ. ޢަރަބި ބަހުން ދަތުރަށް ކިޔަނީ، "ސަފަރު" އެވެ. ދިވެހި ބަހުގައި، ޚަދީޖާ ވަނީ ކަތްދަ އަށް ބަދަލުވެފަ އެވެ. ޒުލައިޚާ، ދަލޭކަ އަށް ބަދަލުވެފައިވާ ފަދައިންނެވެ. ޙަޤީޤަތާ ހަމައަށް ވާޞިލުކޮށްދޭ ޗޭނުގެ ބޮޅުތައް މި މޭރުމުން ގުޅުވައިލާއިރު، ސަފަރު ކަތްދަ އަކީ، ސަފަރު ޚަދީޖާ ކަން އެނގެ އެވެ. އަދި މިއިން މާނަކުރެވެނީ، އުއްމުލްމުއުމިނީން ޚަދީޖަތުގެފާނު ކަން ވެސް ދޭހަވެ އެވެ.\nތާރީޚީ ނަޒަރަކުން ބަލާއިރު، ސަންތި މަރިޔަނބު ވާހަކަ އާއި، ސަފަރު ކަތްދަ ވާހަކަ އަކީ، މި ރާއްޖޭގައި ޢީސާއީ ދީނުގެ އަހުލުވެރިންނާއި، އިސްލާމްދީނުގެ އަހުލުވެރިންގެ ދެމެދުގައި އޮތް ކޯޅުމުގެ ތެރެއިން އުފެދިފައިވާ ދެވާހަކަ ކަމަށް ބެލެވެ އެވެ. އެހެނީ، ސަންތި މަރިޔަނބު ވާހަކައިގައި ފުރައްސާރަކުރެވެނީ، ޢީސާއީ ދީނަށެވެ. ސަފަރު ކަތްދަ ވާހަކައިގައި ފުރައްސާރަކުރެވެނީ އިސްލާމްދީނަށެވެ. އެހެންވީމާ، އަޅުގަނޑުމެންގެ މައްޗަށް ވާޖިބުވެގެންވަނީ، މާތްވެގެންވާ އިސްލާމްދީނަށާއި، އަދި އެހެން ދީންތަކަށް ފުރައްސާރަކުރެވޭ މިފަދަ ވާހަކަތައް ކިޔައިއުޅުން ހުއްޓާލުމެވެ. މިކަން އެނގި ތިނބެ، މިފަދަ ވާހަކަތައް ކިޔައި، ދީންތަކަށް ފުރައްސާރަކޮށް އުޅުމަކީ، އެއްވެސް ޝައްކެއް ނެތް ގޮތުގައި އަޅުގަނޑުމެންނަށް ކުރެވޭ ވަރަށް ބޮޑު ފާފައެއް ކަމުގައި ނޫނީ ނުވާނެކަން ކަށަވަރެވެ.\nނަންގަނެވިދިޔަ ތިން ވާހަކައަކީ، އެއްވެސް ޙާލެއްގައި ސަލާމަތް ބުއްދި ޤަބޫލުކުރާނެ ވާހަކަތަކެއް ނޫނެވެ. މި ލިއުމުގައި ބަޔާންކުރެވުނު ނުކުތާތަކުގެ އަލީގައި، މި ވާހަކަތަކުގެ ޙަޤީޤަތް ހާމަވެގެން ހިނގައްޖެ އެވެ. މިއަދުގެ ހޭލުންތެރި ތަޢުލީމީ ޖީލުގެ ދިވެހިން، މިފަދަ ވާހަކަތައް ޤަބޫލުނުކުރާނެކަން ޔަޤީނެވެ. މި ވާހަކަތަކުގައި ވާ އޮޅުވާލުންތައް ވަރަށްވެސް ބޮޑެވެ. މި ވާހަކަތަކުގައި މާތްވެގެންވާ އިސްލާމްދީނަށާއި، ސަލާމްލެއްވި މަރްޔަމުގެފާނަށާއި، އުއްމުލްމުއުމިނީން ޚަދީޖަތުގެފާނަށް ކުރެވޭ ފުރައްސާރައާއި ބޭއިޙުތިރާމު ވަރަށްވެސް ބޮޑެވެ. ފަހެ، އަޅުގަނޑުމެން ދިވެހިން، މާތްވެގެންވާ އިސްލާމްދީނުގެ ސާފު ސީދާ ތެދުމަގުގައި ފައިތިލަ ސާބިތުކޮށްގެން ތިބޭއިރު، ދީނާ ޚިލާފު، މިފަދަ ވާހަކަތައް ކިއުން ހުއްޓައިލާކަށް އަދިވެސް ނުވޭތޯ އެވެ؟\nލިޔުންތެރިޔާއަށް ލަފާކުރެވޭ ގޮތަކީ ހަގީގަތުގައިވެސް ކަން އޮތްގޮތް ކަމަށް ބުނެދީފައިވާ ލިޔުމެއް. އަޅުގަނޑުމެން ކޮފީތަކަށް ގޮސް ސަމާސަލަކަށް މިކަހަލަގޮތް ގޮތަށް ފުލޯކު ވާހަކަތައް މާނަކޮށް އުޅެން. އެކަމަކު އެއީ ހަގީގަތް ކަމުގައި ދައުވާއެއް ނުކުރަން. އީސާއީންނާ މުސްލިމުންނާ ދެމެދު އޮތް ހަމަނުޖެހުމެއްގެ ވާހަކަ އޮތް އިރު، މިތާގަ އީސާއީން އުޅުނު ކަމުގެ ހެއްކެއް އެބަ އޮތްތޯ؟\nބަހުރަކީ ވަރަށް ގިނަ މައުމޫލާތު ހުންނަ ޚަޒާނާއެކެވެ. އޭގައި ހުރިހައި ބާވަތެއްގެ މައުލޫމާތު ވެއެވެ. އެއީ ހަމައެކަނި ދީނަށްގޮސް ގެއްލިފައިވާ ދައްޖާލުވަންތަ އެއްލޮލުންބަލާ މަޞްދަރެއް ނޫނެވެ.\nތަނަކުނަ ހަމަ ލިޔުމެއް ފެންނައިރަށް ކޮޕިކޮއްލާ އުސޫލު އޮންނާތީ. މިހެންވެސްވާނެއެވެ. ބަހުރުގެ ލިތުންތައް އަޚްލާގީ ގޮތުން ހުންނަ ފެންވަރު އާމިރުމެން ބަލާލާނަމައެވެ. ހިތާދޫ އޮންލައިންވެސް އެފެންވަރަށް ވެއްޓުނީ ކަންނޭގެ އެވެ. ވަރަށް ސަލާމެވެ.


Kulhuntherin ge training huttaalumah anganee\nލިވަޕޫލްގެ ދެ ފޯވަޑުން ކަމަށްވާ ސަލާހް މާނޭ\nމެއި މަހު، ޕްރިމިއާ ލީގް ފެށަން ތާވަލު ކޮށްފައި އޮތް ނަމަވެސް އެ ތާރީހްގައި ވެސް ލީގް އަލުން ފެށޭނެ ކަމުގެ ޔަގީން ކަން މިހާރު ނެތުމުން ކުޅުންތެރިން މަސައްކަތް ހުއްޓާލަން އަންގަން ޕްރިމިއާ ލީގުން ތައްޔާރު ވެއްޖެ އެވެ.\nގާތްގަނޑަކަށް އެއް މަހުގެ މުއްދަތަކަށް ފަހު ލީގް އަލުން ފަށަން ތާވަލު ކޮށްފައި ވާތީ، ކުލަބުތަކުގެ ކުޅުންތެރިން ދަނީ ފިޓްކޮށް ތިބުމަށްޓަކައި ގޭގައި ތިބެގެން ފިޒިކަލް ޓްރެއިނިންތައް ކުރިއަށް ގެންދަމުންނެވެ. ނަމަވެސް އިނގިރޭސި ވިލާތުގައި ކޮވިޑް-19 ގެ ނުރައްކާ ދަނީ އިތުރު ވަމުންނެވެ. އެހެންވެ މެއި މަހު ވެސް ލީގް ފެށޭނެ ކަމަށް ބުނަން މިހާރު ނޭނގެ އެވެ.\nމެއި މަހުގައި ލީގް ނުފެށޭނަމަ، ޖޫން އަށް ލީގް ނިންމައެއް ނުލެވޭނެ އެވެ. ޔޫރަޕްގައި ޖޫން މަހަކީ ކުޅުންތެރިން އޮފް ސީޒަނެވެ. އެއީ އަނެއް ސީޒަނަށް ތައްޔާރުވާން އޮންނަ މުއްދަތެވެ. ސީޒަންގެ މެޗުތައް ކުރިމަތީގައި އޮތުމުން ކުޅުންތެރިން ދަނީ ހައި އިންޓެންސިވް ޓްރެއިނިންތައް ކުރިއަށް ގެންދަމުންނެވެ. ދެން އޮތް ގޮތަކީ މިނީ ޕްރީ ސީޒަނާއެކު ސީޒަށް އަލުން ފަށަން ތައްޔާރު ވުމެވެ. އެހެންވެ ހައި އިންޓެންސިވް ޓްރެއިނިންތަކަށް ނިންމާލުމަށް ކުޅުންތެރިންނަށް ލީގުން އަންގާނެ ކަމަށް ދަ ގާޑިއަންއިން ބުނެ އެވެ.\nޗެލްސީގެ ކޯޗް ފްރޭންކް ލަމްޕާޑް ބުނީ، މި ހާލަތުގައި ކުޅުންތެރިން ގޭގައި ތިބެގެން ޓްރެއިނިންތައް ކުރިއަށް ގެންދިޔަސް އެ ކުޅުންތެރިން ޓްރެއިނިންތައް އޮބްޒާވް ކުރުމަކީ އުނދަގޫ ކަމެއް ކަމަށެވެ.\n"މެޗުތައް އަލުން ފެށޭނެ ކަމެއްވެސް ނޭނގޭ ހާލަތެއްގައި ވަރުގަދައަށް ޓްރެއިނިންތައް ކުރިއަށް ގެންދިއުމަށް ކުޅުންތެރިންނަށް ޕްރެޝާ ދިނުމުގެ ބޭނުމެއް އޮތް ކަމަކަށް ނުދެކެން." ލަމްޕާޑް ބުންޏެވެ.\nލީގްގެ އެއް ވަނައިގައި އޮތް ލިވަޕޫލްގެ ކޯޗް ޔާގަން ކްލޮޕް ބުނީ، ގޭގައި ތިބެގެން މަސައްކަތް ކުރަން ކުޅުންތެރިންނަށް އެންގީ އަވަސް މުސްތަގު ބަލެއްގައި ލީގްގެ މެޗުތައް ފެށޭނެ ކަމަށް އުންމީދު ކޮށްގެން ކަމަށެވެ. ނަމަވެސް މިހާރު ހާލަތު އިތުރަށް ގޯސް ވަމުން ދިއުމާއެކު، ކުރުމުއްދަތެއްގައި އަލުން ފެށޭނެ ކަމުގެ ޔަގީން ކަމެއްވެސް ނެތް ކަމަށެވެ.